
Νέο Μνημόνιο - Όργιο για να βρουν “ 180 ” - Δολοφονική καταστολή 


Κηρία παράτησα ζωής στη χουντική συγκυβέρνηση! 



Μαζικές οι διαδηλώσεις της 6 ης Δεκέμβρη, 
στην 6 η επέτειο της δολοφονίας του Αλέξη 
Γρηγορόπουλου. Σ’ αυτές προστέθηκε το 
σύνθημα της αλληλεγγύης στον απεργό πείνας 
Νίκο Ρωμανό, για την ικανοποίηση των δίκαιων 
αιτημάτων του, για να «ραγίσει» η νέα χούντα 
του κράτους έκτακτης ανάγκης ενάντια στα 
δημοκρατικά δικαιώματα και ελευθερίες μας. 

Οι διαδηλώσεις της 6 ης Δεκέμβρη έρχονται σε 
συνέχεια της μαζικής πορείας για την επέτειο του 
Πολυτεχνείου, των απεργιακών συγκεντρώσεων 
στις 27/11 - και δείχνουν σημάδια μιας νέας 
αγωνιστικής αφύπνισης. Μαζί και με τον ηρωικό 
αγώνα του Νίκου Ρωμανού, να παλέψουμε για 
να φουσκώσει το ποτάμι της οργής και του 
δίκιου των εργαζόμενων και νέων, ενάντια στην 
άθλια χούντα της συγκυβέρνησης - για να την 
ξεφορτωθούμε μια ώρα αρχύτερα, με μαζικούς, 
μαχητικούς αγώνες στον δρόμο! 



«Νέο Λύκειο» 

Οργή και 
αγανάκτηση από 
τους μαθητές 

σελ. 6 



Ευρώπη 
Οι εργαζόμενοι 
ξανά στο 
προσκήνιο 

σελ. 11 



Μεξικό 
Αποτρόπαιες 
δολοφονίες 
αγωνιστών φοιτητών 
σελ. 13 



Ιστορία 

25 χρόνια από την 
πτώση του τείχους 
το Βερολίνου 

σελ. 15 


Προκήρυξη της Ο.Κ.Δ.Ε. για τον απεργό πείνας Ν. Ρωμανό 


Εδώ και εβδομάδες, ο κρατούμενος 
στις φυλακές Κορυδαλλού, Νίκος Ρω¬ 
μανός έχει ξεκινήσει έναν σκληρό αγώ¬ 
να, διεκδικώντας κάτι αυτονόητο ακόμα 
και για μια σαπισμένη αστική «δημο¬ 
κρατία». Ο Νίκος Ρωμανός διεκδικεί να 
λαμβάνει κανονικά τις προβλεπόμενες 
εκπαιδευτικές άδειες για να μπορεί να 
σπουδάζει στο ΤΕΙ Αθήνας, στο οποίο 
εισήλθε μετά από εξετάσεις που έδωσε 
στο σχολείο δεύτερης ευκαιρίας των 
φυλακών Αυλώνα. Αφού όλες οι προ¬ 
σπάθειες έπεσαν στο κενό, αποφάσι¬ 
σε να χρησιμοποιήσει το ύστατο μέσο 
και από τις 10 Νοέμβρη πραγματοποιεί 
απεργία πείνας μέχρι να ικανοποιηθεί 
το αίτημα του. Είχε προηγηθεί η έναρξη 
απεργίας πείνας από τον φυλακισμένο 
για την υπόθεση της 17 Νοέμβρη Ηρα¬ 
κλή Κωστάρη για τους ίδιους λόγους. 
Στις 3/12, το δικαστικό συμβούλιο απέρ- 
ριψε εκ νέου το αίτημα του και πλέον η 
ζωή του Ν. Ρωμανού βρίσκεται σε σο¬ 
βαρό κίνδυνο. Οι ανάλγητοι κυβερνώ- 
ντες κάνουν μπαλάκι τις ευθύνες και 
προτείνουν σαν λύση την υποχρεωτική 
σίτιση, πράγμα το οποίο αποτελεί ανα¬ 
γνωρισμένο βασανιστήριο σύμφωνα με 


τις διεθνείς συνθήκες. 

«Δυστυχώς» οι Ρωμανός και Κω- 
στάρης δεν είναι έμποροι ναρκωτικών, 
μεγαλοεπιχειρηματιές, υπουργοί ή μπά- 
τσοι για να αποφυλακίζονται πριν προ¬ 
λάβουν να μπουν μέσα. Ούτε καταχρα¬ 
στές πολιτικοί, χουντικοί ή χρυσαυγίτες 
για να απολαμβάνουν ειδική μεταχείρι¬ 
ση και να ζουν μες στη χλιδή ακόμα και 
στη φυλακή. Οι Ρωμανός και Κωστά- 
ρης είναι στη φυλακή γιατί επέλεξαν 
να αγωνιστούν ενάντια σ’ αυτό το σά¬ 
πιο σύστημα και τους ντόπιους και ξέ¬ 
νους υπηρέτες του. Μέσα στη φυλακή 
δεν πρόδωσαν τις ιδέες τους, δεν υπέ¬ 
γραψαν «πιστοποιητικά φρονημάτων» 
και δεν φίλησαν «κατουρημένες πο¬ 
διές». Αυτός είναι ο πραγματικός λόγος 
που τώρα, εκδικητικά, κυβέρνηση και 
δικαστικές αρχές, τους αρνούνται ακό¬ 
μα και τα αυτονόητα. Στον Ν. Ρωμανό 
και τους συντρόφους του άλλωστε είχαν 
συμπεριφερθεί με ακόμα μεγαλύτερη 
«αβρότητα» και μετά τη σύλληψή τους, 
όταν οι εικόνες με τα αλλοιωμένα από 
το ξύλο και τα βασανιστήρια πρόσωπα 
των συλληφθέντων έκαναν το γύρο του 
κόσμου. 


Στεκόμαστε στο πλευρό του Νίκου 
Ρωμανού και των υπόλοιπων κρατου¬ 
μένων απεργών πείνας και στηρίζουμε 
το δίκαιο αίτημα τους για την χορήγη¬ 
ση εκπαιδευτικών αδειών. Πάνω απ’ όλα 
στηρίζουμε τον αγώνα τους ενάντια 
στην εκδικητική συμπεριφορά κυβέρνη¬ 
σης, δικαστών και αστυνομίας, ενάντια 
στο τερατώδες κράτος έκτακτης ανά¬ 
γκης και την αυταρχικοποίηση των φυ¬ 
λακών. Η αταλάντευτη στάση, η αποφα¬ 
σιστικότητα και η αυτοθυσία του Ν. Ρω¬ 
μανού πρέπει να αποτελούν παράδειγμα 
για όλους τους αγωνιστές στον αγώνα 
ενάντια στη χουντική συγκυβέρνηση 
και το κράτος έκτακτης ανάγκης, στον 
αγώνα για μια άλλη κοινωνία ενάντια 
στο σύστημα της αδικίας και της εκμε¬ 
τάλλευσης. 

- Αμεση ικανοποίηση των αιτημάτων 
των Ν. Ρωμανού και Η. Κωστάρη. Να 
δίνονται οι εκπαιδευτικές άδειες σε 
όλους τους κρατούμενους. 

- Όχι στην αυταρχικοποίηση των φυ¬ 
λακών. Να καταργηθεί ο νόμος για τις 
φυλακές «τύπου Γ» 

- Κάτω τα χέρια από τα δημοκρατικά 
δικαιώματα και τις ελευθερίες 













































Να οργανώσουμε την αντίσταση 
Να οικοδομήσουμε την Ο.Κ.Δ.Ε. 
& την 4η Διεθνή 


2 Εργατική Πάλη 


Δεκέμβριος 2014 


ΟΙΚΟΝΟΜΙΚΗ ΚΑΜΠΑΝΙΑ ΤΗΣ Ο.Κ.Δ.Ε. 
(Νοέμβρης 2014-Γενάρης 2015) 


Όλοι εμείς, οι εργαζόμενοι, οι νέοι, τα φτωχά λαϊκά στρώματα, 
βιώνουμε καθημερινά την απίστευτα σκληρή επίθεση του κεφα¬ 
λαίου στα κοινωνικά και πολιτικά δικαιώματα, στις ατομικές ελευ¬ 
θερίες και την ποιότητα ζωής. Με την ιδιωτικοποίηση των δημό¬ 
σιων υπηρεσιών και των κοινωνικών αγαθών, την εμπορευματο- 
ποίηση/διάλυση των συστημάτων υγείας, παιδείας και κοινωνι¬ 
κής ασφάλισης. Τις φαραωνικές ανισότητες με τον ανεξέλεγκτο 
πλουτισμό μιας δράκας καπιταλιστών και χρυσοδάκτυλων της 
αγοράς χάρη στην υπερεκμετάλλευση και καταπίεση της εργασί¬ 
ας, στην λεηλασία της δημόσιας περιουσίας και των λαϊκών απο¬ 
ταμιεύσεων. Την καταπάτηση της ανθρώπινης αξιοπρέπειας, τον 
εκφυλισμό των ηθικών, πνευματικών και πολιτιστικών αξιών και 
συνολικά την αποσύνθεση της οικονομίας και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον νε¬ 
οφιλελευθερισμό, την εκμετάλλευση, την καταστολή, την κατα¬ 
στροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσου¬ 
με το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγά¬ 
λες επιλογές -ενέργεια, βιομηχανία, διατροφή, περιβάλλον, πο¬ 
λιτισμός- σ' ένα δημοκρατικό σχεδίασμά. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές αξί¬ 
ες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. 
Να στρατευτούμε στον αγώνα για να υπερασπιστούμε την εργα¬ 
σία, το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές των 
αστικών κομμάτων (Ν.Δ., ΠΑΣΟΚ) και του καπιταλισμού/ιμπε- 
ριαλισμού. Να παλέψουμε για την ενότητα του κινήματος μέσα 
στους αγώνες στη βάση της ταξικής ανεξαρτησίας. Να δημιουρ¬ 
γήσουμε και να στηρίξουμε συσπειρώσεις αντίστασης και επι¬ 
τροπές αγώνα σε κάθε σωματείο, σύλλογο, τόπο δουλειάς, σχο¬ 
λείο, σχολή, γειτονιά και κοινότητα. Να οικοδομήσουμε μια ισχυ¬ 
ρή αντικαπιταλιστική δύναμη μέσα στο εργατικό/συνδικαλιστι- 
κό κίνημα και τα κοινωνικά κινήματα. Να χτίσουμε την δική μας 
μαζική εργατική, επαναστατική οργάνωση, πραγματικό εργαλείο 
στην πάλη μας για την σωτηρία από τους νεοφιλελεύθερους κα¬ 
πιταλιστές και ιμπεριαλιστές. Να στρατευτούμε στην υπόθεση 
της Ο.Κ.Δ.Ε. και του επαναστατικού μαρξισμού, στην οικοδόμη¬ 
ση του παγκόσμιου κόμματος της σοσιαλιστικής επανάστασης, 
την 4 η Διεθνή. 


Από αυτόν τον μήνα και μέχρι τα τέλη του 
ερχόμενου Γενάρη θα πραγματοποιηθεί η ετή¬ 
σια οικονομική εξόρμηση της Ο.Κ.Δ.Ε. Καλού¬ 
με όλους τους συντρόφους και τις συντρόφισ- 
σες να συνεισφέρουν σ’ αυτή την προσπά¬ 
θεια. 

Μοναδική πηγή οικονομικής στή¬ 
ριξης της Ο.Κ.Δ.Ε. είναι οι εισφορές 
των μελών της και η ενίσχυση από 
συναγωνιστές και φίλους. Στηρι¬ 
ζόμαστε αποκλειστικά στις δικές 
μας δυνάμεις, γιατί η οικονομική 
ανεξαρτησία της οργάνωσής μας 
από το αστικό κράτος, τον κρατικό 
κορβανά -φανερό και κρυφό- και την 
αστική τάξη είναι βασική προϋπόθεση 
για την πολιτική της ανεξαρτησία. 

Απευθυνόμαστε σε κάθε εργαζό 
μενο και νεολαίο, σε κάθε αγω¬ 
νιστή που γνωρίζει την αταλά- 
ντευτη πάλη της Ο.Κ.Δ.Ε. για 
την υπεράσπιση και διεύρυνση των 
κοινωνικών και πολιτικών δικαιωμάτων και 
ελευθεριών. Για την οικοδόμηση μιας μαζικής 
εργατικής, επαναστατικής οργάνωση. Για την 
ανατροπή της δικτατορίας του κεφαλαίου και 
του σημερινού σάπιου καθεστώτος. Για την 
εγκαθίδρυση μιας σοσιαλιστικής κοινωνίας, 


που θα έχει στο κέντρο της τον άνθρωπο και 
τις ανάγκες του. Σας καλούμε να στηρίξετε 
αυτή την προσπάθεια και οικονομικά με την 
συνεισφορά σας. 

Γνωρίζουμε ότι οι εργαζόμενοι, η νεολαία 
και τα φτωχά λαϊκά στρώματα υποφέρουν 
από τις βάρβαρες μνημονιακές πολι¬ 
τικές και την καπιταλιστική κρίση. 
Γι αυτό η όποια συνεισφορά από 
το υστέρημα του καθενός προς 
την οικονομική καμπάνια της 
Ο.Κ.Δ.Ε., όσο μικρή κι αν είναι, εί¬ 
ναι πολύτιμη γιατί αποτελεί μια συ¬ 
νειδητή πράξη στήριξης της πάλης 
ενάντια στην ταξική εκμετάλλευση, 
| τον καπιταλισμό και τον ιμπερια¬ 
λισμό. 

Μπορείτε να συνεισφέρετε με 
■ ταχυδρομική επιταγή στην δι¬ 
εύθυνση Αγ. Κωνσταντίνου 57, 
Τ.Κ. 104 37, Αθήνα, υπόψιν κου 
Σωφρόνη Παπαδόπουλου, ή επι¬ 
κοινωνήστε μαζί μας στέλνοντας ε-ιηώΐ στο 
6Γ§αίί1τίραϋ@ο1ζ:ά6.§Γ ή στο τηλέφωνο 210- 
5247227 απογευματινές ώρες. 

Οργάνωση Κομμουνιστών 
Διεθνιστών Ελλάδας 

λΥλΥλΥ.θ]<ίά€.§Γ 




Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 _ 


Πού θα βρείτε την εφημερίδα 

δ* ΕΡΓΑΤΙΚΗ ΠΑΛΗ 


Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 
Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 
“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 


Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-ιη&ίΐΐ 6Γ§αίί]άρα1ί@ο]«ΐ6.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.8Γ, σ-πιαΐΐ: €Γ§αΙΐΚΐρα1ΐ@οΚ(ΐ€.£Γ 


































Δεκέμβριος 2014 


Η άΠΟΨή ΜΑΣ 


Εργατική Πάλη 3 


Βαφτίζουν το κρέας Ψάρι. 
Να τους διώξουμε! 


Μ ήνες προπαγάνδιζε η 
συγκυβέρνηση των 
μνημονιακών και οι 
παπαγάλοι για «πρω¬ 
τογενές πλεόνασμα», «θετικούς ρυθ¬ 
μούς ανάπτυξης», «ισχυρό τραπεζικό 
σύστημα», «βιώσιμο χρέος», «δεν 
υπάρχει δημοσιονομικό κενό», «το 
Δεκέμβριο μνημόνιο και τρόικα τέλος!» 
κ.α., που αποδείχτηκαν, όπως ήταν φυ¬ 
σικό, ψέματα με στόχο την εξαπάτηση 
του ελληνικού λαού. Ακόμη και τώρα, 
που αποκαλύπτονται τα ψέματά τους 
και που ήδη έχουν προτείνει στην τρό¬ 
ικα νέα βάρβαρα μέτρα ενάντια στους 
εργαζόμενους, επιμένουν στις αερολο¬ 
γίες του “δίκχεδδ δίοΓγ”. Ακόμη χειρό¬ 
τερα, παριστάνουν, με τη βοήθεια των 
ΜΜΕξαπάτησης και των αργυρώνητων 
δημοσιογράφων τύπου Πρετεντέρη, 
Μπάμπη κ.λ.π, ότι «διαπραγματεύονται» 
και μάλιστα σκληρά! Το παραμύθι είναι 
αρκετά χοντρό και χιλιοπαιγμένο για 
να ξεγελάσει οποιονδήποτε. Στην πραγ¬ 
ματικότητα, αυτό που διαπραγματεύο¬ 
νται είναι η μετάθεση των πιο σκληρών 
μέτρων -κάποια αρκετά βάρβαρα τα 
έχουν αποδεχτεί- για μετά την εκλογή 
Προέδρου. Υπολογίζουν ότι με αυτό το 
«κόλπο» μπορούν να «ξεγελάσουν», να 
δώσουν μια «δικαιολογία» στους πρόθυ¬ 
μους να εξαπατηθούν και κυρίως να εξα¬ 
γοράσουν κάποιους από τους βουλευτές 
- ώστε να συγκεντρώσουν τον μαγικό 
αριθμό των «180» που χρειάζονται για 
την εκλογή Προέδρου και να παραμεί¬ 
νουν στην εξουσία για ακόμη ενάμιση 
χρόνο περίπου! 

Το 6ΐηαί1 της αποκάλυψης 

Στο πρώτο εητώΐ (δημοσιεύθηκε στις 
2/12) που έστειλε ο υπουργός Οικονο¬ 
μικών Γκ. Χαρδούβελης στην τρόικα, η 
χουντική συγκυβέρνηση των Σαμαρά- 
Βενιζέλου δηλώνει πρόθυμη να πάρει 
νέα βάρβαρα μέτρα ενάντια στους ερ¬ 
γαζόμενους, τα φτωχά λαϊκά στρώματα 
και τους νέους, ύψους τουλάχιστον 1 
δις ευρώ, που θα εφαρμοσθούν από την 
1 η Ιανουάριου 2015. Τα μέτρα αυτά προ¬ 


βλέπουν: αύξηση του ΦΠΑ στα ξενοδο¬ 
χεία από 6,5% σε 13%, «πάγωμα» των 
ονομαστικών συντάξεων το 2016 και το 
2017, λαχειοφόρο(!) αγορά για μεγαλύ¬ 
τερες εισπράξεις ΦΠΑ μέσω αποδείξε¬ 
ων και άλλα φορολογικά μέτρα. Μάλι¬ 
στα, σύμφωνα με νεότερες πληροφορί¬ 
ες, συμφώνησε και σε επιπλέον μέτρα 1 
δις ευρώ, τα οποία θα ενεργοποιηθούν 
αν διαπιστωθεί τον Ιούλιο του 2015 η 
ύπαρξη αντίστοιχου δημοσιονομικού 
κενού στο προϋπολογισμό. Με αυτά 
τα μέτρα, η μνημονιακή συγκυβέρνη¬ 
ση δέχεται την ύπαρξη δημοσιονομικοί 
κενού (το αρνιόταν για μήνες), περίπου 
2,5 δις. ευρώ! Ακόμη, γίνεται εκτεταμέ¬ 
νη αναφορά στις ιδιωτικοποιήσεις, του 
ΟΛΠ, του Λιμανιού της Θεσ/νίκης, των 
σιδηρόδρομων, των αυτοκινητόδρομων 
κ.λπ. και στις λεγάμενες «διαρθρωτι¬ 
κές αλλαγές». Η κατάληξη του ειηαίΐ 
είναι αποκαλυπτική της υποτιθέμενης 
διαπραγμάτευσης που κάνουν οι Σαμα- 
ράς-Βενιζέλος: «Αυτή είναι μια συνολική 
πρόταση. Ακολουθώντας την ισχυρή προ¬ 
τροπή του επικεφαλής του Εητοννοτλΐηξ 
Οτοηρ, αποφασίσαμε να κάνουμε μια 
συνολική πρόταση αντί για μια σταδιακή 
διαπραγμάτευση. Αναγνωρίζουμε πως σε 
μερικούς τομείς δεν ικανοποιήσαμε πλή¬ 
ρως τις ανησυχίες σας. Όμως, αντί αυτού, 
έχουμε σε άλλα πεδία καταθέσει πολύ πιο 
φιλόδοξες προτάσεις.» 

Μόλις η τρόικα έφερε κάποια αντίρ¬ 
ρηση, ζητώντας περισσότερα μέτρα και 
άμεσα, στα προτεινόμενα από τη κυβέρ¬ 
νηση Σαμαρά, ο Γκ. Χαρδούβελης, δη¬ 
λαδή η συγκυβέρνηση, έσπευσε να συμ¬ 
μορφωθεί αμέσως με νέο εητώΐ (Τετάρτη 
3/12), δείχνοντας για ακόμα μια φορά 
την υποτέλειά της. 


Έρχεται και το νέο μνημόνιο 

Η υποτιθέμενη αντίσταση των Σα- 
μαρά-Βενιζέλου στην τρόικα και τους 
ιμπεριαλιστές της Ε.Ε., όπως είπαμε και 
πιο πάνω, δεν είναι παρά ένα θέατρο, ένα 
«σικέ» παιχνίδι. Έχουν υπογράψει το νέο 
μνημόνιο που περιλαμβάνει βάρβαρα 
μέτρα, που αν εφαρμοστούν θα σημά- 
νουν την παραπέρα φτωχοποίηση του 
ελληνικού λαού και την καταστροφή της 
οικονομίας. Όπως και αν παρουσιάσουν 
στον ελληνικό λαό τα νέα βάρβαρα μέ¬ 
τρα, προληπτική γραμμή στήριξης , πα¬ 
ράταση μνημονίου για 6-12 μήνες, στην 
πραγματικότητα πρόκειται για ένα νέο 
σκληρότατο μνημόνιο. Ήδη πολλά από 
τα μέτρα που περιλαμβάνει έχουν γίνει 
γνωστά: 

1. Νέα μέτρα που αφορούν το σύστη¬ 
μα της κοινωνικής ασφάλισης (αύξηση 
των ορίων συνταξιοδότησης και των ει¬ 
δικών ορίων συνταξιοδότησης, μείωση 
των συντάξεων κύριων και επικουρικών 
πέρα απ’ αυτά που προβλέπονται από 
1/1/2015, σύνδεση των παροχών με τις 
εισφορές κ.λπ.). 

2. Μειώσεις μισθών, αρχικά με το νέο 
μισθολόγιο στο δημόσιο και κατόπιν και 
στη ζούγκλα του ιδιωτικού τομέα. 

3. Κατάργηση των συνδικαλιστικών 
δικαιωμάτων με την ψήφιση καινούργιου 
(αντι)συνδικαλιστικού νόμου 

4. Ολοκληρωτική απελευθέρωση των 
απολύσεων. 

5. Απελευθέρωση των κατασχέσεων, 
πλειστηριασμών κ.λπ. 

6. Νέα ρύθμιση για τα ληξιπρόθεσμα 
χρέη (κατάργηση των 72 και 100 δόσεων, 
που ψήφισε δυο φορές η κυβέρνηση τον 
προηγούμενο μήνα!). Κατάργηση της 
μείωσης του 30% του λεγάμενου «επιδό¬ 
ματος αλληλεγγύης», που είχε υποσχεθεί 


ο Σαμαράς το Σεπτέμβριο! 

7. «Διαρθρωτικές» μεταρρυθμίσεις 
στην αγορά προϊόντων, στα επαγγέλμα¬ 
τα και πλήρη εφαρμογή της εργαλειοθή¬ 
κης ΟΟΣΑ 1, ΟΟΣΑ 2 και της επερχόμε- 
νης εργαλειοθήκης ΟΟΣΑ 3. 

Σίγουρα υπάρχουν και άλλα που θα 
έρθουν στο φως, μόλις και αν η συγκυ¬ 
βέρνηση κατορθώσει να παραμείνει στην 
εξουσία. 

Να τους διώξουμε 

Με τα 3/4 του πληθυσμού της χώ¬ 
ρας μας «πνιγμένους» στα χρέη (σχεδόν 
8 εκ. άνθρωποι αν υπολογιστούν και οι 
οικογένειες τους), με εκατοντάδες χιλιά¬ 
δες να κινδυνεύουν να χάσουν το σπίτι 
τους, με το 1/3 του εργατικού δυναμικού 
της χώρας στα αζήτητα (επίσημα 1,5 εκ. 
άνεργοι, ανεπίσημα -μαζί με τους «απα- 
σχολήσιμους»- πάνω από 2 εκ.), με έναν 
στους τρεις εργαζόμενους στον ιδιωτικό 
τομέα να αμείβεται με 300 ευρώ καθαρά 
(έως 440 ευρώ μικτά), σύμφωνα με μελέ¬ 
τη του ΙΝΕ/ΓΣΕΕ... το νέο μνημόνιο θα 
προκαλούσε ανεπανόρθωτη ζημιά στις 
εργατικές και λαϊκές μάζες. Ακόμη, αν 
λάβουμε υπόψη ότι σύμφωνα με το προ¬ 
ηγούμενα μνημόνια ο κρατικός Προϋπο¬ 
λογισμός θα πρέπει να έχει πρωτογενές 
πλεόνασμα 1,5% του ΑΕΠ το 2014, 3% 
το 2015, 4,5% το 2016 και το 2017, και 
4,2% του ΑΕΠ από το 2018 και μετά, 
για να πληρωθούν οι τοκογλύφοι, είναι 
βέβαιο ότι θα καταστραφούν τα πάντα: 
συστήματα υγείας, παιδείας, κοινωνικής 
ασφάλισης, βιοτικό επίπεδο κ.λπ. Μόνο 
για το 2015, τα τοκοχρεολύσια που 
πρέπει να πληρωθούν στους δανειστές/ 
τοκογλύφους είναι περίπου 46,1 δις 
ευρώ! 

Από τα παραπάνω αποδεικνύεται ότι 
η συγκυβέρνηση ψεύδεται ασύστολα. 
Όχι μόνο δεν βγαίνουμε από τα μνημό¬ 
νια κ.λπ., αλλά όσο παραμένουν αυτοί 
στην εξουσία θα υπάρχουν πολλά ακό¬ 
μη, ανεξάρτητα πως θα τα ονομάζουν. 
Γι’ αυτό πρέπει να τους διώξουμε με τους 
αγώνες μας, προετοιμάζοντας άμεσα την 
Γενική Απεργία Διάρκειας. 



Η καπιταλιστική βαρβαρότητα _ 

με την γλώσσα των αριθμών 


Σ τοιχεία για την υπερσυγκέντρωση του 
πλούτου στην Ελλάδα, αλλά και σ’ όλο 
τον πλανήτη, παρουσιάζει η τελευταία 
έκθεση της ελβετικής τράπεζας Οτεάίί 
5 ιπ 350. Σύμφωνα με τα στοιχεία, το 1% του παγκό¬ 
σμιου πληθυσμού κατέχει το 48% του παγκόσμιου 
πλούτου. Η τράπεζα προειδοποιεί πως η αύξηση 
της ανισότητας μπορεί να οδηγήσει σε μια νέα ύφε¬ 
ση. Τα στοιχεία για την Ελλάδα καταδεικνύουν πως 
το αντίστοιχο 1% αύξησε τον πλούτο που κατέχει 
στη διάρκεια της κρίσης. Ειδικότερα, το πλουσιότε¬ 
ρο 1% των Ελλήνων κατείχε το 2000 το 54,1% του 
πλούτου, το 2007 το 48,6%, ενώ το 2014 το 56,1%! 

Η έκθεση αναφέρει ότι ο παγκόσμιος πλούτος 
έχει αυξηθεί στο νέο επίπεδο ρεκόρ των 263 τρις δο¬ 
λαρίων, σημειώνοντας ετήσια άνοδο 20,1 τρις. Πρό¬ 
κειται για την μεγαλύτερη ετήσια άνοδο που έχει 
καταγραφεί από τότε που ξεκίνησε η καταγραφή 
των στοιχείων το 2007. Ο παγκόσμιος πλούτος βρί¬ 
σκεται πλέον 20% πάνω από το προ κρίσης «υψη¬ 
λό» και 39% πιο πάνω από το «χαμηλό» του 2008. 


Ε να παιδί στα τριάντα, δηλαδή περίπου 2,5 
εκατομμύρια παιδιά ήταν άστεγα το 2013 
στις ΗΠΑ, σύμφωνα με έκθεση του Εθνικού 
Κέντρου για το φαινόμενο των Αστέγων Οι¬ 
κογενειών των ΗΠΑ, αριθμός που εμφανίζεται αυξη¬ 
μένος σε σχέση με το 2012 κατά 8%. Η αύξηση είναι 
ιδιαίτερα δραματική, αν συγκριθεί με το 2006, όταν ο 
αριθμός των άστεγων παιδιών έφθανε το 1,5 εκ., δη¬ 
λαδή κατ’ αναλογία έπληττε το 1 στα 50. Η έκθεση 
αποδίδει αυτή την εξέλιξη κυρίως στο ποσοστό της 
φτώχειας, που η ομοσπονδιακή υπηρεσία απογραφής 
του πληθυσμού υπολόγισε πως ανήλθε στο 14,5% το 
2013, καθώς και στην πρόσφατη ύφεση της αμερικα¬ 
νικής οικονομίας, στην έλλειψη οικονομικά προσιτής 
στέγης, στο εισοδηματικό χάσμα μεταξύ των διαφο¬ 
ρετικών φυλετικών ομάδων αλλά και στις ιδιαίτερες 
δυσκολίες που αντιμετωπίζουν οι μονογονεϊκές οικο¬ 
γένειες. Οι αμερικανικές πολιτείες με τον μεγαλύτερο 
αριθμό άστεγων παιδιών σε σχέση με το συνολικό 
πληθυσμό τους ήταν, για το 2013, το Κεντάκι, η Νέα 
Υόρκη, η Καλιφόρνια, η Αλαμπάμα και η Οκλαχόμα. 


Μ εγάλο μέρος του πληθυσμού του 
πλανήτη συνεχίζει να υποσιτίζε¬ 
ται. Εκτιμάται ότι 1,3 δις τόνοι 
τροφίμων ή περίπου το 30% της 
παγκόσμιας παραγωγής, χάνεται ή σπαταλιέ- 
ται σε ετήσια βάση, σύμφωνα με τον Οργανισμό 
Τροφίμων και Γεωργίας (ΕΑΟ) του ΟΗΕ και 800 
εκ. άνθρωποι πεινούν. Η ποσότητα αυτή είναι 
ικανή να θρέψει τουλάχιστον 2 δις ανθρώπους. 
Περισσότερο από το 40% των καλλιεργειών, 
όπως φρούτα και λαχανικά, το 20% των λαδιών 
και το 35% των ψαριών, δεν φτάνουν ποτέ στα 
στόματα των πεινασμένων ανθρώπων. Στις ανε¬ 
πτυγμένες χώρες, τα τρόφιμα που καταλήγουν 
στον κάδο είναι συνήθως αυτά που οι κατανα¬ 
λωτές πιστεύουν ότι έχουν σαπίσει ή αυτά που 
οι έμποροι κρίνουν ότι «δεν έχουν ωραία εμφά¬ 
νιση». Η μεγαλύτερη φθορά στα τρόφιμα συμ¬ 
βαίνει κατά τη διάρκεια της αποθήκευσης ή της 
μεταφοράς, μιας και οι συνθήκες ψύξης και δια¬ 
τήρησής τους είναι συχνά ανεπαρκείς. 





































4 Εργατική Πάλη 


ΕΡΓΑΖΟΜΕΝΟΙ 


Δεκέμβριος 2014 


Προϋπολογισμός 2015 

Συνέχεια της μισάνθρωπος πολίτικης 



*πως το προσχέδιο, έτσι και το 
Μ Μ σχέδιο προϋπολογισμού του 

■ ■ 2015, που κατατέθηκε στη Βου- 

Μ λή, αποτελεί ένα μίγμα φαντα- 
σιοπληξίας και αγριανθρωπι- 
σμού. Φαντασιοπληξίας, γιατί χωρίς να αιτι¬ 
ολογείται από την κατάσταση της ελληνικής 
και ευρωπαϊκής καπιταλιστικής οικονομίας, 
προβλέπει τεράστια αύξηση του ΑΕΠ 2,9%! 
Αγριανθρωπισμός, γιατί η αντιλαϊκή φορολο¬ 
γική επιδρομή συνεχίζεται λυσσασμένα, ενώ 
οι κοινωνικές δαπάνες (παρά τη διευρυνόμενη 
ανθρωπιστική κρίση) περικόπτονται ακόμη πε¬ 
ρισσότερο. 

Η τρόικα αντέδρασε περιφρονητικά και 
σκληρά απέναντι στην κυβέρνηση των υπο¬ 
ταγμένων. Ανακάλυψε δημοσιονομικό κενό 2,5 
δις, απαιτώντας την κάλυψή του όσο και την 
εφαρμογή των μνημονιακών όρων που παρέ¬ 
μεναν σε εκκρεμότητα. Διαφορετικά απειλεί 
να διακόψει την χρηματοδότηση του ελληνι¬ 
κού καπιταλισμού (τη δόση των 7,2 δις). Με 
άλλα λόγια, απαιτεί -και σίγουρα η κυβέρνηση 
θα υποταχθεί- τον Μάρτιο να έρθει αναθεωρη¬ 
μένος προϋπολογισμός, περισσότερο ακριβής, 
χωρίς τις κυβερνητικές φαντασιοπληξίες. 

Φορολογική επιδρομή 

Οι υποσχέσεις της κυβέρνησης για στα¬ 
διακή μείωση των φόρων, όσο βελτιώνεται η 
οικονομία, έχουν μετατραπεί στο προϋπολογι¬ 
σμό του 2015 σε μια λυσσασμένη αύξηση της 
φορολογικής επιδρομής. Παρά την αύξηση της 
ανεργίας και της υποαπασχόλησης, την πτώση 
των μισθών, των συντάξεων και γενικότερα 
των εισοδημάτων, οι άμεσοι φόροι αυξάνονται 
από 21,4 δις το 2014 σε 21,9 δις το 2015. Ει¬ 
δικότερα, οι άμεσοι φόροι σε φυσικά πρόσω¬ 
πα (εργαζόμενοι, μικροαστικά στρώματα κ.α.) 
αυξάνονται από 8,2 δις το 2014 σε 8,8 δις το 
2015, ενώ οι φόροι που επιβάλλονται στις επι¬ 
χειρήσεις μειώνονται (παρόλο που προβλέπε- 
ται ανάπτυξη 2,9%) από 2,8 σε 2,7 δις. Οι φόροι 
στην περιουσία (κατά βάση ο ΕΝΦΙΑ) αυξάνο¬ 
νται επίσης από 3,4 σε 3,5 δις. 

Αντίστοιχα, οι έμμεσοι φόροι (φόροι πάνω 
στα προϊόντα) αυξάνονται από 24,2 σε 25,2 δις. 
Ειδικότερα, οι εισπράξεις του ΦΠΑ (πετρέλαιο, 
βενζίνη, καπνός κ.α.) αυξάνονται από 13,9 σε 
14,4 δις, ενώ των διάφορων φόρων κατανάλω¬ 


σης (Ειδικός Φόρος Κατανάλωσης σε πετρέ¬ 
λαιο, βενζίνη, καπνό κ.α., τέλη κυκλοφορίας 
οχημάτων κ.α.) αυξάνονται από 8,8 σε 8,9 δις. 

Να σημειώσουμε ότι οι φόροι σαν ποσο¬ 
στό του ΑΕΠ έχουν αυξηθεί από 21,5% το 
2009 σε 25,4% το 2015, μόνο και μόνο για να 
ξεπληρώνονται οι δανειστές. 

Την ίδια στιγμή, τα έσοδα από τις απο¬ 
κρατικοποιήσεις, δηλαδή το ξεπούλημα της 
δημόσιας περιουσίας στους ημετέρους καπι- 
ταλιστές-αετονύχηδες, αυξάνονται από 477 
εκ. σε 577 εκ. ευρώ. 

Σφαγή κοινωνικών δαπανών και 
επενδύσεων 

Αν η φορολογική επιδρομή εντείνεται,μ 
οι κοινωνικές δαπάνες για άλλη μια χρονιά 
σφαγιάζονται, παρά την αυξανόμενη κατα¬ 
στροφή των κοινωνικών υποδομών σε υγεία 
και παιδεία, τις τεράστιες ελλείψεις και τον 
περιορισμό των υπηρεσιών, την εκτίναξη 
των αναγκών και τα πάνω από 3 εκ. ανασφά¬ 
λιστους. 

Οι δαπάνες του υπουργείου Υγείας μειώνο¬ 
νται από 4,7 δις σε 4,2 δις για το 2015. 

Οι δαπάνες του υπουργείου Εργασίας, Κοι¬ 
νωνικής Ασφάλισης και Πρόνοιας μειώνονται 
από 12,16 σε 12 δις. 

Οι δαπάνες του υπουργείου Παιδείας μειώ¬ 
νονται από 4,5 δις σε 4,3 δις. Το ίδιο ισχύει για 
τις δαπάνες σε επενδύσεις του υπουργείου, που 
μειώνονται κι αυτές από 568 εκ. σε 474 εκ. Η 
συνολική μείωση των δαπανών του υπουργεί¬ 
ου Παιδείας ανέρχεται σε 265 εκ., δηλαδή 5,2%. 
Συνολικά, από το 2009 οι δαπάνες έχουν μει¬ 
ωθεί από 7,5 σε 4,9 δις, δηλαδή κατά 35,6%, ή 
από 2,74% του ΑΕΠ σε 2,47% το 2015. Το 2018, 
σύμφωνα με το Μεσοπρόθεσμο Πρόγραμμα, 
θα πρέπει να έχουν πέσει κάτω από το 2%. 

Ειδικότερα οι δαπάνες για την πρωτοβάθ¬ 
μια εκπαίδευση μειώνονται από 1,6 δις σε 1,48 
δις το 2015, για την δευτεροβάθμια εκπαίδευ¬ 
ση από 1,56 σε 1,52 δις και για την τριτοβάθμια 
εκπαίδευση από 926 εκ. σε 857 εκ. - γι’ αυτό 
οι διορισμένοι από την κυβέρνηση πρυτάνεις, 
σε έκτακτη σύνοδό τους, διακήρυξαν ότι «η 
κυβέρνηση σχεδιάζει το κλείσιμο των πανεπι¬ 
στημίων»! 

Ανάλογα μειωμένος θα είναι και ο προϋπο¬ 
λογισμός των δημοσίων επενδύσεων, από 6,8 
σε 6,4 δις, ενισχύοντας ακόμη περισσότερο την 
κατρακύλα της οικονομίας. 

Η πληρωμή των τόκων για το δημόσιο χρέ¬ 
ος πρόκειται να αυξηθεί για φέτος από 5,7 σε 
5,9 δις, δηλαδή περίπου στο 3,2% του ΑΕΠ. 

Τέλος, με τις φαντασιοπληξίες της κυβέρ¬ 
νησης για αύξηση του ΑΕΠ κατά 2,9%, με τη 
μισάνθρωπη πολιτική της αύξησης φόρων και 
της μείωσης κοινωνικών δαπανών, το έλλειμμα 
του προϋπολογισμού (της Γενικής Κυβέρνη¬ 
σης) προβλέπεται να μειωθεί σε 459 εκ. ή -αν 
εξαιρεθούν οι τόκοι, τα πλεονάσματα(!) των 
ΔΕΚΟ, νοσοκομείων, ΟΤΑ κ.α.- προβλέπεται 
να υπάρξει πρωτογενές πλεόνασμα 7,4 δις ή 
4% του ΑΕΠ. Δηλαδή προβλέπεται η πλήρης 
επιτυχία των μνημονίων - αλλά αυτά τα νού¬ 
μερα και αυτή την πραγματικότητα δεν τη δέ¬ 
χεται ούτε και η τρόικα, πόσο μάλλον ο ελλη¬ 
νικός λαός. 


επίκαιρη... 

Νίκη στον αγώνα των ούριων μεταναστών 

Από τις 19 Νοέμβρη 200 σύριοι πρόσφυγες πο¬ 
λέμου που κατάφεραν να επιζήσουν από τον πόλεμο 
και να φτάσουν στην Ελλάδα, πήραν την απόφαση 
να εγκατασταθούν στο Σύνταγμα και να ξεκινήσουν 
απεργία πείνας. Βάζοντας ξανά την ζωή τους σε κίν¬ 
δυνο διεκδικούν την αυτονόητη αναγνώριση τους 
ώς πρόσφυγες πολέμου στην Ελλάδα και στην Ε.Ε, 
την άμεση παροχή τροφής, στέγης, εργασίας και τα¬ 
ξιδιωτικών εγγράφων για να ταξιδέψουν όπου αυτοί 
επιθυμούν. Τους απεργούς πείνας (τους οποίους στη¬ 
ρίζουν δεκάδες γυναίκες και παιδιά) που κατάφεραν 
να γλυτώσουν από τον πόλεμο και το χάος που έχουν 
δημιουργήσει οι ιμπεριαλιστές στην περιοχή τους 
περίμενε να αντιμετωπίσουν μια εξίσου σκληρή και 
απάνθρωπη κατάσταση. 

Ήδη από την πρώτη τους εμφάνιση στο Σύνταγμα 
η κυβέρνηση όχι μόνο τους αγνόησε αλλά τους απεί¬ 
λησε πώς θα φέρει τα ΜΑΤ. Στην συνέχεια όταν κατά¬ 
λαβε την αποφασιστικότητα τους να μείνουν και να 
συνεχίσουν τον αγώνα τους υποχώρησε στο σχέδιο 
της καταστολής αλλά δεν σταμάτησε να συκοφαντεί 
τον αγώνα τους και να προετοιμάζει την καταστολή 
του. Αυτοί που είναι έμμεσα υπεύθυνοι για τα δεινά 
τους, οι ίδιοι που χαριετίζονται και αγκαλιάζονται με 
τους σφαγείς Νετανιάχου και Σίσι και έχουν παραχω¬ 
ρήσει τα πάντα στους ιμπεριαλιστές των ΗΠΑ και Ε.Ε 
που εξαπολύουν παντού το χάος του πολέμου τους 
αντιμετωπίζουν σαν επικίνδυνους παρίες, σαν μιά¬ 
σματα που πρέπει να “εκκαθαριστούν”. 

Την ίδια στιγμή, 144 πρόσφυγες από Ιράν, Ιράκ και 
Αφγανιστάν μεταφέρθηκαν στο στρατόπεδο συγκέ¬ 
ντρωσης της Κορίνθου από την Ιεράπετρα της Κρή¬ 
της, όπου βρίσκονται οι διασωθέντες από το πλοίο 
«Βαπδ», που μετέφερε περίπου 700 μετανάστες (κυ¬ 
ρίως Σύριους). Τα 26 παιδιά που βρέθηκαν στο πλοίο 
χωρίς να συνοδεύονται απ’ τους γονείς τους, αναχώ¬ 
ρησαν την Τρίτη 2 Δεκέμβρη από το Ηράκλειο για 
τον Πειραιά, απ’ όπου οδηγήθηκαν, αντί για το Ασυ¬ 
λο του Παιδιού, στα κέντρα κράτησης ανηλίκων της 
Αμυγδαλέζας! 

Στο πλευρό των σύριων φτιάχτηκε μια επιτροή 
αλληλεγγύης στον αγώνα τους από οργανώσεις και 
συλλογικότητες στην οποία συμμετείχε και η ΟΚΔΕ. 
Η επιτροπή ανέλαβε πρακτικά καθήκοντα περιφρού¬ 
ρησης και υλικής υποστήριξης του αγώνα αλλά και 
πολιτικής υπεράσπισης του. Για τους εργαζόμενους 
και τα φτωχά λαϊκά στρώματα είναι καθαρό πώς αυ¬ 
τοί που πρέπει να “εκκαθαριστούν” δεν είναι οι πρό¬ 
σφυγες πολέμου αλλά η λαομίσητη συγκυβέρνηση, οι 
αρχιτέκτονες του κράτους έκτακτης ανάγκης και των 
στρατοπέδων συγκέντρωσης, αυτοί που μετέτρεψαν 
την ελληνική κοινωνία σε απέραντη “υγειονομική 
ζώνη” εξαθλιωμένων/ανέργων και την Μεσόγειο από 
θάλασσα των λαών σε μαζικό τάφο της Εγοπϊ0χ. 

Πάτρα: 17χρονη μαθήτρια λιποθύμησε από την 
πείνα 

Ακόμη ένα κρούσμα έσπασε τη σιωπή που καλύ¬ 
πτει τον υποσιτισμό των μαθητών και αποτελεί πλέον 
καθημερινό φαινόμενο στα σχολεία. Στις 13 Νοέμβρη, 
μια 17χρονη μαθήτρια από την Πάτρα κατέρρευσε 
από την πείνα μέσα στο νοσοκομείο, όπου είχε πάει 
τον πατέρα της για εξετάσεις. Ο πατέρας, άνεργος 
με ηπατική ανεπάρκεια, και η μητέρα, που δουλεύει 
περιστασιακά σε λαϊκές αγορές, δεν μπορούν να δι¬ 
ασφαλίσουν στα τρία παιδιά τους ούτε τα βασικά. 
Τις τελευταίες πέντε μέρες πριν το περιστατικό, η οι¬ 
κογένεια έτρωγε μόνο χόρτα. Οι συμμαθητές και οι 
καθηγητές της 17χρονης δεν ήξεραν τίποτα για την 
κατάστασή της. Μετά τη δημοσιοποίηση της υπόθε¬ 
σης, κοινωνικοί φορείς του Δήμου κινητοποιήθηκαν 
και έτσι η οικογένεια πήρε κάποια τρόφιμα μέσω του 
κοινωνικού παντοπωλείου. 

Τελειωτικό χτύπημα 
στις συντάξεις 



Σ τον προϋπολογισμό του 2015, η κυ¬ 
βέρνηση προσπάθησε να κρύψει την 
κατάρρευση του ασφαλιστικού συ¬ 
στήματος, ώστε στις «διαπραγματεύσεις» 
με την τρόικα να αναβάλει για το τέλος του 
2015 την άμεση επιβολή νέων σκληρών μέ¬ 
τρων. Οι αλχημείες του Βρούτση, ώστε να 
περιορίσει τις δαπάνες για συντάξεις στον 
προϋπολογισμό ήταν: α) Εξάντληση των 
αποθεματικών των ασφαλιστικών ταμείων 
μέσα στο 2014, για να μην αυξηθεί, πέρα 
από τα προϋπολογισθέντα, η κρατική επι¬ 
χορήγηση του 2014. β) Απόκρυψη όλων 
των νέων αιτήσεων συνταξιοδότησης, που 
κατατέθηκαν το 2014, αλλά ακόμη δεν 
απονεμήθηκαν. γ) Μείωση 20% των δαπα¬ 
νών για συντάξεις μέσα στο 2014. Ωστόσο, 
η τρόικα συνεχίζει ν’ απαιτεί άμεση λήψη 
νέων σκληρών μέτρων, που «αποτελειώ¬ 
νουν» τις συντάξεις: 

Θέσπιση της 20ετίας (6.000 ημέρες 
ασφάλισης) ως κατώτατου ορίου για 
λήψη σύνταξης, όταν σήμερα το κα¬ 
τώτερο όριο είναι η 15ετία (4.500 ένσημα). 
Με άλλα λόγια, μέσα στις συνθήκες κρίσης 
και τρομακτικής ανεργίας, ελάχιστοι θα εί¬ 
ναι αυτοί που θα κατορθώνουν να συμπλη¬ 
ρώνουν την 20ετία για να πάρουν ακόμη 
και μια πενιχρή σύνταξη. 

Αύξηση των ορίων ηλικίας για πρό¬ 
ωρη συνταξιοδότηση (ακόμη και στα 
βαρέα και ανθυγιεινά), ώστε πολύ 
σύντομα να καταργηθεί εντελώς η πρόωρη 
συνταξιοδότηση και κανείς να μην βγαίνει 
στη σύνταξη πριν την ηλικία των 67 ετών. 
Αυτό θα ισχύσει άμεσα για ορισμένες κατη¬ 
γορίες ασφαλισμένων: άνδρες ασφαλισμέ¬ 
νους στο ΙΚΑ σε βαρέα και ανθυγιεινά που 
προσδοκούν να βγουν στην σύνταξη με 
7.500 ένσημα, γυναίκες ασφαλισμένες στο 
ΙΚΑ σε βαρέα και ανθυγιεινά στα 3.500 έν¬ 
σημα, γυναίκες (ΙΚΑ) με ανήλικο παιδί που 
έχουν συμπληρώσει ένσημα και περιμένουν 
το όριο ηλικίας, μητέρες στο δημόσιο το¬ 
μέα με ανήλικο παιδί, τρίτεκνοι δημόσιοι 
υπάλληλοι, ασφαλισμένες στα «ευγενή» 
ταμεία, εκπαιδευτικοί διορισμένοι πριν τις 


31/12/1982 και που μπορούσαν να συντα- 
ξιοδοτηθούν στην ηλικία των 55 με 35ετία 
κ.α. 

Άμεση εφαρμογή της «ρήτρας μηδε¬ 
νικού ελλείμματος» και στις κύριες 
συντάξεις, όπως ισχύει ήδη στις επι¬ 
κουρικές συντάξεις. Αυτό σημαίνει ότι όταν 
εμφανίζεται έλλειμμα στις δαπάνες για τις 
κύριες συντάξεις, αυτές θα περικόπτονται 
αυτόματα σε όλους τους συνταξιούχους, 
ώστε να εκμηδενίζεται το έλλειμμα και να 
μην επιβαρύνεται ο κρατικός προϋπολο¬ 
γισμός (τα λεφτά του προϋπολογισμού θα 
πρέπει να πηγαίνουν στους δανειστές!). Να 
σημειώσουμε ότι στον προϋπολογισμό του 
2015 αναφέρεται έλλειμμα 1,18 δις όσον 
αφορά τις δαπάνες για συντάξεις. Αν υιο¬ 
θετηθεί αυτό το μέτρο, αυτόματα όλες οι 
συντάξεις θα πρέπει να μειωθούν, μέσα στο 
2015, κατά 10-20%. 

Άμεση θεσμοθέτηση της αναλογικό- 
τητας μεταξύ καταβαλλόμενων ει¬ 
σφορών και του ύψους της σύνταξης. 
Με άλλα λόγια, δεν θα προσμετρούνται 
για τον υπολογισμό της σύνταξης μόνον ο 
αριθμός των ενσήμων (ημέρες ασφάλισης) 
αλλά και τα χρηματικά ποσά που έχει πλη¬ 
ρώσει ο κάθε ασφαλισμένος στη διάρκεια 
του ασφαλιστικού του βίου. Είναι προφα¬ 
νές ότι το μέτρο αυτό θα μειώσει τις συ¬ 
ντάξεις των νέων συνταξιούχων ακόμη και 
πάνω από 50%. 

Επιτάχυνση της ενοποίησης όλων 
των ασφαλιστικών ταμείων, συνεπώς 
και των παρεχόμενων συντάξεων. 
Προφανώς αυτή θα γίνει προς τα κάτω, με 
αποτέλεσμα την κατακόρυφη μείωση των 
«υψηλών» και μεσαίων συντάξεων. 

Σταδιακή ενσωμάτωση της κύριας και 
επικουρικής σύνταξης, με πρόδηλο 
σκοπό την ύπαρξη μιας «ενιαίας σύ¬ 
νταξης» που δεν θα ξεπερνά τα 360 ευρώ 
και που θα συνοδεύεται βέβαια από πλήρη 
κατάργηση των εφάπαξ. 

■ Ηρακλής Χριστοφορίδης 









Κινητοποίηση στο Περιστέρι 

Καμία έξωση - Κανένας πλειστηριασμός! 

Στις 12 Νοέμβρη, στο Περιστέρι, γίναμε μάρτυρες μιας 
εικόνας απ’ το μέλλον. Στην Ανθούπολη, πληρεξούσιοι 
κλητήρες της ΕιιτοΕαπΕ προσπάθησαν να πετάξουν έξω 
απ’ το σπίτι της μία συνάνθρωπό μας. Οι άθλιοι αυτοί τύ¬ 
ποι, αφού βρέθηκαν αντιμέτωποι με την αντίσταση της 
γειτονιάς, απείλησαν πως θα επιστρέφουν μαζί με την 
αστυνομία για να ολοκληρώσουν το «έργο» τους. Μετά 
από τη μαζική παρέμβαση κόσμου της γειτονιάς και συλ- 
λογικοτήτων, το γεγονός πήρε διαστάσεις ματαιώνοντας 
τα σχέδια των τραμπούκων της τράπεζας. 

Η αντίδραση της Επιτροπής Δράσης Περιστεριού 
ήταν άμεση. Σε άμεση επαφή με τη γειτόνισσά μας, απο¬ 
φασίσαμε να δώσουμε απάντηση στον δρόμο. Γι’ αυτό 
πήραμε την πρωτοβουλία για συγκέντρωση και πορεία 
για το θέμα στην Ανθούπολη. Αμέσως ξεκινήσαμε καθη¬ 
μερινές παρεμβάσεις στις γειτονιές της Ανθούπολης, με 
ντουντούκα και κείμενο, γνωστοποιώντας το θέμα και 
καλώντας τον κόσμο της γειτονιάς σε κινητοποίηση στις 
15 Νοέμβρη. 

Η κινητοποίηση ήταν επιτυχημένη. Αρχικά πραγμα¬ 
τοποιήθηκε συγκέντρωση σε κεντρική πλατεία της πε¬ 
ριοχής με σημαντική συμμετοχή. Μοιράστηκε κείμενο 
της Επιτροπής και ακούστηκαν συνθήματα ενάντια στις 
εξώσεις και τους πλειστηριασμούς, στα μνημόνια και την 
κυβέρνηση. Ακολούθησε πορεία, που συνάντησε μεγάλη 
αποδοχή απ’ τους κατοίκους, πολλοί απ’ τους οποίους 
αναγνώρισαν πώς έχουν παρόμοια προβλήματα. Αλ¬ 
λωστε όλοι αποτελούμε θύματα της ίδιας απάνθρωπης 
πολιτικής. Κάθε οικογένεια αντιμετωπίζει προβλήματα 
φτώχειας και ανεργίας, με την υπερχρέωση των νοικοκυ¬ 
ριών να παίρνει τρομακτικές διαστάσεις. Κυβέρνηση και 
τράπεζες, αυτοί δηλαδή που έχουν τσεπώσει δισεκατομ¬ 
μύρια ευρώ απ’ τους κομμένους μας μισθούς, αυτοί που 
μας γδέρνουν με χαράτσια και φόρους, θέλουν τώρα να 
μας πετάξουν απ’ τα ίδια μας τα σπίτια, που τα φτιάξαμε 
με τον ιδρώτα και το αίμα μας. 

Σαν Επιτροπή Δράσης δηλώσαμε προς κάθε κατεύ¬ 
θυνση πώς δεν θα επιτρέψουμε σ’ αυτή τη χούντα των 
μνημονίων και των τραπεζιτών, που έχουν επιβάλει πως 
«νόμος είναι το δίκιο των τραπεζών» να τσαλαπατήσουν 
την αξιοπρέπειά μας. Με συνεχείς δράσεις και κινητοποι¬ 
ήσεις, δεν θα επιτρέψουμε σε κανέναν τραπεζίτη, σε κα¬ 
μία αστυνομία να πετάξει στο δρόμο κανένα συνάνθρω¬ 
πό μας. Στην ίδια λογική, καλέσαμε ανοιχτή συνάντηση 
της Επιτροπής Δράσης το Σάββατο 22/11, με στόχο να 
οργανώσουμε καλύτερα τις δράσεις μας. 

Στόχος της Επιτροπής το επόμενο διάστημα θα είναι η 
συνέχιση των δράσεων μας στο Περιστέρι, ενάντια στην 
τραγική κατάσταση που ζούμε, δίνοντας όλες μας τις δυ¬ 
νάμεις ώστε κανένας να μην μείνει στο δρόμο, χωρίς ρεύ¬ 
μα, χωρίς βασικά είδη επιβίωσης. Δεν θα επιτρέψουμε να 
γίνουν οι γειτονιές μας ανθρώπινες χωματερές εξαθλιω¬ 
μένων και ξεσπιτωμένων. Ενάντια σ’ αυτή τη χούντα, που 
κυβερνάει με Πράξεις Νομοθετικού Περιεχομένου, ΜΑΤ 
και δικαστήρια, θα προτάξουμε την αλληλεγγύη και την 
αξιοπρέπεια μας, για να οργανώσουμε την αντεπίθεση 
μας. 

Ο αγώνας συνεχίζεται! 

Κανένα σπίτι σε χέρια τραπεζίτη! 

Κανένας συνάνθρωπός μας μόνος του στην 
κρίση! 

Επιτροπή Βράσης Περιστεριού 

6ρΐΐΓθρΐάΓ&δϊδ.Μθ§δρθΐ.§Γ 
6ρίΐΓορί.άΓαδίδ.ρ6Πδΐ6π@§ηιαί1.οοηι 
τηλ.: 6972728101 

6 Εργατική Πάλη 

«Νέο Λύκειο» 

Οργή και αγανάκτηση από ίσος μαθητές 


1 1 ^ χουν περάσει 2 μήνες από τις πρώ- 

Μλ τες κινητοποιήσεις των μαθητών 
' ενάντια στο Νέο Λύκειο, με κατα- 
Α ^λήψεις και διαδηλώσεις σε όλη τη 
χώρα - και, όπως όλα δείχνουν, σαν μαθη¬ 
τές δεν είπαμε ακόμα την τελευταία λέξη. 

Ο Δεκέμβρης είναι ένας μήνας σημαδε¬ 
μένος με πολύ σημαντικά γεγονότα, που 
αφορούν άμεσα τη νεολαία και μπορεί ν’ 
αποτελέσει μια περίοδο που θα πυροδοτή¬ 
σει ένα νέο κύμα αγώνων. Η δολοφονία του 
15χρονου Αλέξη Γρηγορόπουλου από τον 
αστυνομικό Κορκονέα, το Δεκέμβρη του 
2008, καθώς και η δολοφονία της άχρο¬ 
νης Σάρας (η μητέρα της προσπαθούσε 
να ζεστάνει το σπίτι τους με μαγκάλι) από 
την κυβέρνηση Σαμαρά, το Δεκέμβρη του 
2013, προκαλούν την οργή της νεολαίας 
και αποκαλύπτουν το πραγματικό πρό¬ 
σωπο των κυβερνήσεων και του κράτους. 
Αυτός ο Δεκέμβρης, όμως, πέρα από μήνας 
μνήμης, μπορεί να γίνει και η αρχή ενός 
νέου μαζικού αγώνα από τους μαθητές. 

Μετά την πανελλαδική ημέρα καταλή¬ 
ψεων στις 3 Νοέμβρη (όπου συμμετείχαν 
περισσότερα από 500 σχολεία σε όλη τη 
χώρα) και τις διαδηλώσεις που ακολούθη¬ 
σαν σε πολλές πόλεις, φάνηκε η συνολική 
αντίθεση των μαθητών τόσο απέναντι σ’ 
αυτό το νέο εξεταστικό-καρμανιόλα και 
τις ολέθριες συνέπειές του, όσο και απέ¬ 
ναντι σ’ αυτούς που μας το επέβαλαν. Στο 
επόμενο διάστημα υπήρξαν πολλές προ¬ 
σπάθειες συντονισμού των σχολείων και 
καλέσματα νέων μαθητικών κινητοποιήσε¬ 
ων, που προκάλεσαν τις αντιδράσεις διευ¬ 
θυντών, την επέμβαση της αστυνομίας και 
εισαγγελέων. 

Οι μαθητικές κινητοποιήσεις μπορεί να 
είχαν σαν βασικό αίτημα την κατάργηση 
του Νέου Λυκείου, όμως ανάμεσα στα συν¬ 
θήματα υπήρχαν και πολλά που μιλούσαν 
για την ανεργία, τη φτώχεια, την κρατική 
καταστολή, καθώς και για τον Παύλο Φύσ- 
σα και τον Αλέξη. Αυτό δείχνει ότι οι μα¬ 


θητές δεν ξεχνάμε και δεν συγχωρούμε τις 
αδικίες και τα εγκλήματα που γίνονται σε 
βάρος μας. 

Με αφορμή τις διαδηλώσεις για τη 
δολοφονία του Αλέξη και της Σάρας, θα 
πρέπει να συζητήσουμε όλα αυτά τα μέτρα 
που μας έχουν επιβάλει, καθώς και τη γενι¬ 
κότερη κατάσταση όπου βρισκόμαστε. Ν’ 
ανοίξουμε ξανά την κουβέντα στα σχολεία 
μας, γύρω από το πώς μπορούμε ν’ ανατρέ¬ 
ψουμε το Νέο Λύκειο και αυτούς που μας 
το επέβαλαν. Η μάχη που καλούμαστε να 
δώσουμε σαν νεολαία δεν είναι εύκολη και 
σίγουρα δεν θα κερδηθεί ανώδυνα. Αγώ¬ 
νας για την ανατροπή του Νέου Λυκείου 
σημαίνει αγώνας ενάντια στη χουντική 
συγκυβέρνηση Σαμαρά-αγανάκτηση από 
τους μαθητές 

Έχουν περάσει 2 μήνες από τις πρώτες 
κινητοποιήσεις των μαθητών ενάντια στο 
Νέο Λύκειο, με καταλήψεις και διαδηλώ¬ 
σεις σε όλη τη χώρα - και, όπως όλα δεί¬ 
χνουν, σαν μαθητές δεν είπαμε ακόμα την 
τελευταία λέξη. 

Ο Δεκέμβρης είναι ένας μήνας σημαδε¬ 
μένος με πολύ σημαντικά γεγονότα, που 
αφορούν άμεσα τη νεολαία και μπορεί ν’ 
αποτελέσει μια περίοδο που θα πυροδοτή¬ 
σει ένα νέο κύμα αγώνων. Η δολοφονία του 
15χρονου Αλέξη Γρηγορόπουλου από τον 
αστυνομικό Κορκονέα, το Δεκέμβρη του 
2008, καθώς και η δολοφονία της άχρο¬ 
νης Σάρας (η μητέρα της προσπαθούσε 
να ζεστάνει το σπίτι τους με μαγκάλι) από 
την κυβέρνηση Σαμαρά, το Δεκέμβρη του 
2013, προκαλούν την οργή της νεολαίας 
και αποκαλύπτουν το πραγματικό πρό¬ 
σωπο των κυβερνήσεων και του κράτους. 
Αυτός ο Δεκέμβρης, όμως, πέρα από μήνας 
μνήμης, μπορεί να γίνει και η αρχή ενός 
νέου μαζικού αγώνα από τους μαθητές. 

Μετά την πανελλαδική ημέρα καταλή¬ 
ψεων στις 3 Νοέμβρη (όπου συμμετείχαν 
περισσότερα από 500 σχολεία σε όλη τη 


χώρα) και τις διαδηλώσεις που ακολούθη¬ 
σαν σε πολλές πόλεις, φάνηκε η συνολική 
αντίθεση των μαθητών τόσο απέναντι σ’ 
αυτό το νέο εξεταστικό-καρμανιόλα και 
τις ολέθριες συνέπειές του, όσο και απέ¬ 
ναντι σ’ αυτούς που μας το επέβαλαν. Στο 
επόμενο διάστημα υπήρξαν πολλές προ¬ 
σπάθειες συντονισμού των σχολείων και 
καλέσματα νέων μαθητικών κινητοποιήσε¬ 
ων, που προκάλεσαν τις αντιδράσεις διευ¬ 
θυντών, την επέμβαση της αστυνομίας και 
εισαγγελέων. 

Οι μαθητικές κινητοποιήσεις μπορεί να 
είχαν σαν βασικό αίτημα την κατάργηση 
του Νέου Λυκείου, όμως ανάμεσα στα συν¬ 
θήματα υπήρχαν και πολλά που μιλούσαν 
για την ανεργία, τη φτώχεια, την κρατική 
καταστολή, καθώς και για τον Παύλο Φύσ- 
σα και τον Αλέξη. Αυτό δείχνει ότι οι μα¬ 
θητές δεν ξεχνάμε και δεν συγχωρούμε τις 
αδικίες και τα εγκλήματα που γίνονται σε 
βάρος μας. 

Με αφορμή τις διαδηλώσεις για τη 
δολοφονία του Αλέξη και της Σάρας, θα 
πρέπει να συζητήσουμε όλα αυτά τα μέτρα 
που μας έχουν επιβάλει, καθώς και τη γενι¬ 
κότερη κατάσταση όπου βρισκόμαστε. Ν’ 
ανοίξουμε ξανά την κουβέντα στα σχολεία 
μας, γύρω από το πώς μπορούμε ν’ ανατρέ¬ 
ψουμε το Νέο Λύκειο και αυτούς που μας 
το επέβαλαν. Η μάχη που καλούμαστε να 
δώσουμε σαν νεολαία δεν είναι εύκολη και 
σίγουρα δεν θα κερδηθεί ανώδυνα. Αγώ¬ 
νας για την ανατροπή του Νέου Λυκείου 
σημαίνει αγώνας ενάντια στη χουντική 
συγκυβέρνηση Σαμαρά-Βενιζέλου, στην 
πολιτική των μνημονίων, στην τρόικα, 
στην Ευρωπαϊκή Ένωση. Και αυτό γιατί, 
όπως πετάνε καθημερινά εργαζόμενους 
στην ανεργία με τις συνεχείς απολύσεις 
που επιβάλουν τα μνημόνια, με τον ίδιο 
τρόπο προσπαθούν να αδειάσουν και τα 
πανεπιστήμια από τους φοιτητές και -μέσα 
από το Νέο Λύκειο- να πετάξουν και εμάς 
τους μαθητές έξω απ’ τα σχολεία μας. Αυτό 
σημαίνει ότι η πολιτική του «ξαφνικού 
θανάτου», των περικοπών και της πείνας, 
που επιβάλλουν τα μνημόνια, εφαρμόζεται 
πλήρως και στα σχολεία μας - και το Νέο 


Δεκέμβρης 2008 - 2014 

Η νεολαία σιο στόχαστρο 


0 15χρονος μαθητής Αλέξανδρος 
Γρηγορόπουλος δολοφονείται 
πριν από 6 χρόνια από τον δο- 
λοφόνο-ειδικό φρουρό Κορκονέα και τον 
σύνεργό του Σαραλιώτη. Αμέσως ξεσπά 
πανελλαδικά ένα πρωτοφανές κίνημα δι¬ 
αδηλώσεων, συγκρούσεων με την αστυνο¬ 
μία και επιθέσεων σε αστυνομικά τμήματα 
και κυβερνητικά κτίρια. Οι μαθητές και η 
νεολαία κινητοποιούνται πρώτοι, γιατί 
βλέπουν στο πρόσωπο του Αλέξη τον εαυ¬ 
τό τους, στο πρόσωπο του Κορκονέα την 
ελληνική αστυνομία και στο πρόσωπο της 
τότε κυβέρνησης της ΝΑ μια κυβέρνηση 
δολοφόνων. 

Παρά την αστυνομική καταστολή, τις 
εκατοντάδες συλλήψεις και την καθημε¬ 
ρινή συκοφαντία από την κυβέρνηση και 
τα παπαγαλάκια της, το κίνημα καταφέρ¬ 
νει να αγκαλιάσει ευρύτερα στρώματα της 
ελληνικής κοινωνίας και να ταρακουνήσει 
συθέμελα το πολιτικό σύστημα. Η κυβέρ¬ 
νηση και τα αστικά κόμματα, πανικοβλημέ- 
να από την έκρηξη που απειλούσε να σπά¬ 
σει μια βιτρίνα σχετικής κοινωνικής ομα- 
λότητας, μόλις έναν χρόνο από την όξυνση 
της διεθνούς οικονομικής κρίσης του 2007, 
πόνταραν κυρίως στην εκτόνωση του κινή¬ 


ματος. Όσο για τα δύο ρεφορμιστικά κόμ¬ 
ματα, το μεν ΚΚΕ καταδίκασε το κίνημα 
και δεν συμμετείχε, ενώ ο ΣΥΡΙΖΑ παρόλο 
που συμμετείχε στις κινητοποιήσεις, φρό¬ 
ντιζε πάντα να διαχωρίζει το κίνημα από 
τη «βία» και να μην πιέζει για την πτώση 
της κυβέρνησης. 

Ο «Δεκέμβρης» δεν ταρακούνησε όμως 
μόνο το αστικό πολιτικό σύστημα, αλλά 
και την πλειοψηφία της ελληνικής κοινω¬ 
νίας, το νεολαιίστικο και εργατικό κίνημα. 
Ο παρατεταμένος κοινωνικός πόλεμος του 
2010-12 είχε μια αφετηρία και στον «Δε¬ 
κέμβρη». 

6 χρόνια, μετά ο τροϊκανός και κυβερ¬ 
νητικός Αρμαγεδώνας έχει σαρώσει κοι¬ 
νωνικές τάξεις και στρώματα, κατακτήσεις 
και δικαιώματα, έχει αλλάξει ριζικά κόμμα¬ 
τα και θεσμούς, τους πολιτικούς και κοι¬ 
νωνικούς συσχετισμούς. Τα μνημόνια και 
η κρίση έχουν συντελέσει σε μια τεράστια 
κοινωνική καταστροφή, έχουν οδηγήσει 
χιλιάδες ανθρώπους στην εξαθλίωση, την 
φτώχεια, τον θάνατο. Ολοένα και περισσό¬ 
τεροι δεν χωράμε στη δουλειά, στα νοσο¬ 
κομεία, στα σχολεία, στη ζωή, για να κερ¬ 
δίζουν οι τραπεζίτες, οι δανειστές, το σάπιο 
αστικό καθεστώς. 


Σήμερα είναι ακόμα πιο ξεκάθαρο πως 
ο «βασιλιάς είναι γυμνός». Δεν του έχουν 
απομείνει παρά ελάχιστα στηρίγματα, οι 
νέοι μαυραγορίτες που κερδίζουν από την 
μνημονιακή προσαρμογή της ελληνικής 
κοινωνίας (τραπεζίτες, επιχειρηματίες που 
βολεύονται από τη διάλυση του εργατικού 
δικαίου και των εργατικών δικαιωμάτων 
κ.α.), δημοσιογραφικά φερέφωνα (Πρε- 
τεντέρηδες και Σία), φασισταριά τύπου 
Χρυσής Αυγής - και κυρίως το τερατώδες 
κράτος έκτακτης ανάγκης. 

Σήμερα, ειδικά η νεολαία αποτελεί από 
τα βασικά θύματα της κρίσης και των πο¬ 
λιτικών των κυβερνήσεων. Τα μέτρα και 
οι επιπτώσεις αφορούν πρωτίστως τη νέα 
γενιά εργαζομένων, αλλά ταυτόχρονα η 
αμφισβήτηση και οι κίνδυνοι για τα καθε¬ 
στώτα ανέκαθεν προέρχονταν από τη νε¬ 
ολαία. Γι’ αυτό φοβούνται και τρέμουν τη 
νεολαία, εξαπολύοντας επιθέσεις όλων των 
ειδών εναντίον της. Οι φοιτητές στο Μεξι¬ 
κό, ο Ιδχρονος Μάικλ Μπράουν και ο 12 
χρονος Ταμίρ Ράις στις ΗΠΑ, ο 21χρονος 
Ρεμί Φρέζ στη Γαλλία, ο 15χρονος Μπερκίν 
Ελβάν στην Τουρκία... Ο κατάλογος των 
δολοφονημένων από την αστυνομία νέων 
μεγαλώνει επικίνδυνα. 

Ξέρουν ότι για να επιβάλλουν παντού 
το δόγμα «νόμος και τάξη», πρέπει να τρο¬ 
μοκρατήσουν και να καθυποτάξουν τη νε¬ 
ολαία. Γι’ αυτό η κυβέρνηση παίζει με την 
υγεία και τη ζωή του Νίκου Ρωμανού (σε 
απεργία πείνας από 10/11, με αίτημα να 


Δεκέμβριος 2014 



Λύκειο είναι η τρανταχτή απόδειξη. 

Όμως, η κυβέρνηση είναι αδύναμη, για¬ 
τί δεν έχει καμία στήριξη από την κοινωνία. 
Μια εξέγερση της νεολαίας είναι σήμερα 
πιθανή - και τόσο αναγκαία! Γι’ αυτό έχουν 
επιστρατεύσει ειδικά ενάντια στη νεολαία 
το κράτος έκτακτης ανάγκης, δηλαδή ένα 
κράτος βασισμένο στην τρομοκρατία, την 
καταστολή και τις καταδίκες, την κατάργη¬ 
ση όλων των δικαιωμάτων και ελευθεριών 
μας, την επιβολή μιας νέας χούντας. 

Όπως αυτοί έχουν τον οργανωμένο 
κρατικό μηχανισμό και σφίγγουν τη θηλιά 
γύρω απ’ τον λαιμό μας, έτσι κι εμείς θα 
πρέπει -βασιζόμενοι ο ένας στον άλλο- να 
οργανωθούμε και δημιουργώντας τις δικές 
μας δομές αυτοοργάνωσης (συνελεύσεις, 
επιτροπές, συντονιστικά), να αγωνιστού¬ 
με όλοι μαζί. Να συμπαρασύρουμε και την 
υπόλοιπη κοινωνία σε μια γενικευμένη εξέ¬ 
γερση, τους εργαζόμενους, τους άνεργους, 
τους φοιτητές. Να υπερασπιστούμε μαζικά 
τις κινητοποιήσεις και καταλήψεις μας από 
κάθε επίθεση των εισαγγελέων και των 
ΜΑΤ. 

Μια ευκαιρία για να ξεκινήσει το μα¬ 
θητικό κίνημα, να οργανωθεί και να κι¬ 
νητοποιηθεί, είναι και το κάλεσμα για μια 
συντονισμένη πορεία μαθητών σε όλη τη 
χώρα, με ταυτόχρονες καταλήψεις σε όλα 
τα σχολεία, όπως έγινε και στις 3 Νοέμβρη. 

μ Χρύσανθος 


του χορηγούνται εκπαιδευτικές άδειες). Ο 
Νίκος είναι ο ίδιος νέος που βασανίστηκε 
άγρια από αστυνομικούς πριν από 2 χρό¬ 
νια μετά από σύλληψη του και που είχε δει 
να πεθαίνει δίπλα του ο φίλος του Αλέ- 
ξης Γρηγορόπουλος από τις σφαίρες του 
Κορκονέα. Αραγε οι δικαστικές αρχές και 
η κυβέρνηση θέλουν να ολοκληρώσουν 
αυτό που δεν πρόλαβε ο Κορκονέας πριν 
6 χρόνια; 

Δεν αρκεί να οργιζόμαστε και να αγα¬ 
νακτούμε για το ζοφερό παρόν και για το 
ακόμα πιο μαύρο μέλλον που μας ετοιμά¬ 
ζουν. Δεν επιτρέπεται να αφήσουμε κανέ- 
ναν μόνο του απέναντι στην κρίση, την 
κυβέρνηση, τους εργοδότες και το κράτος 
έκτακτης ανάγκης. Δεν φτάνουν οι αγώνες 
που έχουμε κάνει σαν εργατικό και νεολαι- 
ίστικο κίνημα μέχρι σήμερα, παρόλο που 
έχουν συντελέσει στην μεγάλη απομόνω¬ 
ση αυτής της τρισάθλιας κυβέρνησης, της 
τρόικας και των δύο βασικών αστικών κομ¬ 
μάτων ΝΔ-ΠΑΣΟΚ . Δεν αρκούν οι σημε¬ 
ρινές συνδικαλιστικές και πολιτικές ηγε¬ 
σίες, που στη χειρότερη περίπτωση έχουν 
συνθηκολογήσει και συνεργάζονται με τον 
αντίπαλο και στην καλύτερη φαντάζονται 
και προσπαθούν να μας αποκοιμίσουν με 
«ομαλές κοινοβουλευτικές αλλαγές. Είναι 
ανάγκη να προετοιμάσουμε μια εξέγερση 
που θα τους σαρώσει, ένα μαχητικό και 
ανυποχώρητο εργατικό και νεολαιίστικο 
κίνημα που θα συντρίψει αυτή τη χούντα 
και θ’ ανοίξει ένα νέο δρόμο μπροστά. 

ΔΙΚΑΙΩΜΑΤΑ 


Εργατική Πάλη 7 


ΠροκήρυΗη της Επιτροπής Δράστη Περιστεριού 

για τα δημόσια νοσοκομεία της Δυτικής Αττικής 

Όχι στη διάλυση της δημόσιας υγείας! 
Κάτω η χούντα συγκυβέρνησης - 
τρόικας - μνημονίων! 

Περιστεριώτη/σσα, 

Η υποβάθμιση της υγείας στην Δυτική Αττική είναι ρα¬ 
γδαία και παίρνει διαστάσεις ανθρωπιστικής κρίσης. Ολό¬ 
κληρες μονάδες που φτιάχτηκαν με τον ιδρώτα και το αίμα 
μας κλείνουν η μια μετά την άλλη (πολυϊατρεία ΙΚΑ, Νοσο¬ 
κομείο Λοιμωδών) ενώ για το επόμενο διάστημα σχεδιάζουν 
να κλείσουν το «Δαφνί» και το «Δρομοκαΐτειο». Οι όποιες μο¬ 
νάδες απομένουν (ΑΤΤΙΚΟ, Θριάσιο κλπ) είναι στα πρόθυρα 
κατάρρευσης από έλλειψη νοσηλευτικού προσωπικού, χωρίς 
βασικών ά υλικών ά όπως αναλώσιμα και φάρμακα, χωρίς συ¬ 
ντήρησης βασικών μηχανημάτων και κλειστές χειρουργικές 
αίθουσες. 

Χιλιάδες ασθενείς καθημερινά αναγκάζονται να βάζουν 
το χέρι όλο και πιο βαθιά στην τσέπη, να περνάνε ώρες ολό¬ 
κληρες στιβαζόμενοι σε ράτζα και σε ατέλειωτες ουρές, να 
στοιβάζονται σε ράντζα, να πληρώνουν ακόμα και με την 
ζωή τους την διάλυση της υγείας από την βαρβαρότητα και 
την ανθρωποφαγία των μνημονίων και όσων τόσα χρόνια τα 
εφαρμόζουν. 

Το ιατρικό και νοσηλευτικό προσωπικό φορτώνεται ένα 
δυσβάσταχτο βάρος, με απλήρωτες υπερωρίες, με παράνομες 
διπλοβάρδιες, με διορισμένες διοικήσεις που εφαρμόζουν τα 
μνημόνια και την «αξιολόγηση» (δηλ την διάλυση της υγείας) 
μέσα στα νοσοκομεία μετατρέποντας τα σε ιδιωτικές επιχειρή¬ 
σεις όπου δεν θα μπορεί κανείς φτωχός, άνεργος συνταξιού¬ 
χος να έχει πρόσβαση. Ο αγώνας των γιατρών και όλων των 
εργαζομένων του κλάδου της υγείας είναι αγώνας όλων μας. 
Όλοι μαζί πρέπει να οργανώσουμε ένα κοινό μέτωπο πάλης 
ενάντια στην καταστροφή της δημόσιας υγείας, να συγκρου- 
στουμε με την βαρβαρότητα των μνημονίων, με την απάνθρω¬ 
πη λογική του κέρδους. 

> Κάτω τα χέρια από την δημόσια υγεία - Δημόσια δωρε¬ 
άν υγεία για όλους! 

> Καμιά κατάργηση νοσοκομείου - Καμιά απόλυση ϊ ια¬ 
τρικού προσωπικού εργαζόμενου στην υγεία! 

> Κανένας άνεργος-ανασφάλιστος χωρίς ϊ ιατροφαρμα¬ 
κευτική περίθαλψη 

> Κάτω η χούντα συγκυβέρνησης-τρόϊκας-μνημονίων 


Ανακοίνωση των απολυμένων εργαζομένων στον Καφεναί 

ΔΙΚΑΙΩΝΟΜΑΣΤΕ ΝΟΜΙΚΑ - ΣΥΝΕΧΙΖΟΥΜΕ ΜΑΧΗΤΙΚΑ 


Ε δώ και 2 εβδομάδες κάποιοι έσπευσαν βια¬ 
στικά να πανηγυρίσουν (στηρίζοντας με 
αυτό τον τρόπο την εργοδοσία στον Καφε¬ 
ναί - Μυρσίνη) με ανακοινώσεις στο διαδίκτυο για 
την δήθεν καταδίκη 2 συναδέλφων για συκοφαντι¬ 
κή δυσφήμιση. Η πραγματικότητα όμως είναι δια¬ 
φορετική. 

Η αρχική κατηγορία ήταν πράγματι αυτή, αλλά 
στην δίκη που πραγματοποιήθηκε στις 17/11 απο¬ 
δείχτηκε πως όλα όσα αναφέρονται στα κείμενα 
που μοιράζουμε είναι αληθή και δεν τίθεται θέμα 
συκοφαντικής δυσφήμισης. Το προεδρείο όμως κα¬ 
ταδίκασε τους συναδέλφους μας για εξύβριση για 
τους εξής λόγους: 

α) Ότι δεν μπορούμε να συνδέουμε την πολιτι¬ 
κή που ακολουθούν η συγκυβέρνηση και η Τρόικα 
με την πολιτική που ακολουθούν οι εργοδότες του 
κλάδου μας!!! 

β) Οι λέξεις «τρομοκρατία», «εργασιακός μεσαί- 
ωνας», «δουλοπάροικοι» κ.λ.π. (ασχέτως αν είναι η 
πραγματικότητα) δεν μπορούν να χρησιμοποιού¬ 
νται, γιατί ο στόχος μας δεν είναι η ενημέρωση και 
η δημοσιοποίηση του προβλήματος, αλλά η δημι¬ 
ουργία μεγαλύτερης έντασης και κακού κλίματος 
ανάμεσα στους εργαζόμενους και την εργοδοσία 
(για τα οποία και προφανώς δεν είμαστε υπαίτιοι). 

Εδώ θα πρέπει να επισημάνουμε ότι η ίδια η 
εισαγγελέας δήλωσε πως είναι αναφαίρετο συ¬ 
νταγματικό μας δικαίωμα οι κινητοποιήσεις και οι 
παραστάσεις διαμαρτυρίας. Εμείς δηλώνουμε ότι 
ο εργασιακός μεσαίωνας που βιώνουμε όλοι οι ερ¬ 
γαζόμενοι είναι αποτέλεσμα της πολιτικής της συ¬ 
γκυβέρνησης και της Τρόικας οι οποίοι όλα αυτά 
τα χρόνια έχουν καταργήσει εργασιακά και ασφα¬ 
λιστικά δικαιώματα καθώς και συνδικαλιστικές- 
δημοκρατικές ελευθερίες. 

Στις 25/11 βγήκε η απόφαση που αφορούσε 
στην αγωγή για τα δεδουλευμένα μας η οποία μας 
δικαιώνει πλήρως: 

α) Αναγνωρίστηκε όλο το χρηματικό ποσό που 
διεκδικούσαμε: 23.000 Ευρώ που προκύπτουν από 


μη καταβολή επιδομάτων, δώρων, προσαυξήσεων 
Κυριακών- αργιών και νυχτερινής εργασίας. 

β) Όλα όσα υποστηρίζουμε για τις εργασιακές 
συνθήκες είναι αληθή (π.χ. οι συμβάσεις εργασίας 
που εκβιαστικά υπογράφαμε και δεν ανταποκρί- 
νονταν στην πραγματικότητα, τα παράνομα προ¬ 
γράμματα εργασίας, κ.λπ.) 

Με αυτήν την απόφαση κατέρρευσαν πλήρως 
οι συκοφαντικές και ψευδής κατηγορίες της εργο¬ 
δοσίας πως είμαστε συμμορία εκβιαστών, μπράβοι 
και τραμπούκοι που μόνο στόχο έχουμε την εξό¬ 
ντωση και διαπόμπευση των εργοδοτών του κλά¬ 
δου με σκοπό την απόσπαση μεγάλων χρηματικών 
ποσών για προσωπικό μας όφελος. Φυσικά η «αρι¬ 
στερή» εργοδοσία στον Καφεναί - Μυρσίνη έχει 
«ξεχάσει» ότι οι εργαζόμενοι έχουμε δικαιώματα 
και ότι μπορούμε να τα διεκδικούμε και με νομικά 
αλλά και με συνδικαλιστικά μέσα. Φαίνεται ξεκά¬ 
θαρα πως η εργοδοσία αφενός χρησιμοποιεί τα ερ¬ 
γαλεία της κυβέρνησης και της Τρόικας για να μη 
δώσει λύση στο πρόβλημα που αυτή δημιούργησε 
και αφετέρου να χρησιμοποιήσει τον εργατικό μας 
αγώνα ως Δούρειο ίππο για να στοχοποιήσει εργα¬ 
ζόμενους και συνδικαλιστές και να ποινικοποιήσει 
μορφές πάλης τις οποίες χρησιμοποιούν οι εργα¬ 
ζόμενοι σε όλους τους κλάδους εδώ και δεκαετίες. 
Εμείς οι απολυμένοι εργαζόμενοι στον Καφεναί και 
πλέον Μυρσίνη συνεχίζουμε τον αγώνα μας με την 
ίδια μαχητικότητα και επιμονή μέχρι την τελική δι¬ 
καίωση. Καλούμε την εργοδοσία να συμμορφωθεί 
στην απόφαση του δικαστηρίου, αφού τόσο καιρό 
υποστηρίζει ότι πιστεύει στην ελληνική δικαιοσύνη 
και την χρησιμοποιεί με κάθε ευκαιρία (αγωγές, μη¬ 
νύσεις, ασφαλιστικά μέτρα). 

-Να δοθούν άμεσα τα δεδουλευμένα μας. 

-Να αποσυρθούν οι ψευδομηνύσεις και οι αγωγές 
της εργοδοσίας. 

-Να επιστρέφουμε στην εργασία μας 

ΣΥΝΕΧΙΖΟΥΜΕ ΤΙΣ ΚΙΝΗΤΟΠΟΙΗΣΕΙΣ ΜΑΣ 


Προϋπολογισμός-οδοστρωτήρας για τη δημόσια εκπαίδευση 


Ν έα μείωση των δαπανών 
για την παιδεία προβλέ¬ 
πει ο προϋπολογισμός 
του 2015, ίση με 5,2% 
(και στις τρεις βαθμίδες) σε σχέση με 
το 2014. Η μείωση αυτή έρχεται να 
προστεθεί στις συνεχείς μειώσεις, που 
τα τελευταία χρόνια έχουν επιβάλλει 
κυβέρνηση και τρόικα με τα μνημόνια. 
Ενώ το 2009 ο προϋπολογισμός του 
υπουργείου Παιδείας ήταν 7,48 δις, το 
2015 προβλέπεται στα 4,817 δις - μεί¬ 
ωση 35,6%! Έτσι, οι δαπάνες για την 
παιδεία, από 2,74% του ΑΕΠ το 2009, 
θα κατρακυλήσουν στο 2,47% (έχουν 
αφαιρεθεί οι δαπάνες του υπουργείου 
Παιδείας που δεν αφορούν την εκ¬ 
παίδευση). Μειωμένα θα είναι και τα 
κονδύλια για τις αποδοχές μόνιμων 
και αναπληρωτών εκπαιδευτικών. Η 
κατρακύλα όμως δεν σταματά εδώ, 
αφού το «Μεσοπρόθεσμο Πλαίσιο Δη¬ 
μοσιονομικής Στρατηγικής 2015-18» 
(ν.4283/14), προβλέπει νέα μείωση 
των δαπανών για το 2018 στα 3,172 
δις: δηλαδή, η μείωση από το 2009 
μέχρι το 2018 θα είναι της τάξης του 
42,4% και οι δαπάνες για την παιδεία 
για πρώτη φορά θα πέσουν κάτω από 
το 2% του ΑΕΠ! Όσο λοιπόν κι αν η 


άθλια συγκυβέρνηση συνεχίζει να μας 
βομβαρδίζει με χυδαία ψέματα («τέ¬ 
λος των μνημονίων»), τα στοιχεία εί¬ 
ναι αμείλικτα, δείχνοντας πως όσο την 
αφήνουμε να επιβιώνει, τόσο οι μισθοί 
μας θα μειώνονται, η διάλυση της δη¬ 
μόσιας εκπαίδευσης θα συνεχίζεται... 

Ιανουάριο το «Νέο Δημοτικό» 

Ο υπουργός Παιδείας Λοβέρδος 
παρουσίασε στο Εθνικό Συμβούλιο 
Παιδείας τις προτάσεις του για το «νέο 
Δημοτικό», απαριθμώντας τους εξής 
στόχους/αλλαγές μεταξύ άλλων: 

1) «Εξορθολογισμό και αναδιάταξη 
της διδακτέας ύλης και του περιεχομέ¬ 
νου σπουδών». 

2) «Δυνατότητα μερικής διαμόρφωσης 
του προγράμματος σπουδών από τη 
σχολική μονάδα», με βάση, όπως είπε, 
«τις ανάγκες, δυνατότητες, ιδιαίτε¬ 
ρες συνθήκες του κάθε σχολείου», με 
«τις ώρες που είναι αναγκαίες, το εύ¬ 
ρος ή τη δυσκολία των προγραμμάτων 
σπουδών να τις καθορίζει η κάθε σχο¬ 
λική μονάδα». 

3) Λειτουργική και διοικητική αυτοτέ¬ 
λεια των σχολικών μονάδων. 

4) Αλλαγή στο πρότυπο διοίκησης όχι 
μόνο της σχολικής μονάδας αλλά γενι¬ 


κότερα σε επίπεδο Περιφέρειας. 

5) Ισχυροποίηση των Περιφερειακών 
Διευθύνσεων με «αποκέντρωση». 

6) «Επέκταση του νέου σχολείου», με 
γενίκευση των ολοήμερων και «σχο¬ 
λείο ανοιχτό στην κοινωνία», με τη 
συνεργασία «κοινωνικών εταίρων, φο¬ 
ρέων της τοπικής αυτοδιοίκησης, γο¬ 
νέων». 

7) Δημιουργία ενός σχολείου «όχι 
μόνο γνώσεων, αλλά και δεξιοτήτων». 

Είναι ακριβώς η συνταγή που επι¬ 
χείρησαν (ευτυχώς ανεπιτυχώς) να 
επιβάλλουν οι Σουφλιάς και Διαμα- 
ντοπούλου (και είναι θέσεις του ΠΑ- 
ΣΟΚ του Γιωργάκη). 

Η «αποκέντρωση» σε επίπεδο δή¬ 
μων ή περιφερειών και η «αυτονομία 
των σχολικών μονάδων» σημαίνει 
ότι: α) Το κράτος απαλλάσσεται από 
την υποχρέωση να χρηματοδοτεί την 
εκπαίδευση αλλά και να σχεδιάσει 
πως αυτή θ’ ανταποκρίνεται στις ανά¬ 
γκες της παραγωγής, η οποία βέβαια 
λόγω κρίσης έχει καταστραφεί, β) Η 
εκπαίδευση ιδιωτικοποιείται, αφού 
θα λειτουργεί με ιδιωτικοοικονομικά 
κριτήρια και με την «αποκέντρωση» 
το κόστος μεταφέρεται στις πλάτες 
των γονιών (πληρώνοντας άμεσα ή 


μέσω δημοτικών φόρων), γ) Κατηγο¬ 
ριοποιούνται τα σχολεία ανάμεσα σε 
φτωχούς και πλούσιους δήμους, δ) 
Διασπάται ο ενιαίος χαρακτήρας της 
δημόσιας εκπαίδευσης στο περιεχόμε¬ 
νο σπουδών και ανοίγει ο δρόμος ώστε 
κάθε σχολείο να προσφέρει διαφορετι¬ 
κά μαθήματα και διαφορετικές ώρες σε 
κάθε μάθημα (βλ. Ισπανία, Πορτογα¬ 
λία). Με αποτέλεσμα, σχολεία που δεν 
θα μπορούν να εξασφαλίσουν χρήμα¬ 
τα για να προσλάβουν όλους τους εκ¬ 
παιδευτικούς που χρειάζονται, να μην 
κάνουν τα αντίστοιχα μαθήματα. 

Όλα αυτά κάνουν πλέον ξεκάθα¬ 
ρο τον στόχο της «αυτοαξιολόγησης» 
και της «εξωτερικής αξιολόγησης» των 
σχολικών μονάδων, που επιχειρεί να 
επιβάλλει ετσιθελικά το Υπουργείο 
από πέρσι τον Ιούνη. Και αυτός δεν 
είναι άλλος από την κατηγοριοποίηση, 
αρχικά, των σχολείων, στη συνέχεια το 
κλείσιμο πολλών, πέταγμα χιλιάδων 
μαθητών έξω απ’ την εκπαίδευση, νέες 
απολύσεις εκπαιδευτικών (σε συνδυα¬ 
σμό με την «αξιολόγησή» τους). 

ΑΝΤΕΠΙΘΕΣΗ ΤΩΝ 
ΕΚΠΑΙΔΕΥΤΙΚΩΝ 






























8 Εργατική Πάλη 


Φάκελος: Φοιτητικό κίνημα 


Δεκέμβριος 2014 


«Χουντικό» λοκ άουτ 

στη Νομική 

Κάτω οι πρυτάνεις-δικτάτορες 
Κάτω τα χέρια αη το 
φοιτητικό κίνημα 

Τ ον περασμένο Μάιο ανέλαβαν πλή¬ 
ρως τη διοίκηση των ΑΕΙ-ΤΕΙ τα νέα, 
διορισμένα συμβούλια διοίκησης. Οι 
νέοι πρύτανεις από τον Σεπτέμβριο 
ξεκαθάρισαν τον πραγματικό τους ρόλο. Σε πολ¬ 
λά ιδρύματα εμφανίστηκαν δεοιιπΐγ, που πραγ¬ 
ματοποιούν ίάοε οοπϊγοΙ, απαγορεύτηκε στους 
φοιτητές η παρουσία τους στις συγκλήτους και 
απειλήθηκαν με καταστολή από ΜΑΤ και εισαγ¬ 
γελείς. 

Την αναβάθμιση της επίθεσης ανέλαβε ο πρύ¬ 
τανης του ΕΚΠΑ και επίδοξος δικτάτορας Φορ- 
τσάκης. Αφού πραγματοποίησε σύγκλητο με την 
προστασία των ΜΑΤ, στις 13/11 επέβαλε λοκ 
άουτ στη Νομική της Αθήνας, για να μην πραγ¬ 
ματοποιηθεί η κατάληψη που είχε αποφασίσει η 
γενική συνέλευση των φοιτητών ενόψει της επε¬ 
τείου του Πολυτεχνείου. Οι φοιτητές που πήγαν 
να διαμαρτυρηθούν, ήρθαν έξω από τη Νομική 
αντιμέτωποι με τα ΜΑΤ, που τους περικύκλωσαν 
απειλώντας να τους συλλάβουν. Εντελώς αναίτια 
χτύπησαν σοβαρά δύο, δείχνοντας το μίσος της 
συγκυβέρνησης και των Φορτσάκηδων απέναντι 
στη νεολαία και τους αγώνες της. Τις επόμενες 
ημέρες, η Νομική, η ΑΣΟΕΕ και η πρυτανεία του 
ΕΚΠΑ ουσιαστικά είχαν καταληφθεί απ’ τις συμ¬ 
μορίες των ΜΑΤ. 

Στις 13/11, η μαζική φοιτητική πορεία στο κέ¬ 
ντρο της Αθήνας χτυπήθηκε απ’ την αστυνομία 
όταν επιχειρούσε να μπει στο ιστορικό κτήριο του 
Πολυτεχνείου στην Πατησίων για να πραγματο¬ 
ποιηθεί συντονιστικό. Ομοίως, στις 14/11, αφού 
οι φοιτητές κατέληξαν στο προαύλιο του Πολυ¬ 
τεχνείου, τους δόθηκε απ’ την αστυνομία διορία 
μισής ώρας για να αποχωρήσουν πριν επέμβουν οι 
δυνάμεις καταστολής και προχωρήσουν σε προ¬ 
σαγωγές και συλλήψεις! 

Αυτά τα γεγονότα, που ξεπερνούν σε αυταρ- 
χισμό ακόμα και τη Χούντα, αποτελούν μια τομή 
στην επίθεση στα ΑΕΙ-ΤΕΙ. Η συγκυβέρνηση και 
οι διορισμένοι πρυτάνεις-δικτάτορες δεν έδρα¬ 
σαν τυχαία και δεν θα σταματήσουν εδώ. Θέλουν 
να συντρίψουν το φοιτητικό κίνημα και κάθε 
φωνή αντίστασης, για να επιβάλλουν τη χούντα 
της αγοράς και των μνημονίων και μέσα στα πα¬ 
νεπιστήμια. Το οποίο θα σημαίνει ολοκληρωτική 
διάλυση της δημόσιας παιδείας και όσων δικαιω¬ 
μάτων κατακτήθηκαν με σκληρούς αγώνες, δια¬ 
γραφές φοιτητών, κατάργηση του ασύλου, επιβο¬ 
λή διδάκτρων, ξεπούλημα του πανεπιστημίου. 

Η καταστολή του Κράτους Έκτακτης Ανάγκης 
πρέπει να αντιμετωπιστεί με μαζικούς και συ- 
γκρουσιακούς αγώνες των εργαζομένων και της 
νεολαίας. Όσο περισσότερο χρειάζονται τα ΜΑΤ 
για να κυβερνήσουν, τόσο πιο αδύναμοι είναι 
στην πραγματικότητα. Η μαζική και αυθόρμητη 
παρουσία των φοιτητών στις συνελεύσεις και δια¬ 
δηλώσεις, που ακολούθησαν τα γεγονότα της Νο¬ 
μικής, στην Αθήνα αλλά και σ’ ολόκληρη τη χώρα, 
έδειξαν ότι υπάρχουν οι δυνατότητες το φοιτητικό 
κίνημα να απαντήσει δυναμικά. Πρέπει να ξεπε- 
ραστούν οι αδυναμίες της ηγεσίας του και να πάει 
αυτή η μάχη μέχρι το τέλος! Να μην επιτρέψουμε 
ποτέ ξανά να φεύγουμε σαν κυνηγημένοι απ’ τις 
σχολές μας και ν’ απαγορεύεται η υλοποίηση των 
συλλογικών αποφάσεών μας! Να παραιτηθεί ο 
Φορτσάκης και όλοι οι επίδοξοι «Φορτσάκηδες». 
Το πανεπιστημιακό άσυλο να παραμείνει άσυλο 
των φοιτητών, των εργαζομένων, του λαού και 
των αγώνων τους - και όχι «άσυλο» των ΜΑΤ! 


Επίθεση σε πανεπιστήμια κ 

Ανάγκη μαχητική 



Μ ήνας εξελίξεων για τους φοιτητές ο 
Νοέμβρης, με την κυβέρνηση και τις 
νέες, διορισμένες διοικητικές αρχές στις 
σχολές να ανοίγουν την επίθεση στο 
φοιτητικό κίνημα. Επικεφαλής ο «πρόθυμος» Φορτσά¬ 
κης, με πλήρη στήριξη της χουντικής συγκυβέρνησης. 
Αποκορύφωμα τα γεγονότα της Νομικής (βλ. σχετικό 
άρθρο) και η ανακοίνωση του ΕΚΠΑ για επί της ουσίας 


κατάργηση των φοιτητικών συλλόγων (μέσω ηλεκτρο¬ 
νικών δημοψηφισμάτων) - αν και υπό τον φόβο ενός 
κύματος καταλήψεων, η πρυτανεία αναδιπλώθηκε λέ¬ 
γοντας ότι δεν έθεσε ποτέ τέτοιο θέμα. 

Αυτή η επίθεση έχει ιδιαίτερη σημασία. Από τη με¬ 
ταπολίτευση μέχρι σήμερα, οι διάφορες επιθέσεις στην 
γ' βάθμια εκπαίδευση είχαν στόχο τις κατακτήσεις 
των φοιτητών (μείωση χρηματοδότησης, διαγραφές, 
συγγράμματα, ιδιωτικά πανεπιστήμια κ.α.). Λόγω και 
του συσχετισμού δυνάμεων, ποτέ δεν υπήρξε μια τόσο 
άμεση επέμβαση στους φοιτητικούς συλλόγους και τις 
διαδικασίες τους, αν και ο περιορισμός του φοιτητικού 
κινήματος αποτελούσε διακαή πόθο. Η σημερινή επί¬ 
θεση είναι τόσο σημαντική, γιατί πλέον επιχειρείται 
και η πλήρης επιβολή της χούντας των μνημονίων 
στα ΑΕΙ-ΤΕΙ. Στόχος τους είναι το ίδιο το φοιτητικό 
κίνημα, οι σύλλογοι φοιτητών, οι συνελεύσεις και οι 
καταλήψεις. Θέλουν να καταργήσουν ολοκληρωτικά 
το άσυλο και να τσακίσουν οποιαδήποτε φωνή αντί¬ 
στασης. 

Μια επιτυχία του σχεδίου τους θα σημάνει, άμεσα, 
σφοδρές επιθέσεις σε όλα τα δικαιώματα: διαγραφές 


Επέτεκκ 17 Νοέμβρη 

Μαζικές διαδηλώσεις, όργιο καταστολής 



Π άνω από 40.000 κόσμου δι¬ 
αδήλωσαν στην Αθήνα στην 
πορεία για την 41 η επέτειο 
της εξέγερσης του Πολυτεχνείου, 
παρά τον αποκλεισμό του κέντρου, 
τους κλειστούς σταθμούς μετρό, την 
αστυνομοκρατία και το κλίμα τρομο¬ 
κρατίας. Ήταν μια απ’ τις μεγαλύτερες 
τέτοιες πορείες των τελευταίων ετών, 
που αντιμετωπίστηκε για μια ακόμη 
φορά με αστυνομική βία, χημικά και προσαγωγές, αλλά 
έστειλε μήνυμα αισιοδοξίας για τους αγώνες που έρχο¬ 
νται. Ιδιαίτερα μεγάλη η συμμετοχή της νεολαίας, ενώ 
πλήθος κόσμου έμπαινε συνέχεια στην πορεία. 

Παρόλη την παρουσία τεράστιου αριθμού αστυνομι¬ 
κών δυνάμεων και την εντελώς απρόκλητη επίθεση που 
αυτές έκαναν στην πορεία, τα μπλοκ των διαδηλωτών 
κατάφεραν να φτάσουν στην Αμερικάνικη Πρεσβεία. 
Έγιναν εφτά συλλήψεις, ενώ στους πέντε απ’ τους συλ- 
ληφθέντες ο εισαγγελέας απήγγειλε κατηγορίες για 
κακουργήματα! Στα Εξάρχεια, μετά το τέλος της πο¬ 
ρείας, έγιναν επεισόδια, δεκάξι νέες προσαγωγές και 
εφτά συλλήψεις. Η αστυνομία εισέβαλε σε σπίτια, έριξε 
κροτίδες και ξύλο σε δημοσιογράφους και πολίτες, ενώ 
σε βίντεο ντοκουμέντο φαίνονται αστυνομικοί της ομά¬ 
δας ΔΕΛΤΑ να ξυλοκοπούν άνδρα και να τον παρατούν 
αβοήθητο στην άσφαλτο. Στο τέλος, τα ΜΑΤ λήστεψαν 
και ένα περίπτερο, κλέβοντας τα νερά και χτυπώντας 
τους υπαλλήλους. Ο ξεφτίλας υπ. Δημόσιας Τάξης πήγε 
στη ΓΑΔΑ να συγχαρεί τους αστυνομικούς για τα κα- 
τορθώματά τους! 

Θεσσαλονίκη 

Σε κλίμα αστυνομοκρατίας κορυφώθηκαν οι εκδη¬ 
λώσεις και στη Θεσσαλονίκη. Περίπου 15.000 κόσμου 
διαδήλωσαν στους δρόμους της πόλης. Σχεδόν το σύ¬ 
νολο των διαθέσιμων δυνάμεων των ΜΑΤ στη Θεσ¬ 
σαλονίκη είχε παραταχθεί παράλληλα με την πορεία, 
ακουμπώντας σχεδόν τους διαδηλωτές. Οι δυνάμεις της 
ΕΛΑΣ δεν απομακρύνθηκαν, παρόλο που οι διαδηλωτές 
παρέμειναν επί της οδού Τσιμισκή για μεγάλο χρονικό 


διάστημα, αρνούμενοι να συνεχίσουν την πορεία (την 
οποία ταυτόχρονα περιφρουρούσαν) κάτω απ’ αυτές τις 
συνθήκες και σε ένδειξη διαμαρτυρίας. Μεγάλος αριθ¬ 
μός μηχανών ΔΙΑΣ προκάλεσε ένταση με ασήμαντες 
αφορμές μπροστά στην πύλη εμπορευμάτων της ΔΕΘ. 
Έτσι, και ενώ η πορεία είχε ολοκληρωθεί, δυνάμεις της 
ΔΙΑΣ, μπήκαν στο χώρο του Πανεπιστημίου (όπου δεν 
συνέβαινε τίποτα) για να «αποκαταστήσουν την τάξη»! 

Σε άλλες πόλεις 

Στην Πάτρα, η διαδήλωση ήταν μαζικότατη και η 
αστυνομία πέρασε στην δράση! Από τις 14 συνολικά 
προσαγωγές που έκανε, πέντε άτομα συνελήφθησαν, 
ένας εκ των οποίων ανήλικος (αφού σχηματίστηκε δι¬ 
κογραφία σε βάρος του, αφέθηκε ελεύθερος). Αμεση η 
αντίδραση του κινήματος, καθώς περισσότεροι από 300 
διαδηλωτές βρέθηκαν έξω απ’ το αστυνομικό μέγαρο 
της οδού Ερμού, ζητώντας την απελευθέρωση των προ- 
σαχθέντων. 

Στα Χανιά, ενώ η πορεία είχε ουσιαστικά τελειώσει, 
έγιναν 13 αναίτιες προσαγωγές, ανάμεσά τους και 4 μα¬ 
θητών. Γνωστοί θρασύδειλοι οι ασφαλίτες στην πόλη, 
κατά τη σύλληψη και μεταφορά των αγωνιστών τους 
επιτέθηκαν λεκτικά και σωματικά, ενώ ήταν δεμένοι 
με χειροπέδες. Τη «μαγκιά» τους έδειξαν και μέσα στο 
αστυνομικό μέγαρο με προπηλακισμούς, εξευτελιστικές 
συμπεριφορές, απειλές και ύβρεις. 

Ανάλογο το κλίμα σ’ όλη την Ελλάδα, με μεγάλη 
συμμετοχή στις διαδηλώσεις και έντονο κλίμα αστυνο¬ 
μικής τρομοκρατίας. 


■ Κιτσώνης Ευ. 

φοιτητών, ριζική μείωση χρηματοδότησης 
και εισακτέων, επιβολή διδάκτρων και ξε¬ 
πούλημα των ΑΕΙ-ΤΕΙ, πλήρη συρρίκνω¬ 
ση, υποβάθμιση, διάλυση και ιδιωτικο¬ 
ποίηση της δημόσιας και δωρεάν εκπαί¬ 
δευσης. 

Απέναντι σ’ αυτές τις προκλήσεις δό¬ 
θηκαν άμεσες, αν και όχι πάντα μαζικές, 
απαντήσεις από τους φοιτητές (καταλή¬ 
ψεις πρυτανειών, διάλυση συνεδριάσεων 
κ.α.). Μετά τα γεγονότα της Νομικής, εί¬ 
χαμε μια πιο δυναμική και μαζική εμφάνιση 
του φοιτητικού κινήματος. Χιλιάδες φοιτη¬ 
τές συμμετείχαν στις πορείες στην Αθήνα 
και άλλες πόλεις. Οι έκτακτες συνελεύσεις 
που καλέστηκαν είχαν αρκετά μεγαλύτερη 
συμμετοχή (κυρίως στην Αθήνα), πραγμα¬ 
τοποιήθηκαν πολυήμερες καταλήψεις, ενώ 
καταλήψεις έγιναν και σε μεγάλους, πιο 
«δυσκίνητους» συλλόγους (ΑΣΟΕΕ, Πά- 
ντειο, Γεωπονικό). 

Δυστυχώς, αυτή η άνοδος σταμάτη¬ 
σε στη μεγάλη πορεία του Πολυτεχνείου. 
Μετά, σε πολλές σχολές δεν πραγματο¬ 
ποιήθηκαν νέες συνελεύσεις και, όπου 
πραγματοποιήθηκαν, δεν υπήρχε ξεκάθαρη 
στοχοθεσία και σχέδιο, με αποτέλεσμα αλ¬ 
λού να υπάρχουν μονοήμερες και διήμερες 
καταλήψεις, αλλού διάρκειας κ.α. Αυτή τη 
στιγμή, οι καταλήψεις έχουν περιοριστεί σε 
ελάχιστους συλλόγους, χωρίς να φαίνεται 
κάποια προοπτική άμεσης αναζωπύρωσης. 

Με βάση τα παραπάνω, μπορούμε να 
πούμε πως ο φοιτητικός αναβρασμός εκτο¬ 
νώθηκε, χωρίς να πάρει τα χαρακτηριστι¬ 
κά ενός αγώνα διάρκειας: 1) Υπήρξε μια 
υποβάθμιση (κυρίως από τα ΕΑΑΚ) για 
το τι σηματοδοτούν οι κινήσεις πρυτάνε- 
ων-κυβέρνησης, ανάγοντας τις κυρίως σε 
ζήτημα αυταρχικοποίησης και δημοκρατί¬ 
ας, αποσιωπώντας την επίθεση που έπεται 
(δίδακτρα, ιδιώτες κ.λπ.). 2) Από καμία 
οργανωμένη δύναμη δεν υπήρχε ένα σχέ¬ 
διο για κινητοποιήσεις διάρκειας. Η ΑΡΕΝ 
(ΣΥΡΙΖΑ) ήταν απούσα. Τα ΕΑΑΚ, ανάλο¬ 
γα με την οργάνωση που κυριαρχεί, είχαν 
διαφορετικές ή αντιθετικές προτάσεις. Επι¬ 
πλέον, δεν υπήρχε κανένα σχέδιο απεύθυν- 
σης στους εργαζόμενους και την κοινωνία. 

3) Δεν υπήρξε κανένας συντονισμός των 
συλλόγων (με αποκλειστική ευθύνη των 
ΕΑΑΚ), με αποτέλεσμα να μην υπάρχει 
ενιαία στάση και για τα πιο απλά θέματα. 
Στην Αθήνα, σε συλλόγους που κυριαρ¬ 
χούν ΑΡΑΝ/ΑΡΑΣ/Αριστερή Συσπείρωση, 
δεν δημιουργήθηκαν καν επιτροπές κα¬ 
τάληψης, κανενός είδους αυτοοργάνωση. 

4) Στις μορφές πάλης, το μόνο που προ- 
τεινόταν είναι διαδηλώσεις (κι αυτές σαν 
«περίπατος»). Δεν υπάρχει καμία πρόταση 
για άλλες κινητοποιήσεις, πιο μαχητικές 
διαδηλώσεις ή και συγκρούσεις όπου είναι 
αναγκαίο. Αποτέλεσμα, μ’ ένα απλό «τελε¬ 
σίγραφο» της αστυνομίας στις 13 & 14/11, 
οι σύλλογοι να αποχωρούν σαν κυνηγημέ¬ 
νοι από το ιστορικό κτήριο του Πολυτε¬ 
χνείου, και να μην πραγματοποιούν (προς 
μεγάλη χαρά κομματιού των ΕΑΑΚ) το 
προγραμματισμένο συντονιστικό. 5) Εκτός 
από την «ηγεσία», προβλήματα υπάρχουν 
και στη «βάση» των φοιτητών. Ένα μεγάλο 


κομμάτι απουσιάζει από τη συζήτηση και 
τις κινητοποιήσεις, ενώ ένα άλλο, που συμ¬ 
μετέχει, δεν παίρνει την κατάσταση στα 
χέρια του, εγκλωβιζόμενο στις παραπάνω 
πολιτικές. 

Η Σοσιαλιστική Σπουδαστική Πάλη 

συμμετείχε ενεργά σ’ αυτό τον κύκλο κι¬ 
νητοποιήσεων. Από την πρώτη στιγμή 
προσπαθήσαμε ν’ αναδείξουμε τη σημασία 
της επίθεσης και την αναγκαιότητα άμεσης 
απάντησης του κινήματος. Βάλαμε στους 
συλλόγους την προοπτική των καταλήψε¬ 
ων διάρκειας με κύρια αιτήματα: α) Κάτω 
τα χέρια από το φοιτητικό κίνημα και τους 
συλλόγους - έξω τα ΜΑΤ από τις σχολές, 
β) Παραίτηση του Φορτσάκη και των δι¬ 
ορισμένων διοικήσεων - Κατάργηση του 
νόμου Διαμαντοπούλου - Όχι στις διαγρα¬ 
φές. γ) Κάτω η συγκυβέρνηση. Για να είναι 
αποτελεσματικότερες, μαζικότερες και πιο 
ενωτικές οι κινητοποιήσεις, προτείναμε 
πολύμορφες και μαχητικές μορφές πάλης 
(δράσεις στον δρόμο, μπλόκα, καταλήψεις 
δημοσίων κτηρίων κ.α.), τη δημιουργία 
επιτροπών κατάληψης και συντονιστικών 
καταλήψεων. Ακόμα προτείναμε από την 
πρώτη στιγμή να καλέσουμε όλα τα πλητ- 
τόμενα κομμάτια της κοινωνίας, κυρίως 
τους μαθητές (που βρίσκονταν σε κινητο¬ 
ποιήσεις), σε κοινό αγώνα ενάντια στη χού¬ 
ντα της συγκυβέρνησης. 

Το επόμενο διάστημα, θα συνεχίσουμε 
αυτή την παρέμβαση, εξηγώντας στους 
συμφοιτητές μας ότι η επίθεση που ξεκίνη¬ 
σε με τον Φορτσάκη θα συνεχιστεί. ΓΓ αυτό 
πρέπει να προετοιμαζόμαστε για έναν πιο 
μαζικό, δυναμικό και διαρκή αγώνα, που θα 
τελειώνει με τους Σαμαράδες, τους Φορ- 
τσάκηδες, τη χούντα των μνημονίων. Να 
έχουμε καλά στο μυαλό μας ότι κάθε τέ¬ 
τοια επίθεση που μένει αναπάντητη, κάθε 
βήμα μας πίσω, ανοίγει την όρεξη της κυ¬ 
βέρνησης να ισοπεδώσει την εκπαίδευση 
και τις ζωές μας μια ώρα αρχύτερα. 

Φοιτητικές κινητοποιήσεις 
σε Ευρώπη και ΗΠΑ 

Αγγλία: ξανά στους δρόμους οι φοιτητές 

Μετά το φοιτητικό κίνημα στα τέλη του 2011, οι άγγλοι φοιτητές ξανα- 
βγήκαν στους δρόμους στα τέλη του περασμένου Νοέμβρη. Τα αιτήματά 
τους είναι και πάλι τα ίδια: να μην αυξηθούν τα δίδακτρα και να μη μειωθεί 
κι άλλο η ήδη κουτσουρεμένη κρατική χρηματοδότηση. Κάτω από τον τίτ¬ 
λο «Εθνική Εκστρατεία ενάντια στα τέλη και τις περικοπές στην Παιδεία», 
χιλιάδες φοιτητές από 40 πόλεις διαδήλωσαν στις 19/11 στο κέντρο του 
Λονδίνου, σε μια μαχητικότατη διαδήλωση, προχωρώντας μάλιστα σε συ¬ 
γκρούσεις με την αστυνομία, σπάζοντας τα οδοφράγματα που αυτή είχε 
στήσει έξω από το κοινοβούλιο και επιχειρώντας να μπουν σε αυτό. Παράλ¬ 
ληλα, ξεκίνησαν καταλήψεις σε πανεπιστήμια, με επίκεντρο το Μπέρμιγ- 
χαμ, ζητώντας, πέρα από τα προαναφερθέντα αιτήματα, να σταματήσουν 
οι διώξεις των φοιτητών που έχουν συλληφθεί σε προηγούμενες κινητοποι¬ 
ήσεις. Οι μεγάλες κινητοποιήσεις που είχαν ξεσπάσει στην Αγγλία το 2011 
για τους ίδιους λόγους, είχαν χτυπηθεί άγρια, με την κυβέρνηση να χρησι¬ 
μοποιεί ακόμη και την έφιππη αστυνομία. Οι φοιτητές έχουν δηλώσει ότι 
θα συνεχίσουν τις κινητοποιήσεις τους, οι οποίες μάλιστα θα κλιμακωθούν 
μέσα στον Δεκέμβρη. 

Κατάληψη στο Μπέρκλεϊ της Καλιφόρνια 

Τις μέρες που στην Ελλάδα ο Σαμαράς, ο Βενιζέλος και οι εντολοδόχοι 
τους (Φορτσάκης και Σία) προσπαθούσαν να περάσουν το δόγμα «νόμος 
και τάξη» στα πανεπιστήμια, με μια ευθεία επίθεση στο φοιτητικό κίνημα 
και στους φοιτητικούς συλλόγους, υποστηρίζοντας ότι «καταλήψεις δεν 
γίνονται πουθενά αλλού στον πλανήτη», η αποστομωτική απάντηση τούς 
ήρθε μέσω... Ατλαντικού! Στο πανεπιστήμιο του Μπέρκλεϊ της Καλιφόρ- 
νια, οι φοιτητές προχώρησαν σε κατάληψη του κεντρικού κτηρίου από τις 
19 Νοέμβρη, με πολύ μεγάλη συμμετοχή. Τα αιτήματά τους αφορούν κι εκεί 
τη μεγάλη αύξηση στα δίδακτρα που επιβάλλεται στο δημόσιο πανεπιστή¬ 
μιο του Μπέρκλεϊ, την έλλειψη διαφάνειας και την αντιδημοκρατική λει¬ 
τουργία της διοίκησης του πανεπιστημίου καθώς και να σταματήσουν οι 
διώξεις κατά φοιτητή που είχε συλληφθεί σε προηγούμενες κινητοποιήσεις. 
Η αύξηση των διδάκτρων είναι πραγματικά εξοντωτική, αφού σταδιακά θα 
αγγίξει το 30% σε μια πενταετία. Αυτό μεταφράζεται σε αύξηση έως και 45 
χιλιάδες δολάρια ετησίως για κάποιους φοιτητές! 

Το πανεπιστήμιο του Μπέρκλεϊ έχει μακρά και σημαντική ιστορία στους 
αγώνες και το φοιτητικό κίνημα των ΗΠΑ, ξεκινώντας από τη συμμετοχή 
των φοιτητών του στο αντιπολεμικό κίνημα για τον πόλεμο του Βιετνάμ, 
τη δεκαετία του 1960, και φτάνοντας μέχρι και το κίνημα «0<χιιργ» (το 
αντίστοιχο του δικού μας «κινήματος των πλατειών»), όπου αποτέλεσε μια 
από τις πιο σημαντικές εστίες του. 

Στις φετινές κινητοποιήσεις φαίνεται να υπάρχει μια πολύ καλή ανάπτυ¬ 
ξη της αυτοοργάνωσης των φοιτητών, με συχνές γενικές συνελεύσεις, δη¬ 
μιουργία ομάδων εργασίας για ζητήματα που αφορούν την ανάπτυξη των 
κινητοποιήσεων, των ομάδων τύπου κ.λπ., ενώ οι φοιτητές προχωρούν ένα 
βήμα παραπάνω από τα «αμυντικά αιτήματα», απαιτώντας δημόσια και δω¬ 
ρεάν παιδεία (πράγμα ανήκουστο για τις ΗΠΑ), αλλά αγγίζοντας και άλλα, 
μη εκπαιδευτικά ζητήματα, όπως η καταπίεση των μειονοτήτων. 

Αυξάνεται η συμμετοχή των φοιτητών σε εργατικές 
διαδηλώσεις 

Παράλληλα με τις κινητοποιήσεις των φοιτητών σε ΗΠΑ και Μεγάλη 
Βρετανία, είχαμε και μια αυξανόμενη συμμετοχή της φοιτητικής νεολαίας 
σε όλο τον πλανήτη στις κινητοποιήσεις του τελευταίου διαστήματος: στη 
γενική απεργία στο Βέλγιο, στις εργατικές κινητοποιήσεις στην Ιταλία, στις 
αντικατασταλτικές διαδηλώσεις στη Γαλλία για τη δολοφονία του νεαρού 
Ρεμί και φυσικά στο Μεξικό στις διαδηλώσεις οργής για τη φρικιαστική 
δολοφονία των 43 αριστερών φοιτητών. 

Η άνοδος των αγώνων των φοιτητών, και κυρίως σε ιμπεριαλιστικές χώ¬ 
ρες όπως οι ΗΠΑ και η Αγγλία, αποτελούν ένα πρώτο ελπιδοφόρο μήνυμα 
για την άνοδο του κινήματος παγκόσμια. Απαιτείται ο συντονισμός και η 
ενοποίηση αυτών των αγώνων, καθήκον εξαιρετικά δύσκολο. Η αντικειμε¬ 
νική βάση γι’ αυτό όμως υπάρχει και δεν είναι άλλη από την ενιαία νεοφιλε¬ 
λεύθερη επίθεση και την προσπάθεια ιδιωτικοποίησης της εκπαίδευσης από 
όλες τις κυβερνήσεις, που φαίνεται άλλωστε από τα σχεδόν πανομοιότυπα 
αιτήματα όλων των φοιτητικών κινητοποιήσεων. 

Το ελληνικό φοιτητικό κίνημα έχει να παίξει έναν σημαντικό ρόλο σε 
αυτή την προσπάθεια. Καταρχήν, γιατί ένα μεγάλο μέρος της επίθεσης (δί¬ 
δακτρα, πλήρης ιδιωτικοποίηση, κατάργηση φοιτητικού συνδικαλισμού) 
έχει καθυστερήσει μέχρι σήμερα λόγω των σκληρών αγώνων του παρελ¬ 
θόντος, τώρα όμως έχει φτάσει στο σημείο «μηδέν», όπου όλη η επίθεση 
πρέπει να εφαρμοστεί άμεσα και βίαια για να προσαρμοστεί η ελληνική 
τριτοβάθμια εκπαίδευση στα επίπεδα του χρεοκοπημένου ελληνικού καπι¬ 
ταλισμού. Κατά δεύτερον, γιατί παρά το μικρό αριθμητικό του βάρος, έχει 
ένα σημαντικό πολιτικό βάρος στην ιστορία του παγκόσμιου φοιτητικού 
κινήματος, ιδίως τα τελευταία 40 χρόνια. Για να μπορέσει όμως να παίξει 
αυτό τον ρόλο, χρειάζεται σκληρή πάλη για την πολιτική ανασύνθεσή του, 
προς όφελος μιας πολιτικής μαχητικής, αποτελεσματικής, επαναστατικής, 
και με αυτή την έννοια πραγματικά διεθνιστικής. 

■ Γιάννης Σμ. 

20" Συνδιάσκεψη της 0.01. 


Τ ο Σαββατοκύριακο 29-30 
Νοεμβρίου πραγματοποι¬ 
ήθηκε η 20 η Συνδιάσκεψη 
της Οργάνωσης Κομ¬ 
μουν ιστών Δ ιεθν ιστών 

Ελλάδας (Ο.Κ.Δ.Ε.) στο Πολυτεχνείο 
Πατησίων στην Αθήνα. Οι διαδικασίες 
ολοκληρώθηκαν με την υπερψήφιση 
των τριών κειμένων θέσεων της απερ¬ 
χόμενης Κεντρικής Επιτροπής (Πολιτι¬ 
κό ντοκουμέντο, Οικοδόμηση, 4 η Διε¬ 
θνής). 

Στον προσυνεδριακό διάλογο πραγ¬ 
ματοποιήθηκαν πολλές συζητήσεις 
πάνω στα κείμενα, μια διαδικασία που 
δεν περιορίστηκε μόνο στο εσωτερικό 
της οργάνωσης, αλλά επεκτάθηκε και 
σε σημαντικό αριθμό συμπαθούντων. 

Στη Συνδιάσκεψη, ιδιαίτερα ενθαρ¬ 
ρυντική υπήρξε η συμμετοχή και συμ¬ 
βολή στη συζήτηση πολλών συντρό¬ 
φων, ιδιαίτερα νεολαίων, όπου ξεχώριζε 
ο συνδυασμός των εμπειριών από την 
δράση μας μέσα στο κίνημα με την 
προσπάθεια εξαγωγής των αναγκαίων 
ιδεολογικών και πολιτικών συμπερα¬ 
σμάτων, για τη συγκεκριμένη μετατρο¬ 
πή της επιβεβαίωσης της πολιτικής της 
Ο.Κ.Δ.Ε. σε σημαντική ενίσχυση του 

11ο Συνέδριο ΚΝΕ 


ρόλου της στην ταξική πάλη. 

Ιδιαίτερα στο Πολιτικό ντοκουμέ¬ 
ντο, διαπιστώθηκαν καίρια σημεία, 
όπως π.χ. ότι: η παγκόσμια κατάσταση 
βρίσκεται σ’ ένα πολύ κρίσιμο σημείο - 
η κρίση υποτροπιάζει, με χαρακτηριστι¬ 
κό τη διαρκή αύξηση των ελλειμμάτων 
και χρεών (δημόσιων και ιδιωτικών) 
σχεδόν όλων των καπιταλιστικών οικο¬ 
νομιών, ιδιαίτερα των αναπτυγμένων 
ιμπεριαλιστικών χωρών - η αύξηση της 
επιθετικότητας του διεθνούς ιμπερια¬ 
λισμού, και ιδιαίτερα του αμερικάνικου 
- η πλήρης αποτυχία της «παγκοσμι¬ 
οποίησης» και ο κατακερματισμός της 
παγκόσμιας οικονομίας σε διαφορετικά 
«κέντρα» - η απότομη πτώση, από το 
2012, των ρυθμών ανάπτυξης σ’ όλες 
σχεδόν τις αναδυόμενες οικονομίες - η 
αύξηση της φτώχειας και των ανισο¬ 
τήτων (αναμένεται να χειροτερεύσουν 
στις αμέσως επόμενες δεκαετίες) σαν 
αποτέλεσμα της οικονομικής κρίσης 
και των βάρβαρων νεοφιλελεύθερων 
πολιτικών - οι δυνατότητες για ένα νέο 
επαναστατικό κύμα, παράλληλα με τις 
αδυναμίες του εργατικού κινήματος 
διεθνώς - η σκλήρυνση των όρων της 
ταξικής πάλης και ειδικά στην Ελλάδα 


και στην περιοχή μας κ.α. 

Στο κομμάτι της Οικοδόμησης, δι¬ 
απιστώθηκε ότι η Ο.Κ.Δ.Ε., στα δύο 
περίπου χρόνια απ’ την προηγούμε¬ 
νη συνδιάσκεψή μας (19 η , Ιανουάριος 
2013), συγκέντρωσε σημαντική θετική 
πείρα και έχει κάνει συγκεκριμένα βή¬ 
ματα στη δουλειά της οργανωτικής ενί¬ 
σχυσης, της ιδεολογικής και πολιτικής 
ομογενοποίησης της οργάνωσης. Που 
αποτελούν σημαντικές εγγυήσεις ότι 
θα πορευτούμε αποφασιστικά και απο¬ 
τελεσματικά για την υλοποίηση των 
αποφάσεων της 20 ης Συνδιάσκεψης, 
την οικοδόμηση του επαναστατικού 
κόμματος, την ενίσχυση του εργατικού 
και επαναστατικού κινήματος στην Ελ¬ 
λάδα. Όπως διαπιστώνουν τα κείμενα: 


«Η 20 η Συνδιάσκεψη μπορεί να γίνει 
ένας σημαντικός σταθμός στην οικοδό¬ 
μηση της Ο.Κ.Δ.Ε. σε ανώτερο επίπε¬ 
δο. Ήδη σ’ αυτήν συγκεντρώνουμε και 
μετράμε κάποια αρκετά συγκεκριμένα 
ενθαρρυντικά βήματα μπροστά για την 
οργανωτική μας ενίσχυση και ήδη μ 
αυτές τις επιτυχίες σταθεροποιούμε και 
αναπαράγουμε την πολιτική μας βάση. 
Πολύ μεγαλύτερες δυνατότητες βρίσκο¬ 
νται μπροστά μας». 

Στη Συνδιάσκεψη διαβάστηκαν χαι¬ 
ρετισμοί τροτσκιστικών οργανώσεων 
απ’ το εξωτερικό. Οι αποφάσεις σύντο¬ 
μα θα εκδοθούν σε μπροσούρα από τις 
εκδόσεις Εργατική Πάλη. 


Σε τροχιά ηπομόνωσης απ’ τις ανάγκες της νεολαίας 



Γ ια τα τέλη Δεκέμβρη είναι προ¬ 
γραμματισμένο το 11° Συνέδριο 
της ΚΝΕ. Οι δημοσιευμένες 
«θέσεις» της ΚΝΕ αποτυπώνουν 
το «διαζύγιο» που παίρνει το ΚΚΕ απ’ τη 
συνείδηση, τους αγώνες και τις ανάγκες 
της νεολαίας (και συνολικά απ’ την πραγ¬ 
ματικότητα). Έτσι, η ΚΝΕ όχι μόνο δεν θα 
συμβάλλει στους αγώνες της νεολαίας, 
αλλά θα κινηθεί προς ακόμη μεγαλύτερο 
απομονωτισμό. 

«Ενσωματωμένη» νεολαία 

Η ΚΝΕ θεωρεί ότι οι σημερινές μάζες 
των νέων «ενσωματώνονται από την κυ¬ 
ρίαρχη ιδεολογία, τις αποχρώσεις της, τον 
οπορτουνισμό», εμφανίζουν «λιγότερες 
αντιστάσεις και στοιχεία συντηρητικο- 
ποίησης», ενώ «δυναμώνουν οι αντιδρα¬ 
στικές αντιλήψεις». Αυτά αντανακλώνται 
και στην αρνητική εκλογική συμπεριφορά 
της νεολαίας, στην αδιαφορία για τον πό¬ 
λεμο, στην ανοχή/συμφωνία με την Ε.Ε. 
και το ΝΑΤΟ. Έτσι διαμορφώνεται ένας 
συνολικός «αρνητικός συσχετισμός». 

Κοντολογίς, όποιος νέος δεν ψηφί¬ 
ζει το ΚΚΕ είναι αντιδραστικός και συ¬ 
ντηρητικός, αποδέχεται την Ε.Ε. κ.λπ. Η 
ΚΝΕ δεν βλέπει την αδυναμία της βασι¬ 
κής αστικής πολιτικής γραμμής (παρα¬ 
μονή σε Ε.Ε./ευρώ, αποπληρωμή χρέους, 
μνημόνια) να πείσει τους νέους. Ότι η 
τραγική κατάσταση (προσωρινές άθλιες 
«δουλειές» των 100-300 ευρώ) τους οδη¬ 
γεί μακριά από τα αστικά κόμματα, απο¬ 
κλείοντας την «ενσωμάτωσή» τους. Ότι 
τα μαζικά κινήματα των «μνημονιακών» 
ετών χαρακτηρίζονται από μεγάλη συμ¬ 
μετοχή της νεολαίας, κομμάτια της οποί¬ 
ας ριζοσπαστικοποιούνται. 

Αναρωτιέται κανείς πώς ελπίζει η 
ΚΝΕ να οικοδομηθεί και να δημιουργήσει 


αγώνες βασισμένη σε μια νεολαία όπως 
την περιγράφει! Όπως υπογραμμίζουν οι 
«θέσεις», «παραμένει ως πρόβλημα η κα- 
τάκτηση της απαιτούμενης ικανότητας 
για το πώς παρεμβαίνουμε στις μάζες των 
νέων [...] που αν και αγανακτούν, τελικά 
ενσωματώνονται στους μηχανισμούς του 
συστήματος». 

«Πανίσχυρο» αστικό πολιτικό 
σύστημα 

Μεταξύ των «κυριότερων αρνητικών 
αντικειμενικών παραγόντων» συγκατα¬ 
λέγονται οι εξής: «μείωση των απαιτήσε¬ 
ων και αυταπάτη της προσμονής βελτί¬ 
ωσης της ζωής των νέων με αλλαγή του 
τρόπου διαχείρισης, με ανάκαμψη της 
κερδοφορίας του κεφαλαίου», «πολύμορ¬ 
φη-πολυπλόκαμη ιδεολογικοπολιτική 
παρέμβαση της αστικής τάξης και των 
κομμάτων της», «διάχυτος οπορτουνι¬ 
σμός και ρεφορμισμός», «στήριξη από το 
σύστημα αστικών εθνικιστικών και φασι¬ 
στικών δυνάμεων» και η «επιρροή και επί¬ 
δραση των κοινοβουλευτικών αυταπατών 
που καλλιεργεί ο ΣΥΡΙΖΑ».Έτσι «βρίσκε¬ 
ται σε εξέλιξη η αναμόρφωση του αστικού 
πολιτικού συστήματος, η αναδιάταξη των 
αστικών πολιτικών δυνάμεων και κομμά¬ 
των». 

Αντί η ΚΝΕ να διαπιστώσει τον θρυμ- 
ματισμό των αστικών κομμάτων, το τέλος 
του αστικού δικομματισμού (που γενικεύ¬ 
εται στην Ε.Ε.), τη μεγάλη πολιτική κρίση 
(στην οποία οφείλεται σε μεγάλο βαθμό 
και η άνοδος της ΧΑ), βλέπει ένα αστι¬ 
κό σύστημα με τεράστιες δυνατότητες, 
ανά πάσα στιγμή σε θέση να δημιουργεί 
αντιδραστικά ή οπορτουνιστικά κόμματα 
και εφεδρείες, να πείθει τους νέους κ.λπ. 
Αναρωτιέται κανείς πώς μπορεί να παλέ¬ 
ψει αποτελεσματικά ενάντια σ’ αυτό το 


πανίσχυρο σύστημα. 

Οι... στημένοι αγώνες 

Ορισμένοι από τους πιο σημαντικούς 
αγώνες των τελευταίων ετών σε Ελλά¬ 
δα και εξωτερικό (κίνημα των πλατειών, 
Αραβική Άνοιξη) βαφτίζονται «μορφές 
μικροαστικής εκτόνωσης» και «απολιτι¬ 
κής απειθαρχίας», θεωρούνται αποτέλε¬ 
σμα σχεδιασμού των επιτελείων του συ¬ 
στήματος. 

Δεν υπάρχει στον απολογισμό της 
ΚΝΕ ούτε ένας αγώνας-παράδειγμα, 
το οποίο θα μπορούσε ν’ ακολουθήσει 
η νεολαία. Η ΚΝΕ έτσι συντονίζεται με 
τις αστικές δυνάμεις, που κηρύσσουν ότι 
οι αγώνες δεν πετυχαίνουν τίποτα. Τότε 
όμως γιατί να αγωνιστούν οι νέοι; 

Στην πραγματικότητα, οι αγώνες από 
το 2008 έχουν να επιδείξουν τη φθορά- 
πτώση κυβερνήσεων (Παπανδρέου, Πα- 
παδήμος), τεράστια ενίσχυση της Αρι¬ 
στερός, πολιτική-κοινωνική ριζοσπαστι- 
κοποίηση, αμφισβήτηση-καθυστέρηση 
σημαντικών πλευρών της μνημονιακής 
επίθεσης και συμβολή στο ατελείωτο ξε- 
χαρβάλωμα των αστικών κομμάτων. 

Αγώνες για ποιους στόχους; 

Σύμφωνα με τις «θέσεις», η ΚΝΕ θα 
πρέπει να συμβάλλει ώστε η πάλη να λά¬ 
βει όχι μόνο αντικαπιταλιστικό αλλά και 
«αντιμονοπωλιακό» περιεχόμενο, «στη 
διαμόρφωση της κοινωνικής Λαϊκής Συμ- 
μαχίας σε αντικαπιταλιστική αντιμονο- 
πωλιακή κατεύθυνση». 

Αυτά είναι στην καλύτερη περίπτω¬ 
ση ακατανόητα. Στο κείμενο 40 σελίδων 
δεν υπάρχουν οι λέξεις «χρέος», «δάνεια» 
«ευρώ», «μνημόνιο» ή «τρόικα» (οι δύο 
τελευταίες υπάρχουν ως λανθασμένα 
συνθήματα... οπορτουνιστών). Έτσι η νε¬ 


ολαία αποστερείται από τη βασική της 
στόχευση, από την ανάγκη για πάλη για 
έξοδο της χώρας από Ε.Ε./ευρώ, διαγρα¬ 
φή του χρέους, κατάργηση των μνημονί¬ 
ων. Η απουσία αυτών των στόχων ανοίγει 
το δρόμο για τους πιο ανίερους συμβιβα¬ 
σμούς με το αστικό καθεστώς και ακόμη 
μεγαλύτερη απομόνωση. 

Αλλά και όσον αφορά το μαθητικό 
και φοιτητικό κίνημα, απουσιάζει οποια¬ 
δήποτε αναφορά στο «νέο λύκειο» και το 
πανεπιστημιακό άσυλο, που δεν μπορούν 
παρά να αποτελέσουν ορισμένες από τις 
βασικές αιχμές των κινημάτων αυτών. 

Ο σοσιαλισμός, άπιαστο όνειρο 

Οι «επαναστατικές συνθήκες», η 
«επαναστατική κατάκτηση της πολιτικής 
εξουσίας», η «εργατική εξουσία» και οι 
«λαογέννητοι θεσμοί», τα οποία προβλέ¬ 
πει η ΚΝΕ, δεν είναι φανερό πώς μπορούν 
να προκύψουν από τη σημερινή κατάστα¬ 
ση όπως την περιγράφει, και εξοστρακί- 
ζονται στο ακαθόριστο μέλλον. Αυτό που 
απομένει για την ΚΝΕ, δεν μπορεί να εί¬ 
ναι παρά μια κυβερνητική αλλαγή. Αλλά 
πώς διαφέρει αυτό από τη στρατηγική του 
ΣΥΡΙΖΑ; 

Η νεολαία χρειάζεται ένα σχέδιο αγώ¬ 
νων με αιτήματα, μορφές πάλης και αυτο¬ 
οργάνωσης, που θα συμβάλλει στο ανέ- 
βασμα των εργατικών κινητοποιήσεων σε 
ανώτερο επίπεδο, με στόχο τη σύγκρουση 
με το αστικό κράτος και την εγκαθίδρυ¬ 
ση μιας επαναστατικής κυβέρνησης των 
εργαζομένων. Γι’ αυτό απαιτείται ένα επα¬ 
ναστατικό κόμμα, στην οικοδόμηση του 
οποίου δεν μπορεί να συμβάλλει το ΚΚΕ. 
Οι νέοι που επιθυμούν να εργαστούν γι’ 
αυτό, θα πρέπει να στρατευτούν στις 
γραμμές του επαναστατικού προγράμμα¬ 
τος. 

Οι εργαζόμενοι της Ευρώπης ξανά στο προσκήνιο 



Η γενικευμένη επίθεση από όλες 
τις αστικές κυβερνήσεις της Ευ¬ 
ρώπης κατά των εργαζομένων 
οδηγούν σε μαζικούς αγώνες, 
που πολλές φορές ξεπερνούν τη συνδικαλι¬ 
στική γραφειοκρατία. Η απάντηση των κυ¬ 
βερνήσεων στηρίζεται στον ασφυκτικό έλεγ¬ 
χο των ΜΜΕ και κυρίως στη δράση των μο¬ 
νάδων καταστολής, που «πρωταγωνιστούν» 
όλο και περισσότερο σε όλη την Ευρώπη. 

Γαλλία 

Στην περιοχή του δάσους Σιβέν προω¬ 
θείται εδώ και χρόνια η δημιουργία μεγάλου 
φράγματος για την άρδευση μονάδων καλ¬ 
λιέργειας αραβόσιτου. Η κατασκευή του θα 
οδηγήσει στην καταστροφή του δάσους και 
ενός σπάνιου υδροβιότοπου. Κάτοικοι και 
οργανώσεις κατέλαβαν το δάσος για να μην 
ξεκινήσουν τα έργα. Τον Σεπτέμβριο, αστυ¬ 
νομικές δυνάμεις έδιωξαν τους αγωνιστές 
και προγραμματίστηκε η έναρξη εργασιών 
για τις 27/10. Στις 26/10, 7.000 διαδηλωτές 
προσπάθησαν να ανακαταλάβουν το σημείο 
για να ακυρώσουν τις εργασίες. Ακολούθησε 
σφοδρή σύγκρουση με την αστυνομία, που 
χρησιμοποίησε σφαίρες καουτσούκ, δακρυ- 
γόνα και βομβίδες κρότου λάμψης. Μια ευ¬ 
θεία βολή βομβίδας χτύπησε στην πλάτη και 
σκότωσε τον 21χρονο διαδηλωτή Ρεμί Φρες. 

Η δολοφονία του Ρεμί ήταν το αναμενό¬ 
μενο αποτέλεσμα του ρόλου των δυνάμεων 
καταστολής σαν τραμπούκων των μεγαλο- 
εταιριών, με κυβερνητικές εντολές, όπως 


και στη Ρόσια Μοντάνα της Ρουμανίας, στη 
Χαλκιδική και αλλού. 

Οι κινητοποιήσεις, ειδικά της νεολαίας, 
σε πολλές πόλεις της Γαλλίας ήταν μεγάλες 
και επαναλαμβανόμενες. Παρίσι, Ναντ, Του¬ 
λούζη ήταν τα επίκεντρα. Συμμετείχαν με 
αποχές και πολλοί μαθητές, ενώ οι περισσό¬ 
τερες διαδηλώσεις κατέληγαν σε συγκρού¬ 
σεις με την αστυνομία, συλλήψεις και τραυ¬ 
ματισμούς. Γενικευμένο σύνθημα ήταν το 
«Αστυνομία παντού, Δικαιοσύνη πουθενά». 

Οι διαδηλώσεις συνέπεσαν με μαζικές 
κινητοποιήσεις αγροτών (36.000 τρακτέρ κι¬ 
νήθηκαν προς μεγάλες πόλεις) ενάντια στην 
αύξηση των φόρων και την πτώση των τιμών 
των προϊόντων τους, λόγω του ευρωπαϊκού 
εμπάργκο στη Ρωσία. 

Βέλγιο 

Η κεντροδεξιά κυβέρνηση του Σαρλ Μι- 
σέλ προωθεί ιδιωτικοποιήσεις και περιορι¬ 
σμό των κοινωνικών δικαιωμάτων, με αιχμές 
την κατάργηση της τιμαριθμικής αναπρο¬ 
σαρμογής των μισθών, τη σταδιακή αύξηση 
των ορίων συνταξιοδότησης στα 67 έτη και 
τις περικοπές κοινωνικών δαπανών κατά 11 
δις τα επόμενα 5 χρόνια. 

Μπροστάρηδες των κινητοποιήσεων 
είναι οι φοιτητές με σύνθημα «Όχι παιχνίδι 
με τη ζωή μας». Οι σιδηροδρομικοί ξεκίνη¬ 
σαν κινητοποιήσεις υπερβαίνοντας τη Γενι¬ 
κή Συνομοσπονδία Εργατών Βελγίου και τα 
Χριστιανοδημοκρατικά Συνδικάτα. Η πρω¬ 
τοβουλία τους και οι διαθέσεις της εργατικής 
τάξης συμπαρέσυραν τις ηγεσίες των συνδι¬ 
κάτων, με αποτέλεσμα στις 6 Νοέμβρη να γί¬ 
νει η μεγαλύτερη απεργιακή διαδήλωση στο 
Βέλγιο από το 1985. Πάνω από 120.000 ερ¬ 
γαζόμενοι διαδήλωσαν στις Βρυξέλλες. Νέα 
απεργία πραγματοποιήθηκε στις 23/11 με 
επίκεντρο τα λιμάνια (ξεχώρισε η μαχητική 
περιφρούρηση του λιμανιού της Αμβέρσας), 
τα τραίνα και τα αεροδρόμια. Ο σχεδιασμός 
των συνδικάτων είναι κυλιόμενες περιφε¬ 
ρειακές απεργίες και Γενική Απεργία στις 15 
Δεκέμβρη. 


Ιταλία 

Η κυβέρνηση του «κεντροαριστερού» 
Ματέο Ρέντσι ψήφισε νομοσχέδιο που νομι¬ 
μοποιεί την πλήρη ελαστικοποίηση της ερ¬ 
γασίας και τη διευκόλυνση των απολύσεων. 
Μάλιστα, επιτρέπει στους εργοδότες να μην 
εφαρμόζουν δικαστικές αποφάσεις για επα- 
ναπροσλήψεις, πληρώνοντας απλώς κάποια 
αποζημίωση. 

Τα συνδικάτα, με επικεφαλής το Συνδι¬ 
κάτο Μετάλλου, προχώρησαν σε πανεθνική 
κινητοποίηση στις 13/11, με μεγαλύτερη δι¬ 
αδήλωση στο Μιλάνο, ενώ συγκρούσεις με 
την αστυνομία έγιναν στην Πάδοβα και μι¬ 
κρότερες στη Ρώμη. 

Όλες οι μεγάλες εργατικές ομοσπονδίες 
συντονίστηκαν για Γενική Απεργία στις 12 
Δεκέμβρη, διαμηνύοντας πως δεν θα απο¬ 
δεχτούν περαιτέρω υποβάθμιση των εργατι¬ 
κών δικαιωμάτων, ενώ η ανεργία σπάει κάθε 
ρεκόρ: με επίσημα στοιχεία 13,2% και 43% 
στους νέους. Το επίδικο είναι ποιες συνδικα¬ 
λιστικές και πολιτικές δυνάμεις θα σηκώσουν 
στην πλάτη τους έναν ανυποχώρητο αγώνα 
διάρκειας ενάντια στην κυβέρνηση τραπε¬ 
ζών/ βιομηχάνων. 

Γερμανία 

Από την αρχή του φθινοπώρου διεξάγε¬ 
ται μια μεγάλης σημασίας εργατική μάχη από 
τους σιδηροδρομικούς, με επικεφαλής το 
συνδικάτο ΟΌΕ, που έχει 20.000 μέλη μηχα¬ 
νοδηγούς και 17.000 μέλη προσωπικό στους 
σταθμούς. Διεκδικούν αύξηση μισθών 5% 
και μείωση του ωραρίου από 39 σε 37 ώρες 
την εβδομάδα. 

Η πρώτη απαίτηση της κυβέρνησης ήταν 
να καλύπτει η διαπραγμάτευση μόνο τους 
μηχανοδηγούς! Το συνδικάτο απέκρουσε τη 
συντεχνιακή διαίρεση και κάλεσε σε 4ήμέρη 
απεργία από τις 6 Νοέμβρη, ζητώντας σύμβα¬ 
ση για όλους τους εργαζόμενους. Η Μέρκελ 
έβγαζε αφρούς, προαναγγέλλοντας αλλαγή 
του νόμου για τις απεργίες, κατηγορώντας 
τους σιδηροδρομικούς για οικονομική κατα¬ 
στροφή και αμαύρωση της εθνικής επετείου 


για την πτώση του Τείχους του Βερολίνου. Η 
διοίκηση της Εταιρίας Σιδηροδρόμων ζήτη¬ 
σε να κηρυχθεί παράνομη η απεργία, ενώ η 
συνδικαλιστική γραφειοκρατία ζητούσε από 
το ΟΌΕ να «λογικευτεί». 

Το δικαστήριο διαιτησίας δικαίωσε πλή¬ 
ρως τους απεργούς σε όλα τα επίπεδα. Με 
βάση αυτή την απόφαση, το ΟΌΕ διέκοψε 
την απεργία και ζήτησε νέες διαπραγματεύ¬ 
σεις. Δέχτηκε όμως νέα επίθεση από σύσ¬ 
σωμα τα ΜΜΕ και τα κυβερνητικά κόμματα 
(Χριστιανοδημοκράτες-Σοσιαλδημοκρά- 
τες), με προσωπικές μάλιστα συκοφαντίες 
κατά των ηγετών του. 

Η νέα επίθεση κινητοποίησε τα μεγάλα 
συνδικάτα ΙΟΜ (Μέταλλο) και νεπϋ (Δημό¬ 
σιοι Υπάλληλοι), που τάχθηκαν στο πλευρό 
των σιδηροδρομικών με μεγάλη πορεία στο 
Βερολίνο στις 10 Νοέμβρη, κατά τη διάρκεια 
της αντικομμουνιστικής φιέστας της Μέρ¬ 
κελ. 

Σε όλη τη Γερμανία και την Ευρώπη αυ¬ 
ξάνει η υποστήριξη στο ΟΌΕ, ενώ ο αγώνας 
του έχει κινητοποιήσει και κοινωνικές οργα¬ 
νώσεις που αναδεικνύουν την ανάγκη φτη¬ 
νής μεταφοράς για ανέργους, νέους κ.α. 

Μ. Βρετανία 

Η κυβέρνηση Κάμερον συνεχίζει την ιδι¬ 
ωτικοποίηση μονάδων υγείας και παιδείας. 
Σύμφωνα με μελέτη, λόγω ιδιωτικοποιήσεων 
και ανεπαρκούς ιατροφαρμακευτικής φρο¬ 
ντίδας, πέθαναν 1.200 ασθενείς το διάστημα 
2005-2008. Οι φοιτητές προχωρούν ακόμα 
και σε καταλήψεις σχολών ενάντια στα δί¬ 
δακτρα. 

Οι εργαζόμενοι στην υγεία ήταν ο βασι¬ 
κός κορμός των εργατικών κινητοποιήσεων 
και της Γενικής Απεργίας, μαζί με εκπαιδευτι¬ 
κούς, σιδηροδρομικούς, πυροσβέστες. Στους 
δρόμους κατέβηκαν 500.000 εργαζόμενοι, 
ζητώντας να σταματήσουν το πάγωμα μι¬ 
σθών, οι ιδιωτικοποιήσεις σε υγεία, παιδεία, 
οι περικοπές κοινωνικών δαπανών. Ήταν η 
μεγαλύτερη απεργία εδώ και 30 χρόνια και 
αναμένεται συνέχεια... 


ΗΠΑ 

Αγώνας ενάντια στο δολοφονικό ρατσισμό της αστυνομίας 


Σ τις 9 Αυγούστου, στο Σεντ Λούις, 
ο μπάτσος Ντάρεν Ουίλσον δολο¬ 
φόνησε με πολλαπλούς πυροβο¬ 
λισμούς τον Ιδχρονο αφροαμερι- 
κανό Μάικλ Μπράουν. Η αιτία; Ένα κλεμ¬ 
μένο πακέτο πούρα και ο «φόβος», όπως ξε¬ 
διάντροπα δήλωσε ο πάνοπλος δολοφόνος, 
ότι θα του επιτιθόταν ο Μπράουν. Στα τέλη 
Νοεμβρίου, ανακοινώθηκε η εξοργιστική 
απόφαση του σώματος 12 ενόρκων για την 
αθώωση του δολοφόνου μπάτσου, για την 
ακρίβεια τη μη παραπομπή του καν σε δίκη. 

Η δολοφονία, όπως και η αθωωτική 
απόφαση, έβαλαν φωτιά στην καταπιε¬ 
σμένη μαύρη κοινότητα του Φέργκιουσον, 
όπου για πολλές ημέρες φτωχοί μαύροι 
κατά κύριο λόγο -αλλά και λευκοί- διαδή¬ 
λωναν, καταλάμβαναν δρόμους, αντιστέκο¬ 
νταν στην στρατιωτικοποιημένη αστυνομία 
και την εθνοφυλακή, καθώς είχε κηρυχτεί 
ένας άτυπος στρατιωτικός νόμος. Οι πιο 
φτωχοί των φτωχών, οι πιο καταπιεσμένοι 
των καταπιεσμένων, οι μαύροι της Αμερι¬ 
κής, βγήκαν στους δρόμους για να διατρα¬ 
νώσουν ότι «οι μαύρες ζωές μετράνε», ότι 
«δεν υπάρχει ειρήνη χωρίς δικαιοσύνη». 
Έχουν απόλυτο δίκιο. Στο Φέργκιουσον, το 
67% του πληθυσμού είναι μαύροι και μόνο 
το 29% είναι λευκοί. Ο δήμαρχος είναι φυ¬ 
σικά λευκός, όπως και ο αρχηγός της τοπι¬ 
κής αστυνομίας. Μόνο ένα από τα μέλη του 
δημοτικού συμβουλίου είναι μαύρος. Από 


τους 53 αστυνομικούς της πόλης, οι 50 εί¬ 
ναι λευκοί και μόνο 3 είναι μαύροι, ενώ από 
τους 12 ενόρκους που αποφάσισαν για την 
υπόθεση της δολοφονίας του Μπράουν, οι 9 
ήταν λευκοί. 

Σε πανεθνικό επίπεδο, ένας στους τρεις 
μαύρους κάτω των 30 χρόνων βρίσκεται στη 
φυλακή ή είναι ελεύθερος με περιοριστικούς 
όρους και υπό αστυνομική επιτήρηση. Επί¬ 
σης, ένας στους τρεις μαύρους πολίτες των 
ΗΠΑ απαγορεύεται να ψηφίσει, έχει στε¬ 
ρηθεί δηλαδή τα πολιτικά του δικαιώματα, 
εξαιτίας καταδικαστικών αποφάσεων δικα¬ 
στηρίων εναντίον του! 

Αυτή η κατάσταση δεν δείχνει απλώς τις 
φυλετικές διακρίσεις, κατάλοιπα του δου¬ 
λοκτητικού παρελθόντος του αμερικάνικου 
Νότου. Δείχνει την κοινωνική και πολιτική 
δικτατορία που έχει επιβληθεί στο φτωχό¬ 
τερο κομμάτι της αμερικανικής κοινωνίας - 
και την οποία θα προσπαθήσουν οι ελίτ των 
Η.Π.Α, το περίφημο 1% του πληθυσμού, να 
την επεκτείνουν σ’ όλη την εργατική τάξη, 
όσο προχωράει η κρίση και τα αδιέξοδα του 
αμερικανικού ιμπεριαλισμού. Οι 50 εκ. φτω¬ 
χοί των ΗΠΑ, τα 3 εκ. λευκών και μαύρων 
που έχουν χάσει τα σπίτια τους από πλει- 
στηριασμούς τα τελευταία 3 χρόνια, τα υπό¬ 
λοιπα 4-5 εκ. που αναμένεται να τα χάσουν 
τα επόμενα χρόνια, οι εργαζόμενοι στις 
αλυσίδες τροφίμων που αμείβονται με εξευ¬ 
τελιστικούς μισθούς των 7,25-8 δολλάρια 


την ώρα, οι 46 εκ. που τρέφονται από συσ¬ 
σίτια, αυτός είναι ο «εσωτερικός εχθρός», ο 
πραγματικός στόχος του κρατικού μηχανι¬ 
σμού των ΗΠΑ. 

Αλλωστε, από τα βασικά δόγματα των 
ιμπεριαλιστικών στρατών, πρωτίστως των 
ΗΠΑ, είναι πλέον οι επεμβάσεις στα με¬ 
γάλα αστικά κέντρα παγκοσμίως, για την 
υλοποίηση των οποίων όλο και προτεοιμά- 
ζονται και ασκούνται. 

Τα περιστατικά δολοφονικής ρατσιστι¬ 
κής βίας της αστυνομίας πληθαίνουν στις 
ΗΠΑ, δείχνοντας πόσο αυτή έχει αποχα¬ 
λινωθεί, παρότι ίσως θα περίμενε κανείς 
ότι υπό το βάρος της έντασης θα ήταν πιο 
«προσεκτική». Έτσι π.χ. δολοφονήθηκε 
πρόσφατα και 12χρονος(!) μαύρος, που 
έπαιζε με ψεύτικο πιστόλι, όταν οι αστυνο¬ 
μικοί «φοβήθηκαν ότι θα τους επιτεθεί», μό¬ 
λις 1,5 δευτερόλεπτο αφότου το περιπολικό 
τους έφτανε στο σημείο όπου έμελλε να τον 
δολοφονήσουν! Της περίπτωσης Μπράουν 
είχε προηγηθεί η δολοφονία, κατά τη διάρ¬ 
κεια σύλληψης με... κεφαλοκλείδωμα, ενός 
μαύρου πολίτη στη Νέα Υόρκη, παρότι προ¬ 
σπαθούσε αγωνιωδώς να προειδοποιήσει 
τους μπάτσους που τον είχαν ακινητοποιή- 
σει ότι δεν μπορεί ν’ αναπνεύσει. 

Ένας κράτος τέρας, που εφαρμόζει πολι¬ 
τική «μηδενικής ανοχής», δολοφονεί 12χρο- 
νους, παρακολουθεί ό,τι ζει, κινείται και 
αναπνέει (όπως συνεχώς αποκαλύπτεται), 


στήνει απέραντες φυλακές. Χαρακτηριστι¬ 
κό είναι ότι στις φυλακές των ΗΠΑ βρίσκο¬ 
νται 2,3 εκ. άνθρωποι, ο μεγαλύτερος αριθ¬ 
μός στον κόσμο σε σχέση με τον πληθυσμό. 
Απέναντι σ’ αυτό εξεγέρθηκαν και εξεγείρο- 
νται οι αφροαμερικανικές μάζες. 

Για τους φτωχούς, τους εργαζόμενους, 
τη νεολαία, ο δρόμος για τη δικαίωση, την 
ικανοποίηση των αναγκών τους ενάντια σε 
μια «κοινωνία»-ζούγκλα βρίσκεται στο να 
αντιληφθούν, όπως το θέτει ο διάσημος Κα- 
ρίμ Αμπντούλ Τζαπάρ, από τις σημαντικό¬ 
τερες μορφές του παγκόσμιου αθλητισμού 
(20 χρόνια στο ΝΒΑ, πρώτος σε πόντους 
στην ιστορία της λίγκας), με πλούσια κοι¬ 
νωνική και πολιτική δράση (από το αντιπο¬ 
λεμικό κίνημα και το κίνημα των πολιτικών 
δικαιωμάτων, μέχρι το πρόσφατο Οοαιργ): 
«.. .εφόσον δεν θέλουμε την αγριότητα του 
Φέργκιουσον να την καταπιεί η Ιστορία 
και να καταλήξει ένα ερέθισμα στο έντερό 
της, πρέπει δούμε την όλη κατάσταση όχι 
μόνο σαν άλλη μια πράξη στα πλαίσια του 
ρατσισμού του συστήματος, αλλά και ό,τι 
άλλο στην πραγματικότητα είναι: ταξικός 
πόλεμος.» Η σύγκλιση, ενότητα και οργά¬ 
νωση των αγώνων στις ΗΠΑ, που πληθαί¬ 
νουν, ενάντια στο δολοφονικό ρατσισμό 
της αστυνομίας, για τα εργατικά δικαιώ¬ 
ματα (π.χ. για αύξηση μισθών και ελεύθε¬ 
ρο συνδικαλισμό στις αλυσίδες ίάδΐ ίοοά), 
κινήματα όπως το Οοοιιργ κ.λπ., μπορούν 
ν’ ανοίξουν ένα νέο δρόμο ελπίδας για την 
αμερικάνικη κοινωνία. 

■ Κωνσταντίνος Σηφάκης 

Τ έσσερις διαδηλώσεις σε τρία χρόνια, με 
πάνω απο 1 εκ. κόσμου η κάθε μια (σ’ έναν 
συνολικό πληθυσμό 7 εκ.) εκφράζουν την 
απόφαση του καταλάνικου λαού να σπάσει 
από το μοναρχικό ισπανικό κράτος... Από το αποτέλε¬ 
σμα της σύγκρουσης εξαρτάται η μοίρα της Μοναρχίας. 

Το 1975, όταν πεθαίνει ο δικτάτορας Φράνκο, το 
κίνημα των μαζών ήταν σε πλήρη αναβρασμό, ειδικά η 
εργατική τάξη... Αλλά το ΚΚ και το ΣΚ πρόδωσαν τους 
εργαζόμενους και τους λαούς, συμφωνόντας σε μια 
μεταρρύθμιση του καθεστώτος, αποδεχόμενοι τη μο¬ 
ναρχία με βασιλιά τον Χουάν Κάρλος I (ο Φράνκο τον 
ονόμασε ακόλουθό του). Δημοκρατικές μεταρρυθμίσεις 
όπως ο διαχωρισμός κράτους και εκκλησίας, η μεταρ¬ 
ρύθμιση ενάντια στους μεγάλους γαιοκτήμονες, η κα¬ 
ταδίκη των εγκλημάτων του φρανκισμού, το δικαίωμα 
στην αυτοδιάθεση, το ζήτημα Μοναρχία ή Δημοκρα¬ 
τία... έμειναν στη σιωπή. Στη συμφωνία συμμετείχαν η 
βάσκικη και η καταλάνικη μπουρζουαζία. 

Στο νέο Σύνταγμα επιβαλόταν η «ενότητα της πα¬ 
τρίδας», απαγορεύοντας το δικαίωμα στην αυτοδιάθε¬ 
ση. Το ΣΚ υπεράσπιζε ως το 1977 το δικαίωμα στην αυ¬ 
τοδιάθεση, όπως και τη Δημοκρατία. Και τα δύο εξαφα¬ 
νίστηκαν, όταν έγινε μοναρχικό. Το 1982, το καθεστώς 
σταθεροποιήθηκε κάτω από την κυβέρνηση του Φελίπε 
Γκονζάλες (ΣΚ). Χωρίς τις ηγεσίες των ΚΚ και ΣΚ, των 
συνδικάτων (0000, υΟΤ), αυτό δεν θα είχε μπορέσει 
να γίνει. Οι εργατικοί αγώνες υποχώρησαν με το Σύμ¬ 
φωνο Μονκλόα, η αντίσταση των λαών (ειδικά του βά- 
σκικου) απομονώθηκε. Σ’ αυτή τη διαίρεση, χάσαμε οι 
εργαζόμενοι και οι λαοί... Παρόλα αυτά, έμεινε ανοιχτή 
η σύγκρουση στη Χώρα των Βάσκων, με την πάλη της 
βάσκικης αριστεράς που κινητοποιούταν μαζικά, αρ- 
νούμενη το Σύνταγμα και τους μοναρχικούς θεσμούς. 

Στη διάρκεια της δεύτερης κυβέρνησης Αθνάρ 
(2000-04) του Λαϊκού Κόμματος (ΛΚ), υπήρξε μια 
πολιτική και οικονομική «αποκέντρωση», με στόχο ν’ 
αδειάσουν από περιεχόμενο οι αυτόνομες εξουσίες. 
Αυτό οδήγησε στα άκρα τις σχέσεις με την βάσκικη 
μπουρζουαζία, συμπεριλαμβάνοντας απειλές της κε¬ 
ντρικής κυβέρνησης να καταργήσει την αυτονομία και 
να προχωρήσει σε διώξεις ενάντια στον βάσκο πρόεδρο. 

Το ΛΚ έχασε τις εκλογές το 2004 και το ΣΚ προ¬ 
σπάθησε να διαμεσολαβήσει προς τις περιφερειακές 
εθνικές αστικές τάξεις, προωθώντας μια «μεταρρύθμιση 
των αυτονομιών». Η κρίσιμη δοκιμή ήταν η μεταρρύθ¬ 
μιση της καταλάνικης αυτονομίας, για να προσεγγίσουν 
μετά την βάσκικη (ενώ κέρδιζαν χρόνο για να τελειώ¬ 
σουν με την ΕΤΑ). Μετά από πολλά «κόψε ράψε», το 
Καταστατικό της Αυτονομίας τελικά εγκρίθηκε από 
την καταλάνικη βουλή, το Κογκρέσο των βουλευτών 
και κυρώθηκε σε δημοψήφισμα. Αλλά το Συνταγματικό 
Δικαστήριο άργησε σκανδαλωδώς (4 χρόνια) να πάρει 
θέση, κηρύσσοντας τελικά αντισυνταγματικό σημαντι¬ 
κό κομμάτι του κειμένου. 

Η αντίδραση στην απόφαση του Δικαστηρίου έρ¬ 
χεται με την κινητοποίηση 1 εκ. στη Βαρκελώνη (10 
Ιουνίου 2010), όπου φώναζαν «είμαστε ένα έθνος, εμείς 
αποφασίζουμε». Πλέον δεν γίνεται πια λογος για περισ¬ 
σότερη αυτονομία, αλλά για ανεξαρτησία. 

Το ΛΚ κέρδισε τις εκλογές του 2011, η κυβέρνη¬ 
ση Ραχόϊ... ξανάρχισε το σχέδιο «αποκέντρωσης» του 
Αθνάρ. Η ακραία λιτότητα γεννάει περισσότερα επι¬ 
χειρήματα για τη ρήξη με το μοναρχικό κράτος, αν και 
περικοπές εφαρμόζει επίσης η καταλάνικη κυβέρνηση. 
Η καταλάνικη μπουρζουαζία ζητάει τον Ιούλιο του 


2012 μια φορολογική συμφωνία για τη θωράκιση της 
ανταγωνιστικότητας. Αλλά πριν ο Ραχόι απαντήσει 
«όχι», μια νέα κινητοποίηση (Σεπτέμβριος 2012) 1 εκ. 
διαδηλωτών ζητάει «Η Καταλονία να γίνει ένα νέο κρά¬ 
τος της Ευρώπης». Η αστική κυβέρνηση της Καταλο- 
νίας, εγκλωβισμένη μεταξύ της άρνησης της Μαδρίτης 
και του μαζικού κινήματος, δεν είχε άλλη επιλογή απ’ το 
να μπει επικεφαλής του κινήματος. 

Μια νέα μαζική διαδήλωση πραγματοποιείται το 
Σεπτέμβρη του 2013, η λεγόμενη ως «Καταλάνικος 
Δρόμος», σπρώχνοντας την καταλάνικη κυβέρνηση να 
κηρύξει δημοψήφισμα για τις 9 Νοεμβρίου 2014. Ένα 
νέο στοιχείο έρχεται με τις ευρωεκλογές του Μάη 2014: 
κρίση των πολιτικών πυλώνων του καθεστώτος (δικομ- 
ματισμός), απώλεια 5 εκ. ψήφων για τα ΛΚ και ΣΚ (μαζί 
δεν φτάνουν πια το 50% των ψήφων), επιτάχυνση της 
κρίσης του καθεστώτος, διάβρωσή του απ’ τα σκάνδα¬ 
λα. Παραιτείται ο Χουάν Κάρλος I και τον διαδέχεται 
ο γιος του Φίλιπος ο VI. Αυθόρμητα ξεσπούν οι μεγα¬ 
λύτερες διαδηλώσεις της Μεταπολίτευσης ενάντια στη 
Μοναρχία (αν και δεν είχαν συνέχεια και το θέμα της δι¬ 
αδοχής έκλεισε γρήγορα με συμφωνία των ΛΚ και ΣΚ). 

Το κίνημα συνεχίστηκε στην Καταλονία. Η διαδή¬ 
λωση του Σεπτεμβρίου 2014 ξεπερνάει σε μαζικότητα 
τις προηγούμενες, απευθυνόμενη και στην καταλάνικη 
κυβέρνηση: «Δεν έχουμε έρθει ως εδώ για να μας γυρί¬ 
σετε πίσω και να μας κοροϊδέψετε», «Πρόεδρε, βάλε τις 
κάλπες». Η καταλάνικη κυβέρνηση καλεί το δημοψή¬ 
φισμα για τις 9 Νοέμβρη. Η κεντρική κυβέρνηση (με τη 
βοήθεια του ΣΚ) προσφεύγει στο Συνταγματικό Δικα¬ 
στήριο, που το απαγορεύει. Μάλλον η Καταλονία οδη¬ 
γείται σε πρόωρες εκλογές και το πιο πιθανό είναι να 
κερδίσει ένα κόμμα υπέρ της ανεξαρτησίας, οξύνοντας 
περαιτέρω την κατάσταση... 

Δεν θα υπάρξει αυτοδιάθεση, αν η καταλάνικη ερ¬ 
γατική τάξη δεν πάρει μαζικά στα χέρια της αυτό το 
αίτημα. Ένα σημαντικό κομμάτι της κατάγεται απ’ το 
ισπανικό κράτος και τα καταλάνικα δεν είναι μητρική 
του γλώσσα. Βλέπει τη διαδικασία από απόσταση, δεν 
νιώθει δικό του ζήτημα την ανεξαρτησία (πολύ περισ¬ 
σότερο όταν η καταλάνικη μπουρζουαζία με το ένα χέρι 
την τάζει, ενώ με το άλλο εφαρμόζει μέτρα λιτότητας). 
Αλλά ούτε και ξεγελιούνται απ’ τις κινητοποιήσεις ενά¬ 
ντια στο δημοψήφισμα, που οργάνωσαν το ΛΚ και κομ¬ 
μάτια του καταλάνικου ΣΚ (που είναι διασπασμένο) και 
απέτυχαν πλήρως. 

Η επαναστατική πολιτική κατευθύνεται ειδικά στην 
εργατική τάξη, γιατί χρειάζεται να κάνει μια συμμα- 
χία με τις καταλάνικες λαϊκές μάζες, υιοθετώντας την 
υπεράσπιση του δικαιώματος στην αυτοδιάθεση, αλλά 
προχωρώντας αυτόνομα... χωρίς να υποχωρεί στους ερ¬ 
γατικούς αγώνες... 

Είναι πολύ σημαντικό το δικαίωμα στην αυτοδιά¬ 
θεση να μην φαίνεται στα μάτια των άλλων λαών του 
ισπανικού κράτους και των εργατών σαν πρόβλημα 
των καταλανών, αλλά σαν ένα πρόβλημα όλων εναντί¬ 
ον στον κοινό εχθρό, τη Μοναρχία. Πρέπει να ζητηθεί 
απ’ όλη την Αριστερά που λέει ότι υποστηρίζει το δη¬ 
μοψήφισμα, να οργανώσει δραστήρια την αλληλεγγύη. 
Κρίνεται αν θα τελειώνουμε με τη Μοναρχία που μας 
άφησε ο Φράνκο...ςς 

Είμαστε διεθνιστές. Ένα νέο καταλάνικο κράτος 
δεν είναι αυτοσκοπός - αλλά η υπεράσπιση του δι¬ 
καιώματος στην αυτοδιάθεση, οδηγεί στη ρήξη με τη 
Μοναρχία. Υπερασπίζουμε μια Καταλάνικη Δημοκρα¬ 
τία, με σχέσεις σφιχτές και αλληλέγγυες των εργαζομέ¬ 
νων και των λαών, βασισμένες στην ισότητα προς μια 
Ομοσπονδία Δημοκρατιών. Θέλουμε μια Καταλάνικη 
Δημοκρατία που θα δίνει αξιοπρεπή εργασία, στέγαση, 
δημόσιες υπηρεσίες... αλλά γι’ αυτό χρειάζονται μέτρα 
ενάντια στον καπιταλισμό και την Ε.Ε.: μη πληρωμή 
του δημοσίου χρέους, εθνικοποίηση των τραπεζών, ένα 
σχέδιο έκτακτης ανάγκης ενάντια στην ανεργία. Αυτό 
θα είναι ένα πρώτο βήμα προς τον Σοσιαλισμό. 



στον κόσμο... 


ΑΙΓΥΠΤΟΣ 

Στις 2/12, καταδικάστηκαν σε θάνατο 185 αγωνιστές, 
για επίθεση εναντίον αστυνομικού τμήματος στις 14 Αυ- 
γούστου 2013. Η επίθεση πραγματοποιήθηκε την ημέρα 
που οι δυνάμεις καταστολής επιτέθηκαν στους καταυλι¬ 
σμούς των Αδελφών Μουσουλμάνων σκοτώνοντας εκα¬ 
τοντάδες, εγκαινιάζοντας τη δικτατορία του Σίσι. 

Σε λιγότερο από ενάμιση χρόνο, έχουν σκοτωθεί του¬ 
λάχιστον 1.400 άνθρωποι, στην πλειονότητά τους οπαδοί 
των Αδελφών Μουσουλμάνων και αριστεροί αγωνιστές, 
περισσότεροι από 15.000 έχουν φυλακιστεί, εκατοντάδες 
έχουν καταδικαστεί σε θάνατο σε μαζικές δίκες-παρωδία, 
που ακόμη και ο ΟΗΕ έχει επικρίνει. Την ίδια στιγμή, είναι 
συνεχείς οι αποφυλακίσεις επιχειρηματικών και κυβερνη¬ 
τικών προσωπικοτήτων της εποχής του Μουμπάρακ. Στις 
29/11 εκδόθηκε απαλλακτική απόφαση για τον ίδιο τον 
Μουμπάρακ, που κατηγορούνταν για τις δολοφονίες εκα¬ 
τοντάδων διαδηλωτών κατά τη διάρκεια της εξέγερσης 
του 2011, αλλά και για διαφθορά. Αθωώθηκαν επίσης οι 
δύο γιοι του, ο αιμοχαρής υπουργός Εσωτερικών, έξι στε¬ 
νοί συνεργάτες του και ο πρώην υπουργός Πετρελαίου. 

Χιλιάδες διαδηλωτές την ίδια μέρα προσπάθησαν να 
φτάσουν στην πλατεία Ταχρίρ, με συνθήματα κατά του 
Μουμπάρακ και του Σίσι. Καθώς όμως πλησίαζαν, τους 
«υποδέχτηκαν» τραμπούκοι-υποστηρικτές του καθεστώ¬ 
τος. Η σύρραξη γενικεύτηκε με την παρέμβαση της αστυ¬ 
νομίας με τεθωρακισμένες αύρες, νέφη δακρυγόνων και 
αντλίες νερού. Αποτέλεσμα, ο θάνατος δύο αντικαθεστω- 
τικών διαδηλωτών, ο τραυματισμός και η σύλληψη δεκά¬ 
δων άλλων. Η συγκέντρωση ήταν η μεγαλύτερη από την 
επιβολή της δικτατορίας ΙΕΙ άλλη μία απόδειξη πως, παρά 
τη σκληρή καταστολή, η φλόγα της εξέγερσης συνεχίζει 
να καίει. 

ΝΟΤΙΑ ΑΦΡΙΚΗ 

Στις 7/11 η ΝΙΙΜδΑ (Εθνική Ομοσπονδία Μεταλλερ- 
γατών Νοτίου Αφρικής) διαγράφηκε από την εθνική συ¬ 
νομοσπονδία ΟΟδΑΤΙΙ (Κογκρέσο Συνδικάτων Νοτίου 
Αφρικής), με 33 ψήφους έναντι 24. Μετά την κατάρρευση 
του Απαρτχάιντ, η κυβέρνηση της χώρας ελέγχεται από 
το Αφρικανικό Εθνικό Κονγκρέσο (ΑΝΟ), το Κ.Κ. και την 
ΟΟδΑΤΙΙ. 

Σημείο καμπής αποτέλεσε η σφαγή της απεργίας στη 
Μαρικάνα το 2012. Η ΟΟδΑΤΙΙ (και το φιλοκυβερνητικό 
συνδικάτο ΝΙΙΜ) έδωσαν κάλυψη στην κυβέρνηση, με 
αποτέλεσμα τη μαζικοποίηση του μαχητικού συνδικάτου 
ΑΜΟυ. Έκτοτε, η ηγεσία της ΟΟδΑΤΙΙ άρχισε να χάνει 
τον έλεγχο, καθώς διοργανώνονταν πολλές άγριες απερ¬ 
γίες, στις οποίες πρωταγωνιστικό ρόλο έπαιζαν η ΝΙΙΜδΑ 
και το ΑΜΟυ. Ενώ οι γραφειοκράτες συνθηκολογούν με 
τους εργοδότες και την κυβέρνηση, η ΝΙΙΜδΑ, στο Συνέ¬ 
δριό της του 2013, κάνει λόγο για μαχητική αντιπολίτευση 
στην κυβέρνηση, για την ανάγκη ενιαίου μετώπου των ερ¬ 
γαζομένων και δημιουργίας ενός νέου εργατικού κόμμα¬ 
τος με στόχο τον σοσιαλισμό. 

Η αφορμή δόθηκε όταν η ΝΙΙΜδΑ ζήτησε έκτακτο 
συνέδριο για να παρθούν αγωνιστικές αποφάσεις απένα¬ 
ντι στις επιθέσεις των αφεντικών. Η ηγεσία της ΟΟδΑΤΙΙ, 
παραβιάζοντας το καταστατικό, αρνήθηκε και προχώρη¬ 
σε στη διαγραφή της ΝΙΙΜδΑ. Εφτά ακόμα συνδικάτα 
ανακοίνωσαν ότι δεν θα συμμετέχουν στην Κ.Ε.Ε. της 
ΟΟδΑΤΙΙ και ζητάνε έκτακτο συνέδριο. 

Η ΝΙΙΜδΑ εξέδωσε ανακοίνωση στην οποία: α) κα¬ 
ταγγέλλει την απόφαση ως διασπαστική και αντικατα- 
στατική και κατηγορεί τους γραφειοκράτες της ΟΟδΑΤΙΙ 
ότι βάζουν την κυβέρνηση και τα αφεντικά πάνω από τα 
συμφέροντα της εργατικής τάξης, β) κατηγορεί το ΑΝΟ 
και το Κ.Κ. για νεοφιλελεύθερες αντεργατικές πολιτικές, 
γ) επιβεβαιώνει τη συνεδριακή απόφαση της ΝΙΙΜδΑ να 
υπερασπιστεί τους εργάτες και να παλέψει για την οικο¬ 
δόμηση νέων πολιτικών εργαλείων, δ) δεν αποδέχεται τη 
διαγραφή της. Δηλώνει ότι θα αμφισβητήσει την απόφαση 
στην πράξη, καλεί τα μέλη της και τους εργάτες να πα¬ 
ραμείνουν στη Συνομοσπονδία και να παλέψουν για τη 
μαζικοποίησή της και την ανατροπή της συμβιβασμένης 
ηγεσίας. 

ΑΥΟΤΖΙΝΑΡΑ 


Φ τάνει πια, κουράστηκα». 
Αυτή ήταν η απάντηση 
του μεξικάνου εισαγγε¬ 
λέα στην αγωνία των γονιών 43 φοιτη¬ 
τών, που ζητούσαν να βρεθούν τα παιδιά 
τους. Οι 43 φοιτητές απήχθησαν από την 
τοπική αστυνομία της επαρχίας Γερέρο 
και με εντολή του δημάρχου της πόλης 
παραδόθηκαν σε τοπική ναρκοσυμμο¬ 
ρία, για να δολοφονηθούν. Οδηγήθηκαν 
μέσα σε απορριμματοφόρα σε απομο¬ 
νωμένη περιοχή και αφού τα μέλη της 
συμμορίας τους εκτέλεσαν, τεμάχισαν 
τα πτώματα τους, τα έκαψαν και πέτα- 
ξαν ό,τι είχε απομείνει σε ποτάμι, μέσα 
σε πλαστικές σακούλες. Οι αποκαλύψεις 
αυτές, που έγιναν κάτω από την πίεση 
των συγγενών των φοιτητών αλλά και 
των φοιτητικών κινητοποιήσεων που 
ξέσπασαν μετά την εξαφάνισή τους, ξε¬ 
σήκωσαν τεράστια οργή και αγανάκτη¬ 
ση σ’ ολόκληρη τη μεξικάνικη κοινωνία, 
κυρίως στη νεολαία, οδηγώντας σε μια 
εξέγερση ενάντια στην αστυνομική βία, 
αλλά και στην ίδια την κυβέρνηση και 
τις τοπικές αρχές, που για άλλη μια φορά 
αποκαλύπτεται ότι όχι μόνο ανέχονται 
αλλά και χρησιμοποιούν ενάντια στο κί¬ 
νημα τον υπόκοσμο των εμπόρων ναρ¬ 
κωτικών. 

Η κυνική δήλωση του εισαγγελέα, 


καθρέφτης της βαρ¬ 
βαρότητας με την 
οποία το μεξικάνικο 
κράτος αντιμετωπί¬ 
ζει τις φτωχές λαϊκές 
μάζες, έχει γίνει το 
σύνθημα των τερά¬ 
στιων κινητοποιήσε¬ 
ων που συγκλονίζουν 
δύο μήνες τώρα τη χώρα, εκδηλώνοντας 
την χρόνια δυσαρέσκεια και αποστροφή 
ενάντια στο μεξικάνικο κράτος, την φτώ¬ 
χεια, τις ανισότητες, την αστυνομική βία 
και ασυδοσία, τη διαφθορά. Οι κινητο¬ 
ποιήσεις πήραν γρήγορα πανεθνική διά¬ 
σταση, αρχικά με την κινητοποίηση του 
φοιτητικού κινήματος και των μαθητών, 
κυρίως στις νότιες επαρχίες, όπου έγιναν 
οι δολοφονίες. Γρήγορα πήραν παλαϊκό 
χαρακτήρα, με τη συμμετοχή και των ερ¬ 
γαζομένων. Καλέστηκε γενική απεργία 
στις 20 Νοέμβρη, με πολύ μεγάλη επιτυ¬ 
χία. Τα αιτήματα γρήγορα πολιτικοποιή¬ 
θηκαν, η οργή στράφηκε σ’ ολόκληρο το 
πολιτικό σύστημα και την εκτελεστική 
εξουσία. Το σύνθημα «να φύγουν όλοι» 
ενοποίησε τεράστιες μάζες, φέρνοντας 
πολιτικό σεισμό. Ιδίως σε περιοχές με 
παράδοση αγώνων, οι κινητοποιήσεις 
πήραν πιο μαχητικές μορφές, επέδειξαν 
αναβαθμισμένη ριζοσπαστικοποίηση, 
δείχνοντας και αφομοίωση εμπειριών 
από προηγούμεα κινήματα. Στις επαρχί¬ 
ες του Νότου όπως οι Γερρέρο, Οαχάκα, 
Μιτσοακάν, Τσιάπας, έγιναν καταλή¬ 
ψεις δημοσίων κτηρίων, αεροδρομίων, 
λιμανιών, διοδίων, αποκλεισμοί δρόμων, 
λεηλασία αμερικάνικων εταιριών (Οκα 
ΘοΗ, λν&ΙτηαΓί κ.α.). Το κίνημα υποχρέ¬ 


ωσε την κυβέρνηση του Πένια Νιέτο 
(εκλέχτηκε το 2012, με σκανδαλώδη νο¬ 
θεία) ν’ ανακοινώσει σειρά μεταρρυθμί¬ 
σεων, που όμως θεωρήθηκαν απ’ τις μά¬ 
ζες (και σωστά) σαν προσπάθεια να ρίξει 
στάχτη στα μάτια και να καταλαγιάσει 
τις κινητοποιήσεις. 

Τέτοια εγκλήματα διαπράτονται απ’ 
το μεξικάνικο κράτος και τις συμμορί¬ 
ες ήδη απ’ τη δεκαετία του 1960. Μετά 
την σφαγή της Τλατελόλκο το 1968 και 
την ήττα του φοιτητικού κινήματος, οι 
κυβερνήσεις εφάρμοσαν τον λεγόμενο 
«βρώμικο πόλεμο», μια συστηματική πο¬ 
λιτική καταδίωξης ενάντια στο φοιτητι¬ 
κό και εργατικό κίνημα, με εξαφανίσεις 
και εκτελέσεις. Τα τελευταία 20 χρόνια, 
η καταδίωξη των αγωνιστών έχει πάρει 
τρομακτικές διαστάσεις, με τις εξαφανί¬ 
σεις και δολοφονίες συνδικαλιστών να 
είναι πολύ συχνές. 

Παράλληλα προχωράει μια σκληρή 
νεοφιλελεύθερη επίθεση, με συμφωνίες 
με τις ΗΠΑ (ΝΑΡΤΑ), τον υποτιθέμε¬ 
νο «πόλεμο κατά των ναρκωτικών» και 
την λεγάμενη «Συμφωνία για το Μεξι¬ 
κό», που μεταξύ άλλων απελευθερώνει 
το εμπόριο υδρογονανθράκων για το 
ιδιωτικό κεφάλαιο (πρώτη φορά από τη 
δεκαετία του 1930, όπου είχαν εθνικο¬ 
ποιηθεί). Σ’ αυτή τη διαδικασία παράδο¬ 
σης των πάντων στο ιδιωτικό κεφάλαιο, 
ενδυναμώθηκε κάθε είδους παράνομη 
δραστηριότητα, όπως φυσικά το εμπό¬ 
ριο ναρκωτικών και οι εγκληματικές 
συμμορίες, που έχουν στενές σχέσεις με 
κυβερνητικά στελέχη και τον κρατικό 
μηχανισμό. 

Το εμπόριο ναρκωτικών -δούρειος 


ίππος όλων των φιλοαμερικάνικων κυ¬ 
βερνήσεων ενάντια στο εργατικό κίνημα 
στη Λ. Αμερική- ήταν πάντα αγαπημένο 
θέμα όλων των κυβερνήσεων της τελευ¬ 
ταίας εικοσαετίας. Το 2006, επί κυβέρνη¬ 
σης Καλδερόν, ξοδεύτηκαν εκατομμύρια 
πέσος σ’ αυτή την «εκστρατεία», επιβά- 
λοντας στις πιο φτωχές επαρχίες του νό¬ 
του μια φοβερή στρατιωτικοποίηση και 
έναν πόλεμο «χαμηλής έντασης» ενάντια 
στις φτωχές λαϊκές μάζες. Αυτή η πολι¬ 
τική όχι μόνο δεν μείωσε τους δείκτες 
της βίας, αλλά τους εκτόξευσε, έχοντας 
ως αποτέλεσμα το ξερίζωμα εκατοντά¬ 
δων χιλιάδων ανθρώπων από τις εστίες 
τους, περισσότερους από 100.000 εξαφα¬ 
νισμένους και μαζική μετανάστευση στις 
ΗΠΑ. Σύμφωνα με τα επίσημα στοιχεία 
(απέχουν πολύ απ’ την πραγματικότητα, 
λόγω των χιλιάδων ανεξιχνίαστων υπο¬ 
θέσεων) από το 2006 είχαμε περισσότε¬ 
ρους από 25.000 νεκρούς. 

Χωρίς αμφιβολία βρισκόμαστε μπρο¬ 
στά από την αποκρυστάλλωση μιας νέας 
πολιτικής κατάστασης στο Μεξικό, όπου 
οι εργατικές και φτωχές λαϊκές μάζες 
μπορούν να πρωταγωνιστήσουν. Είναι 
σημαντικό πως στην επαρχία Γερέρο, εν 
μέσω των μαζικών κινητοποιήσεων, ερ¬ 
γατικές και λαϊκές οργανώσεις απ’ όλη 
τη χώρα καλούν σε μια Λαϊκή Εθνική 
Συνέλευση, για να συντονίσει και να 
οργανώσει τον αγώνα. Ταυτόχρονα δυ¬ 
ναμώνουν οι φωνές που ζητούν Συντα¬ 
κτική Συνέλευση, που θα ενώσει όλα τα 
κομμάτια των εκμεταλλευομένων και 
των καταπιεσμένων και θα ανατρέψει το 
σάπιο πολιτικό σύστημα. 

Ρ.Β. 


ΟΥΚΡΑΝΙΑ 

Κενό γράμμα η εκεχειρία 


Μ ετά τις εκλογές στις 2 Νοεμβρί¬ 
ου στις εξεγερμένες περιοχές 
του Ντονμπάς (Ντονέτσκ και 
Λουγκάνσκ), με νικητές τους Αλεξάντερ 
Ζαχαρτσένκο και Ιγκόρ Πλοτνίτσκι, η 
ένταση μεταξύ Κιέβου, ΗΠΑ και ΕΕ από 
τη μια μεριά και Ρωσίας από την άλλη 
κορυφώθηκε. Η κυβέρνηση του Κιέβου 
σκλήρυνε τη στάση της απέναντι στους 
εξεγερμένους. Δεν αναγνωρίζει τα απο¬ 
τελέσματα των εκλογών, διέκοψε τα κοι¬ 
νωνικά επιδόματα και παροχές στους κα¬ 
τοίκους αυτών των περιοχών και επέβαλε 
έλεγχο διαβατηρίων από και προς τις πε¬ 
ριοχές αυτές. 

Το Εθνικό Συμβούλιο Ασφαλείας της 
Ουκρανίας ανακοίνωσε ότι συγκροτεί 
δυνάμεις για να ανακόψει επιθέσεις των 
ανταρτών σε περιοχές που είναι υπό τον 
έλεγχο του ουκρανικού στρατού. Ο πρό¬ 
εδρος Πέτρο Ποροσένκο δήλωσε ότι «αν 
τα πράγματα εκτροχιαστούν σε πείσμα 
του ειρηνευτικού σχεδίου, οι ουκρανικές 
δυνάμεις είναι έτοιμες και ικανές να απο¬ 
κρούσουν μια επίθεση». Επίσης, απείλησε 
ότι θα καταργήσει το νόμο για το ειδικό 
καθεστώς στο Ντονμπάς, που περιλαμβα- 
νόταν στη συμφωνία εκεχειρίας του Σε¬ 
πτεμβρίου. Οι αρχές του Ντονέτσκ και του 
Λουγκάνσκ ζήτησαν νέο σχέδιο ειρήνευ¬ 
σης, για να λάβουν αρνητική απάντηση. 


Η κόντρα όπως είναι φυσικό δεν περι¬ 
ορίστηκε στο εσωτερικό της χώρας. Πήρε 
τις διαστάσεις που πραγματικά έχει ως 
παγκόσμιο πρόβλημα. Οι δυτικοί ιμπερια¬ 
λιστές δεν αναγνωρίζουν τις εκλογές στο 
Ντονμπάς και κατηγορούν τη Ρωσία, που 
δήλωσε ότι σέβεται το αποτέλεσμα των 
εκλογών. 

Έτσι, σφοδρές μάχες ξέσπασαν και 
πάλι στο Ντονέτσκ στην περιοχή του 
αεροδρομίου. Στη σύνοδο των 020 στην 
Αυστραλία, ο Ομπάμα δήλωσε: «Η ρωσι¬ 
κή επιθετικότητα απέναντι στην Ουκρα¬ 
νία είναι απειλή για τον κόσμο». Στο ίδιο 
μήκος κύματος ο πρόεδρος του Ευρωπαϊ¬ 
κού Συμβουλίου μίλησε για το ενδεχόμενο 
νέων κυρώσεων ενάντια στη Ρωσία. 

Στην επίσκεψή του στο Κίεβο ο αμε- 
ρικανός αντιπρόεδρος Τζο Μπάιντεν συ¬ 
ναντήθηκε με τον πρωθυπουργό Αρσένι 
Γιατσένιουκ και τον πρόεδρο Ποροσένκο, 
όπου συζητήθηκε το ζήτημα του περαιτέ¬ 
ρω εξοπλισμού των ουκρανικών ενόπλων 
δυνάμεων. Αυτό προκάλεσε την αντίδρα¬ 
ση του Γραμματέα του Συμβουλίου Ασφα¬ 
λείας της Ρωσίας, Νικολάι Πάτρουσεφ, 
που δήλωσε ότι «ενδεχόμενη αύξηση της 
αμερικανικής στρατιωτικής βοήθειας θα 
οδηγούσε σε επιδείνωση την κρίση». 

Στη σύνοδο των Υπουργών Εξωτε¬ 
ρικών του ΝΑΤΟ, στις 2 Δεκεμβρίου, οι 


υπουργοί των 28 χωρών-μελών της φο¬ 
νικής συμμαχίας κατήγγειλαν τη Ρωσία 
για μεγάλη συγκέντρωση στρατευμάτων 
στην Κριμαία και στη Μαύρη Θάλασσα, 
για «ηθελημένη και συνεχιζόμενη απο¬ 
σταθεροποίηση της ανατολικής Ουκρανί¬ 
ας», για παροχή συστημάτων αεράμυνας, 
τανκς και άλλων βαρέων όπλων στους 
αυτονομιστές. Ανακοίνωσαν το Σχέδιο 
Άμεσης Δράσης ενάντια στις προκλήσεις 
της Ρωσίας και της Μέσης Ανατολής, που 
βρίσκεται σε εξέλιξη. Από την άλλη η Ρω¬ 
σία έχει εξαγγείλει τεράστιες στρατιωτικές 
ασκήσεις για το 2015, με τη συμμετοχή 
της Λευκορωσίας. 

Από την 5 η Σεπτέμβρη που υπογράφη¬ 
κε η εκεχειρία δεν σταμάτησαν οι εχθρο¬ 
πραξίες και η κλιμάκωση της έντασης 
μεταξύ των δυτικών ιμπεριαλιστών και 
της Ρωσίας. Αντίθετα, μετά τις εκλογές 
στις ανατολικές επαρχίες των εξεγερμέ- 
νων, η ένταση μεγάλωσε και οι σφοδρές 
συγκρούσεις συνεχίστηκαν, με θύματα κυ¬ 
ρίως αμάχους της ανατολικής Ουκρανίας. 
Οι δύο αντιμαχόμενες πλευρές ανακοίνω¬ 
σαν νέα συμφωνία για πλήρη κατάπαυση 
του πυρός από τις 9 Δεκεμβρίου, για να 
αρχίσουν όμως σχεδόν αμέσως οι εκατέ¬ 
ρωθεν καταγγελίες για παραβίασή της. 

Η αντίσταση των αντιφασιστών πάει 
κόντρα στα συμφέροντα των αμερικάνων 
κυρίως ιμπεριαλιστών, με τους Ευρωπαί¬ 
ους να τους ακολουθούν. Το σχέδιό τους 
είναι η απομόνωση και το χτύπημα της 
Ρωσίας, γι’ αυτό και επεμβήκανε στην Ου¬ 
κρανία χρησιμοποιώντας τους φασίστες. 


Έφεραν έναν νέο ψυχρό πόλεμο και έναν 
νέο πόλεμο στο έδαφος της Ευρώπης, 
άνοιξαν το φρικιαστικό ενδεχόμενο ενός 
πολύ πιο καταστροφικού πολέμου. Γίνεται 
ζήτημα ζωής και θανάτου για την εργατική 
τάξη να ηττηθούν οι ιμπεριαλιστές, καθώς 
αποτελούν τον χειρότερο εχθρό του εργα¬ 
τικού κινήματος. 

Ο Πούτιν είναι ηγέτης μιας ιμπερια¬ 
λιστικής χώρας, που λόγω της βοήθειας 
που έδωσε στους εξεγερμένους κέρδισε 
σε ένα βαθμό τον έλεγχό τους. Η βοήθεια 
δόθηκε αναγκαστικά, καθώς μια ήττα των 
εξεγερμένων θα σήμαινε ότι θα έπρεπε να 
επέμβει στρατιωτικά. 

Η πιο ενδιαφέρουσα και αποτελε¬ 
σματική απάντηση στο σφαγείο που 
ετοιμάζουν οι ιμπεριαλιστές μπορεί να 
αποδειχθεί το κίνημα των εξεγερμένων 
εργατών στην ανατολική Ουκρανία, που 
συγκρούονται όχι μόνο με τους φασίστες 
του Κιέβου, αλλά και με τους δικούς τους 
ολιγάρχες, ενώ εφαρμόζουν εθνικοποίηση 
βιομηχανιών και ορυχείων και αυτοοργα- 
νώνονται. Καμιά εμπιστοσύνη δεν πρέπει 
να δείξουν στον Πούτιν, αλλά αντίθετα 
να προχωρήσουν την πολιτικοποίηση και 
τη ριζοσπαστικοποίησή τους, να εφαρμό¬ 
σουν ένα δικό τους πρόγραμμα αντικαπι- 
ταλιστικών μέτρων, μαζί με την κινητοποί¬ 
ηση για την ήττα των ιμπεριαλιστών. 

Η αλληλεγγύη και κινητοποίηση των 
εργαζομένων σε όλη την Ευρώπη είναι 
απαραίτητη για την ήττα των ιμπεριαλι¬ 
στών και τη νίκη των εργατών της ανατο¬ 
λικής Ουκρανίας. 

ΠΑΛΑΙΣΤΙΝΗ 

0 Νειανιήχου υποκινητής της τρίτης Ιντιιράντπ 


Ν έα φάση όξυνσης προκα- 
λεί η ισραηλινή κυβέρνηση 
Νετανιάχου, μετά την ήττα 
της στη Γάζα. Επιδιώκει να 
πλήξει την προσέγγιση Φατάχ - Χαμάς 
σε κυβέρνηση εθνικής ενότητας, να απο¬ 
δυναμώσει τη Χαμάς, να αποκλείσει τη 
δυνατότητα δημιουργίας παλαιστινιακού 
κράτους με την εξάπλωση των εβραϊκών 
οικισμών στα παλαιστινιακά εδάφη, παγι¬ 
ώνοντας έτσι το καθεστώς του απάνθρω¬ 
που απαρτχάιντ και δημιουργώντας αφό¬ 
ρητες συνθήκες, ώστε όσοι Παλαιστίνιοι 
επιβιώσουν να οδηγηθούν σε φυγή από 
τη γη τους. 

Έναυσμα η Αναγνώριση 
Παλαιστινιακού Κράτους 

Ο Νετανιάχου θέλησε, καταρχήν, να 
προλάβει τη διακηρυγμένη πρόθεση της 
παλαιστινιακής κυβέρνησης να θέσει και 
πάλι στο Συμβούλιο Ασφαλείας του ΟΗΕ 
το αίτημα αναγνώρισης του παλαιστινια¬ 
κού κράτους. Την ίδια συνταγή είχε ακο¬ 
λουθήσει 14 χρόνια πριν ο Αριέλ Σαρόν, 
όταν επισκέφτηκε με συνοδεία μεγάλης 
αστυνομικής δύναμης το τέμενος Αλ 
Ακσά, προκαλώντας το ξέσπασμα της 
Δεύτερης Ιντιφάντα και τη ματαίωση της 
ανακήρυξης του παλαιστινιακού κράτους. 

Ήδη από το φετινό καλοκαίρι, εί¬ 
χαν αρχίσει οι προκλητικές επισκέψεις 
εβραίων εξτρεμιστών στην Πλατεία των 
Τζαμιών στην Ιερουσαλήμ, όπου βρίσκε¬ 
ται το τέμενος Αλ Ακσά, τόπος ιερός για 
τους μουσουλμάνους εδώ και 1300 χρό¬ 
νια. Οι διεθνείς συμφωνίες, καθώς και η 
ισραηλινο-ιορδανική Συνθήκη Ειρήνης, 
προβλέπουν ρητά πως απαγορεύεται η 
πρόσβαση μη μουσουλμάνων στο χώρο 
του τεμένους. Η Ιορδανία έχει αναλάβει 
το καθήκον να ελέγχει και να προστα¬ 
τεύει το χώρο. Στον ίδιο ακριβώς χώρο, 
ωστόσο, τοποθετεί η εβραϊκή παράδοση 


το ναό του Σολομώντα, ένα αντίγραφο 
του οποίου φιλοδοξούν να χτίσουν οι 
Εβραίοι κατεδαφίζοντας τα μουσουλμα¬ 
νικά τεμένη. Οι επισκέψεις εβραίων εξ¬ 
τρεμιστών - με τη συνοδεία πάνοπλων ισ- 
ραηλινών αστυνομικών - εντάσσονται σε 
μια καλοσχεδιασμένη πρόκληση έντασης, 
καθώς, ήδη από τις αρχές της χρονιάς, η 
ισραηλινή κυβέρνηση είχε φροντίσει να 
αναθεωρήσει το καθεστώς πρόσβασης 
στην Πλατεία των Τζαμιών. 

Μια Ενορχηστρωμένη Κλιμάκωση 

Οι διαδηλώσεις και οι συγκρούσεις 
που προκλήθηκαν ήταν αναμενόμενες. 
Τα πράγματα οξύνθηκαν ακόμα περισ¬ 
σότερο με την απόπειρα δολοφονίας του 
ραβίνου Γεχούντα Γκλικ, ακραίου υπερορ¬ 
θόδοξου Εβραίου και ένθερμου υποστη- 
ρικτή της κατεδάφισης του Αλ Ακσά, και 
την εκτέλεση του παλαιστίνιου δράστη 
Μουαζάτ Χιτζάζι, που συνοδεύτηκε από 
απαγόρευση πρόσβασης και προσευχής 
όλων των Παλαιστινίων. Το γεγονός αυτό 
οδήγησε την Ιορδανία να ανακαλέσει τον 
πρεσβευτή της στο Ισραήλ και τον παλαι- 
στίνιο πρωθυπουργό Μαχμούντ Αμπάς 
να κάνει λόγο για «πράξη που ισοδυνα- 
μεί με κήρυξη πολέμου». Λίγες μέρες αρ¬ 
γότερα, ο Ιμπραήμ αλ Ακάρι έπεσε με το 
φορτηγάκι του πάνω σε πλήθος κόσμου 
που περίμενε στη στάση του τραμ. Η απά¬ 
ντηση της ισραηλινής κυβέρνησης ήταν η 
κατεδάφιση του σπιτιού του δράστη και η 
γενική εφαρμογή αυτού του μέτρου συλ¬ 
λογικής τιμωρίας, που εξυπηρετεί ταυτό¬ 
χρονα τη συστηματική προσπάθεια εκδί¬ 
ωξης των Παλαιστινίων από τη γη τους. 
Φρόντισε δε να ρίξει κι άλλο λάδι στη 
φωτιά ανακοινώνοντας την κατασκευή 
200 νέων σπιτιών στη διαφιλονικούμενη 
ανατολική Ιερουσαλήμ και 174 ακόμη σε 
αραβική γειτονιά της πόλης. Πέρα από 
τον εποικισμό της ανατολικής Ιερουσα¬ 


λήμ - 200.000 εβραίοι έποικοι ζουν ήδη 
εκεί - η επιλογή της χρονικής στιγμής για 
αυτή την ανακοίνωση δεν ήταν καθόλου 
τυχαία, καθώς έγινε την παραμονή της 
πυροσβεστικής επίσκεψης του αμερι- 
κανού υπουργού Εξωτερικών Τζον Κέρι 
στην Ιορδανία και λίγες μέρες μετά την 
απόφαση της Σουηδίας να αναγνωρίσει 
την ύπαρξη παλαιστινιακού κράτους. 

Ακολούθησε η δολοφονία ενός παλαι- 
στίνιου οδηγού λεωφορείου, που προκλη¬ 
τικά χαρακτηρίστηκε αυτοκτονία. Η επί¬ 
θεση δύο μαχητών του Λαϊκού Μετώπου 
για την Απελευθέρωση της Παλαιστίνης 
σε συναγωγή, που κατέληξε στο θάνατο 
πέντε Ισραηλινών, χρησιμοποιήθηκε δε¬ 
όντως από την κυβέρνηση Νετανιάχου, 
που κατηγόρησε την Παλαιστινιακή Αρχή 
για υποκίνηση και έριξε το φυλακισμένο 
κορυφαίο στέλεχος της Φατάχ Μαρουάν 
Μπαργούτι στην απομόνωση. Παράλλη¬ 
λα, επανέφερε τη «διοικητική κράτηση», 
που επιτρέπει την προφυλάκιση Παλαι¬ 
στινίων για ένα εξάμηνο χωρίς απαγγελία 
κατηγοριών. 

Απρόβλεπτες Εξελίξεις 

Ο κλονισμός της συμφιλίωσης Φα¬ 
τάχ - Χαμάς, που επεδίωκε η ισραηλινή 
πλευρά, φαίνεται να πραγματοποιείται, 
με αφορμή τις εκρήξεις σε σπίτια και 
οχήματα στελεχών της Φατάχ στη Γάζα 
και τις κατηγορίες του Αμπάς ότι η Χα¬ 
μάς σαμποτάρει τη συμφιλίωση. Πλήρης 
διάσταση απόψεων υπήρξε και στο θέμα 
των πρόσφατων παλαιστινιακών επιθέσε¬ 
ων, τις οποίες η μεν Χαμάς χαιρέτησε η δε 
Φατάχ καταδίκασε απερίφραστα. 

Αυτή, ωστόσο, που απροσδόκητα 
κατέρρευσε ήταν η ισραηλινή κυβέρ¬ 
νηση, μετά την ξαφνική αποπομπή της 
υπουργού Δικαιοσύνης Τζίπι Λίβνι και 
του υπουργού Οικονομικών Γιαΐρ Λαπίντ, 
ηγετών των δύο κεντρώων κομμάτων του 



κυβερνητικού συνασπισμού, που διαφω¬ 
νούσαν με την κυβερνητική πολιτική και 
τον ακραίο εβραϊκό χαρακτήρα που επι¬ 
διώκει να προσδώσει στο κράτος το κόμ¬ 
μα Λικούντ του Νετανιάχου. Οι πρόωρες 
εκλογές ορίστηκαν για τις 17 Μαρτίου και 
ο Νετανιάχου περιμένει να αυξήσει σημα¬ 
ντικά τα ποσοστά του, εκμεταλλευόμε¬ 
νος το κλίμα πόλωσης που δημιούργησε. 
Όμοια αναμένεται να αυξηθούν τα ποσο¬ 
στά των ακροδεξιών κομμάτων, όπως του 
Λίμπερμαν, με τα οποία θα επιδιώξει έναν 
νέο κυβερνητικό συνασπισμό πιο κοντά 
στις ακραίες βλέψεις του. 

Ανεξάρτητα, πάντως, και κόντρα 
στους σχεδιασμούς του Νετανιάχου, οι 
εξελίξεις στο διεθνές περιβάλλον έχουν 
περιορίσει σημαντικά την άνευ όρων απο¬ 
δοχή της ισραηλινής πολιτικής. Η πρό¬ 
σφατη αναγνώριση του παλαιστινιακού 
κράτους από τα κοινοβούλια της Ισπανί¬ 
ας και της Γαλλίας (μετά τη Σουηδία) εί¬ 
ναι ενδεικτική της αλλαγής του κλίματος 
για το Ισραήλ. Ακόμα μεγαλύτερη είναι 
η αλλαγή στην κοινή γνώμη, ακόμα και 
στις ΗΠΑ, όπου το κίνημα ΒΌδ (μποϊκο¬ 
τάζ των ισραηλινών προϊόντων, επιβο¬ 
λής κυρώσεων και μπλοκαρίσματος των 
επενδύσεων) κερδίζει συνεχώς έδαφος, 
κυρίως στα πανεπιστήμια. 

■ Μαρία Κτιστάκη 


Εκλογές στην Τυνησία 


Σ ε διάστημα μικρότερο του 
ενός μήνα, διεξήχθησαν στην 
Τυνησία βουλευτικές και προ¬ 
εδρικές εκλογές, σε κλίμα απο¬ 
γοήτευσης για τα όλο και πιο οξυμμένα 
κοινωνικά προβλήματα. Ήταν η δεύτερη 
φορά που οι Τυνήσιοι προσέρχονταν στις 
κάλπες μετά το ξέσπασμα της επανάστα¬ 
σης (τέλη του 2010 - αρχές του 2011) και 
την πτώση της δικτατορίας του Μπεν Αλι. 
Η συμμετοχή άγγιξε το 70% του εκλογι¬ 
κού σώματος, όμως στις ηλικίες 18-21 η 
αποχή έφτασε το 80%. Είναι η γενιά που 
έζησε και συμμετείχε στην επανάσταση, 
συνεχίζει να προσδοκά σε αυτήν και έχει 
στρέψει την πλάτη της στους πολιτικούς 
της άρχουσας τάξης, ενώ ταυτόχρονα 
απορρίπτει και τους ρεφορμιστές. 

Στις βουλευτικές εκλογές της 27 ης 
Οκτώβρη, πρώτο κόμμα αναδείχτηκε το 
αντιισλαμικό, κοσμικό Νΐάάα Τιιηεδ (ΝΤ) 
με 39,2% και 85 έδρες, αρκετά κάτω από 
τις 109 έδρες που απαιτούνται για αυτο¬ 
δύναμη κυβέρνηση. Ο υποψήφιος πρωθυ¬ 
πουργός που θα ορίσει το ΝΤ θα πρέπει 
να συμμαχήσει με άλλα κόμματα ώστε 
να συγκροτήσει κυβέρνηση. Το ισλαμικό 
κόμμα Ενάχντα, που κυβέρνησε από το 
2011 έως τις αρχές του 2014, πήρε 31,8% 
και 69 έδρες, ενώ στις εκλογές του 2011 
είχε 41,5%. Το ποσοστό του έπεσε λόγω 
της αποτυχίας του να ικανοποιήσει τα 
αιτήματα της επανάστασης για κοινωνι¬ 
κή δικαιοσύνη και πολιτικά δικαιώματα. 


Αντίθετα, εφάρμοσε νεοφιλελεύθερα 
μέτρα και τον ισλαμικό νόμο, καταστέλ- 
λοντας τα δημοκρατικά και πολιτικά δι¬ 
καιώματα των μαζών και τα δικαιώματα 
των γυναικών. Η λαϊκή απογοήτευση 
φούντωνε, καθώς οι συνθήκες διαβίω¬ 
σης χειροτέρευαν, η ανεργία, ιδιαίτερα 
στους νέους, αυξανόταν και η διαφθορά 
συνέχιζε να κυριαρχεί στην πολιτική ζωή. 
Με το φόβο ότι η επανάσταση θα ξανα¬ 
φουντώσει, τμήματα της μπουρζουαζίας 
καθώς και οι ιμπεριαλιστές απέσυραν την 
υποστήριξή τους. Οι ιμπεριαλιστές προ¬ 
χώρησαν ένα βήμα πιο πέρα, εφαρμόζο¬ 
ντας οικονομικό εμπάργκο στη χώρα. Η 
κυβέρνηση παραιτήθηκε, αφού ψηφίστη¬ 
κε το νέο Σύνταγμα. 

Τρίτο κόμμα αναδείχθηκε η Ελεύθερη 
Πατριωτική Ένωση του πολυεκατομμυρι- 
ούχου Σλιμ Ριάχι, με ποσοστό 7,37% και 
16 έδρες, και τέταρτο το Λαϊκό Μέτωπο, 
με 7,82%, αλλά μόνο 15 έδρες. Το Λαϊ¬ 
κό Μέτωπο είναι μια συμμαχία αριστε¬ 
ρών κομμάτων και εθνικιστών, που έχει 
αναφορές στο εργατικό κίνημα και την 
επανάσταση, χωρίς όμως μια ξεκάθαρη 
εργατική και αριστερή πολιτική. Στο εσω¬ 
τερικό του εκτυλίσσεται μια σύγκρουση 
ανάμεσα σε αυτούς που θέλουν να στηρί¬ 
ξουν μια μελλοντική κυβέρνηση προτάσ¬ 


σοντας το «εθνικό συμφέρον» και σ’ αυ¬ 
τούς που εκπροσωπούν μια εργατική και 
αριστερή πολιτική και ζητούν το ΛΜ να 
κόψει τις σχέσεις και τις συμμαχίες του με 
εργοδοτικούς οργανισμούς. Η σύγκρου¬ 
ση αυτή εμπόδισε την πλατιά απεύθυνση 
σε εργάτες και νεολαίους. Πέμπτο κόμμα 
ήρθε το ΑίεΕ Τιιηεδ, με 3,68% και 8 έδρες. 

Το Νίάάα Τυπεδ είναι ένα νεοσυσταθέν 
κόμμα με καθαρά νεοφιλελεύθερη πολιτι¬ 
κή, που στους κόλπους του έχει μαζέψει 
ακόμα και άτομα που συμμετείχαν στην 
κυβέρνηση του δικτάτορα Μπεν Αλι. Το 
πολιτικό του πρόγραμμα είναι πλήρως 
εναρμονισμένο με τις επιταγές του ΔΝΤ, 
της Παγκόσμιας Τράπεζας κ.λπ., συνε¬ 
πώς θα συνεχίσει να πληρώνει το εξωτε¬ 
ρικό χρέος, θα απελευθερώσει την αγορά 
στις υπηρεσίες, τα δημόσια έργα και τη 
γεωργία, θα μειώσει τη φορολογία των 
κερδών των μεγάλων επιχειρήσεων, θα 
ιδιωτικοποιήσει τις κρατικές επιχειρήσεις 
και θα μειώσει τις κρατικές δαπάνες για 
τις κοινωνικές υπηρεσίες. Στηρίζεται από 
καπιταλιστές και ιμπεριαλιστές που προ¬ 
σβλέπουν σ’ αυτό για το τσάκισμα της 
επανάστασης. Ο ηγέτης του Μπέτζι Καΐντ 
Εσέμπσι ξεκαθάρισε ότι το ΝΤ θα συμμα¬ 
χήσει με οποιονδήποτε συμφωνήσει με τις 
αρχές και το πρόγραμμά του, αφήνοντας 


ανοιχτό το ενδεχόμενο να συμμαχήσει 
ακόμα και με το Ενάχντα. 

Προς το παρόν, το ΝΤ κρατάει προ¬ 
σεκτική στάση και καθυστερεί τις συνο¬ 
μιλίες για τη συγκρότηση κυβέρνησης, 
ενόψει του δεύτερου γύρου των προε¬ 
δρικών εκλογών, ώστε να εδραιώσει τα 
ποσοστά του και να διαπραγματευτεί με 
καλύτερους όρους. Στον πρώτο γύρο που 
διεξήχθη στις 23 Νοέμβρη, πρώτος ήρθε 
ο υποψήφιος του ΝΤ, Καΐντ Εσέμπσι, με 
39,46%, και δεύτερος ο Μονσέφ Μαρ- 
τζούκι, απερχόμενος πρόεδρος και υπο¬ 
ψήφιος του φιλοϊσλαμικού Κόμματος του 
Κογκρέσου για τη Δημοκρατία (ΟΡΚ), με 
33,34%. Οι δύο υποψήφιοι θα είναι αντι¬ 
μέτωποι στο δεύτερο γύρο. Ο Μαρτζούκι 
είχε την ανεπίσημη στήριξη του Ενάχντα 
και, αν και κρατήθηκε στη δεύτερη θέση, 
τα ποσοστά του θεωρούνται απογοητευ- 
τικά. 

Ο υποψήφιος του Λαϊκού Μετώπου 
Χαμά Χαμαμί συγκέντρωσε ικανοποιητι¬ 
κό ποσοστό (7,37%), δείχνοντας τις δυ¬ 
νατότητες αλλά και τις αδυναμίες. Αν δεν 
συντελεστούν σημαντικές αλλαγές στην 
πολιτική του Λαϊκού Μετώπου, αυτό θα 
καταποντιστεί, όπως ακριβώς έχει συμβεί 
σε ανάλογα κόμματα. Από την πλευρά 
τους, η νεολαία και εν μέρει τα εργατικά 
και πληβειακά στρώματα δείχνουν ότι δεν 
έχουν τελειώσει με την επανάσταση και 
ότι η επαναστατική διαδικασία συνεχίζε¬ 
ται. 

Εργατική Πάλη 15 


25 χρόνια από την πτώση του Τείχους του Βερολίνου 


Σ τις 9 Νοέμβρη ο «πολιτισμένος» 
δυτικός κόσμος, με επικεφαλής τη 
Μέρκελ, «γιόρτασε» την επέτειο 
των 25 χρόνων από την πτώση 
του τείχους που είχε χτιστεί από το σταλινι¬ 
κό καθεστώς της Ανατολικής Γερμανίας για 
να χωρίζει το Ανατολικό Βερολίνο από το 
Δυτικό. 

Οι τρομερές αντιξοότητες που είχε να 
αντιμετωπίσει η Οκτωβριανή Επανάσταση 
του 1917, η αντεπανάσταση των Λευκο¬ 
φρουρών και η ιμπεριαλιστική επέμβαση, 
οι ήττες των επαναστάσεων στην υπόλοιπη 
Ευρώπη, οι καταστροφές, η φτώχεια και η 
πείνα από τους συνεχείς πολέμους οδήγη¬ 
σαν σε δραματική υποχώρηση της πολιτικής 
δραστηριότητας των εργαζόμενων μαζών 
της ΣοβιετικήςΈνωσης (ΕΣΣΔ). Η κατάστα¬ 
ση αυτή επέτρεψε στα διευθυντικά γραφει¬ 
οκρατικά στρώματα που είχαν σχηματιστεί 
στο νεοσύστατο εργατικό κράτος να απο¬ 
σπάσουν, με πολιτικό όχημα τον σταλινισμό, 
την πολιτική εξουσία από τα εργατικά συμ¬ 
βούλια (σοβιέτ). Ο Τρότσκι είχε προβλέψει 
ότι ο σταλινισμός θα οδηγούσε σε παλινόρ¬ 
θωση του καπιταλισμού, με τη συγκρότηση 
του γραφειοκρατικού στρώματος σε εκμε- 
ταλλεύτρια τάξη, εκτός αν μια νικηφόρα πο¬ 
λιτική επανάσταση των εργαζομένων επέ¬ 
βαλε την αποκατάσταση της εξουσίας των 
σοβιέτ. Η τελική έκβαση θα καθοριζόταν σε 
μεγάλο βαθμό από την παγκόσμια ταξική 
πάλη, καθώς ενδεχόμενες επαναστατικές νί¬ 
κες σε άλλες χώρες θα υπονόμευαν τη γρα¬ 
φειοκρατική εξουσία. Η κραυγαλέα αντίφα¬ 
ση μεταξύ της συλλογικής ιδιοκτησίας στα 
μέσα παραγωγής και της διαχείρισής τους 
από ένα παρασιτικό διευθυντικό στρώμα 
οδηγούσε σε μεγάλες οικονομικές αποτυχίες 
και πολιτική κρίση του σταλινισμού, η οποία 
μόνο προσωρινά σκεπάστηκε από τη νίκη 
του Κόκκινου Στρατού στον Β' Παγκόσμιο 
Πόλεμο. Αποτέλεσμα της τελευταίας ήταν η 
δημιουργία γραφειοκρατικά εκφυλισμένων 


εργατικών κρατών σε πολλές χώρες της κε¬ 
ντρικής και ανατολικής Ευρώπης. Ωστόσο, 
στις χώρες αυτές δεν είχε γίνει μια αυθεντι¬ 
κή επανάσταση (με εξαίρεση τις περιπτώσεις 
της Τσεχοσλοβακίας, της Αλβανίας και, κυ¬ 
ρίως, της Γιουγκοσλαβίας), με αποτέλεσμα 
η επιβολή του «υπαρκτού σοσιαλισμού» να 
συνοδεύεται από τις πιο βάρβαρες σταλινι¬ 
κές κατασταλτικές μεθόδους. Οι λαοί τους 
εξεγέρθηκαν αρκετές φορές ενάντια στα 
γραφειοκρατικά καθεστώτα (Ανατολική 
Γερμανία 1953, Ουγγρική Επανάσταση 1956, 
«Άνοιξη της Πράγας»-Τσεχοσλοβακία 1968, 
Πολωνία 1956 και 1980-81), απαιτώντας την 
εγκαθίδρυση μιας πραγματικής εργατικής 
δημοκρατίας. 

Οι σταλινικές ηγεσίες προσπάθησαν 
να αντιμετωπίσουν την κατάσταση, αρ¬ 
χικά με την «αποσταλινοποίηση» και την 
περ ιο ρ ισμένη « φ ιλελευθ εροπο ίη ση » του 
Χρουστσόφ, μετά το θάνατο του Στάλιν, 
και τελικά τη δεκαετία του ’80, με τις περί¬ 
φημες «περεστρόικα» και «γκλάσνοστ» του 
Γκορμπατσόφ. Η περεστρόικα επέτρεπε την 
ατομική ιδιοκτησία και τη λειτουργία των 
νόμων της αγοράς σε πολλούς τομείς της 
οικονομίας, ενώ με τη γκλάσνοστ θεσμοθε¬ 
τούνταν σημαντικές δημοκρατικές ελευθε¬ 
ρίες, με στόχο ένα πολυκομματικό πολιτικό 
σύστημα. Ο Γκορμπατσόφ και οι υποστηρι- 
κτές του ήλπιζαν ότι η νέα πολιτική θα επέ¬ 
τρεπε στην οικονομία της ΕΣΣΔ να βγει από 
το τέλμα και στη γραφειοκρατία να κερδίσει 
την υποστήριξη των εργαζομένων, όμως οι 
διαδικασίες που πυροδοτήθηκαν σύντομα 
έγιναν ανεξέλεγκτες. Οι νέες ελευθερίες και 
δυνατότητες που έδινε η γκλάσνοστ επέτρε¬ 
ψαν να εκδηλωθεί η αγανάκτηση των μαζών 
και δημιούργησαν μεγάλη κοινωνική ανατα- 
ραχή. 

Όσο για τα σταλινικά καθεστώτα της 
ανατολικής Ευρώπης, οι οικονομικές και 
κοινωνικές βάσεις τους ήταν ακόμα πιο 
σαθρές, παρότι συνέχιζαν τις ωμές κατα¬ 


σταλτικές πρακτικές τους. Οι εξελίξεις στην 
ΕΣΣΔ προκαλούσαν κινητοποιήσεις των ερ¬ 
γαζομένων, που απαιτούσαν δημοκρατικές 
ελευθερίες και χαλάρωση του ασφυκτικού 
γραφειοκρατικού ελέγχου στην παραγω¬ 
γή. Παράλληλα όμως, ηγετικές μερίδες της 
γραφειοκρατίας, σε συνεννόηση και με τους 
ιμπεριαλιστές, οργάνωναν μεθοδικά τη με¬ 
τάβαση στον καπιταλισμό, με τις ίδιες στη 
θέση της άρχουσας τάξης. Οι διεργασίες 
αυτές εκδηλώθηκαν στις αρχές του 1989, 
με την κατάρρευση του Γιαρουζέλσκι στην 
Πολωνία και την επικράτηση των φιλοκα- 
πιταλιστικών δυνάμεων στην Ουγγαρία. Η 
τελευταία έγινε η κύρια οδός διαφυγής των 
πολιτών της Ανατολικής Γερμανίας που επε- 
δίωκαν να καταφύγουν στη Δύση. Το βράδυ 
της 9 ης Νοέμβρη 1989, μια «λάθος διατύπω¬ 
ση» ενός εκπροσώπου του καθεστώτος σε 
συνέντευξη τύπου, σχετικά με τη χαλάρω¬ 
ση των ελέγχων στα σύνορα με τη Δυτική 
Γερμανία, πυροδότησε την έφοδο χιλιάδων 
Βερολινέζων στα συνοριακά φυλάκια, ενώ 
με σφυριά προσπαθούσαν να κατεδαφίσουν 
το Τείχος. Μέσα στους επόμενους μήνες κα- 
τέρρευσαν και όλα τα υπόλοιπα καθεστώτα 
της ανατολικής Ευρώπης. Δυστυχώς, η υπο¬ 
χώρηση του παγκόσμιου εργατικού κινήμα¬ 
τος καθ’ όλη τη δεκαετία του ’80 καθιστού¬ 
σε εξαιρετικά δύσκολη την επικράτηση των 
δυνάμεων των εργαζομένων στην Ανατολή 
που επεδίωκαν την ανατροπή της σταλινι¬ 
κής γραφειοκρατίας και τη στερέωση του 
σοσιαλισμού και της εργατικής δημοκρατί¬ 
ας. Η παλινόρθωση του καπιταλισμού ήταν 
πια αναπόφευκτη. 

Η διάλυση της ίδιας της ΕΣΣΔ ήταν θέμα 
χρόνου. Το 1991 η κυβέρνηση του Γκορμπα¬ 
τσόφ πρότεινε ένα σχέδιο για τη μετατροπή 
της σε χαλαρή συνομοσπονδία ανεξάρτητων 
κρατών. Από τις 15 Σοβιετικές Δημοκρατίες, 
Λιθουανία, Λετονία, Εσθονία, Γεωργία και 
Μολδαβία το απέρριψαν, καθώς επεδίωκαν 
την πλήρη απόσχισή τους. Το σχέδιο τέθηκε 



σε δημοψήφισμα στις υπόλοιπες Δημοκρατί¬ 
ες στις 17 Μάρτη. Η συμμετοχή έφτασε το 
80% και το «ναι» συγκέντρωσε το συντρι¬ 
πτικό 76%, ενώ πλειοψήφησε σε όλες τις 
χώρες. Το γεγονός αυτό αποδεικνύει ότι η 
διάλυση της ΕΣΣΔ έγινε κόντρα στη θέληση 
των λαών της. Ωστόσο, οι υποστηρικτές του 
καπιταλισμού με επικεφαλής τον Γιέλτσιν 
εκμεταλλεύτηκαν το αποτυχημένο πραξικό¬ 
πημα μιας ομάδας νοσταλγών της σταλινι¬ 
κής «παράδοσης» τον Αύγουστο του 1991 
και τον Δεκέμβρη της ίδιας χρονιάς ανέ¬ 
τρεψαν τον Γκορμπατσόφ και επέβαλαν το 
τέλος της ΕΣΣΔ. Η λαϊκή περιουσία λεηλα¬ 
τήθηκε από γραφειοκράτες και απατεώνες 
τύπου Αμπράμοβιτς και Χανταρκόφσκι. Οι 
συνέπειες ήταν τραγικές: το ΑΕΠ της Ρωσί¬ 
ας και των νέων κρατών που δη μιουργήθη- 
καν συρρικνώθηκε, τα ποσοστά της ανεργί¬ 
ας και της φτώχειας εκτοξεύτηκαν στα ύψη, 
το προσδόκιμο ζωής μειώθηκε. Η καταβα¬ 
ράθρωση του βιοτικού επιπέδου σε όλες τις 
πρώην Σοβιετικές Δημοκρατίες ουσιαστικά 
καταρρίπτει και όλες εκείνες τις θεωρίες που 
υποστηρίζουν ότι η καπιταλιστική παλινόρ¬ 
θωση είχε πραγματοποιηθεί πριν το 1991. 

Η κατάρρευση του σταλινισμού δεν 
ήταν αποτέλεσμα μιας «ιμπεριαλιστικής συ- 
νομωσίας», όπως επιμένουν μέχρι σήμερα οι 
σταλινικοί, αλλά της προδοτικής πολιτικής 
του. Οι λαοί της Ανατολής, όπως δείχνει ο 
αγώνας των εργατών της ανατολικής Ου¬ 
κρανίας, έρχονται ξανά στο προσκήνιο και 
χρειάζονται την αλληλεγγύη του διεθνούς 
εργατικού κινήματος. 

■ Γιάννης Χαλάς 


Λαϊκές κινητοποιήσεις στη Μπουρκίνα Φάσο 


Σ τα τέλη Οκτώβρη, ξέσπασαν 
μεγάλες λαϊκές κινητοποιή¬ 
σεις στη Μπουρκίνα Φάσο, με 
αφορμή συνταγματικές τρο¬ 
ποποιήσεις που προωθούσε ο επί 27 χρό¬ 
νια δικτάτορας της χώρας Μπλαίς Κο- 
μπαορέ για την επέκταση της προεδρικής 
του θητείας. 

Οι κινητοποιήσεις πήραν χαρακτήρα 
εξέγερσης, με τους διαδηλωτές να πυρ¬ 
πολούν το δημαρχείο, τα κεντρικά γρα¬ 
φεία του κυβερνώντος Κογκρέσου για τη 
Δημοκρατία και την Πρόοδο, το κοινο¬ 
βούλιο και άλλα κυβερνητικά κτήρια. 

Αποτέλεσμα ήταν η παραίτηση του 
Κομπαορέ, η διάλυση του κοινοβουλίου, 
η κήρυξη «κατάστασης έκτακτης ανά¬ 
γκης» και η αποχώρηση του Κομπαορέ 
στη Σενεγάλη. Την ίδια ημέρα, ο Ισαάκ 
Ζιντά, αρχηγός της προεδρικής φρουράς, 
ανέλαβε τη διακυβέρνηση, συστήνοντας 
μεταβατική κυβέρνησης και προκηρύσ¬ 
σοντας εκλογές (σε 12 μήνες), ενώ στις 
20/11 ορίστηκε πρωθυπουργός. Ο δή¬ 
μαρχος Σιμόν Κομπαορέ, θέλησε να τεθεί 
επικεφαλής της λαϊκής εξέγερσης, καλώ- 
ντας σε διαδηλώσεις στην κεντρική πλα¬ 
τεία της πρωτεύουσας Ουαγκαντούγκου, 
προτάσσοντας ότι δεν πρέπει να τεθεί ο 
στρατός επικεφαλής για τη δημοκρατική 
μετάβαση και τη διενέργεια εκλογών. 

Οι κινητοποιήσεις συνεχίστηκαν με 
τους διαδηλωτές να θέτουν σαν κεντρικό 


αίτημα τη συγκρότηση μεταβατικής κυ¬ 
βέρνησης, που θα οργανώσει δημοκρατι¬ 
κές εκλογές χωρίς στρατιωτική κηδεμο¬ 
νία. 

Μπροστά στην καταιγιστική εξέλιξη 
των γεγονότων, ο ΟΗΕ, η Αφρική Ένωση 
και η Οικονομική Κοινότητα Δυτικοα- 
φρικανικών Κρατών εξήγγειλαν πως θα 
επιβληθούν οικονομικές κυρώσεις στη 
Μπουρκίνα Φάσο αν δεν επιλυθεί ομαλά 
η κρίση, χωρίς επέμβαση του στρατού και 
βάσει του σχεδίου που είχε ανακοινώσει 
ο απερχόμενος δικτάτορας Κομπαορέ. 

Ιμπεριαλιστική επιχείρηση της Γαλλίας 

Οι δηλώσεις των παραπάνω οργα¬ 
νισμών δεν είναι τυχαίες. Η κυβέρνηση 
Κομπαορέ είχε πολύ στενούς δεσμούς 
με τον αμερικάνικο και γαλλικό ιμπερι¬ 
αλισμό - και η θέση της ενισχύθηκε στα 
πλαίσια των ιμπεριαλιστικών επεμβάσε¬ 
ων της Γαλλίας στο βόρειο Μάλι και στην 
ευρύτερη περιοχή του Σαχέλ, με πρόσχη¬ 
μα την ύπαρξη ισλαμιστών ανταρτών και 
τις αποσχιστικές τάσεις των Τουαρέγκ. 
Να σημειωθεί πως το βόρειο Μάλι είναι 
πλούσιο σε ουράνιο, κάτι που θα επέτρεπε 
την απρόσκοπτη λειτουργία του γαλλικού 
ενεργειακού ομίλου-κολοσσού Ατενα. 
Από την άλλη, η Μπουρκίνα Φάσο, μια 
χώρα όπου το 60% των 17 εκ. κατοίκων 
είναι κάτω των 25 ετών και η πλειοψηφία 
γονατίζει απ’ την ανεργία, τη φτώχεια, την 


πείνα και τις πρωτόγονες συνθήκες διαβί¬ 
ωσης, είναι πλούσια σε κασσίτερο, σίδηρο, 
χρυσό και φώσφορο. 

Στα μέσα Ιουλίου, η γαλλική κυβέρνη¬ 
ση σχεδίασε νέα ιμπεριαλιστική επέμβαση 
στο βόρειο Μάλι (επαρχία Αζαουάντ), δι¬ 
πλάσιασε τις δυνάμεις της στην περιοχή 
και τις επέκτεινε σε Μαυριτανία, Νίγηρα, 
Τσαντ και Μπουρκίνα Φάσο, υπό την κω- 
δική ονομασία ΒατΕΒαπε. 

Επιπλέον, απ’ άκρη σε άκρη της υπο- 
σαχάριας Αφρικής, το διαδίκτυο χρησι¬ 
μοποιήθηκε από εκατομμύρια κόσμου για 
να ενημερωθεί για τις εξελίξεις, με κύριο 
ερώτημα αν όσα γίνονταν στη Μπουρκίνα 
Φάσο, από την άποψη των διαδηλώσεων 
και κινητοποιήσεων, θα μπορούσαν να 
εφαρμοστούν και στις χώρες τους, δημι¬ 
ουργώντας ανησυχίες στις κατά τόπους 
κυβερνητικές αρχές. 

Τόμας Σανκάρα 

Τον Αύγουστο του 1983, ομάδα αξιω¬ 
ματικών του στρατού, υπό την ηγεσία του 
Τόμας Σανκάρα, με την υποστήριξη της 
Λιβύης, καταλαμβάνει την εξουσία στην 
Μπουρκίνα Φάσο και θα προσπαθήσει τα 
επόμενα χρόνια να εφαρμόσει το πλέον 
ριζοσπαστικό οικονομικό και κοινωνικό 
πρόγραμμα στην Αφρική. Η πολιτική του 
χαρακτηρίστηκε από μια συνεπή αντι- 
ιμπεριαλιστική στάση, το διώξιμο του 
γαλλικού ιμπεριαλισμού από τη χώρα, τη 


ριζική αντιμετώπιση του εξωτερικού χρέ¬ 
ους της χώρας, την εθνικοποίηση της γης 
και του ορυκτού πλούτου, την αποπομπή 
του ΔΝΤ και της Παγκόσμιας Τράπεζας. 
Έγιναν προσπάθειες για την εξάλειψη της 
φεουδαρχίας με τον αναδασμό της γης, 
τεράστια έργα εργατικών κατοικιών, σιδη¬ 
ροδρόμων και οδικού δικτύου, επεκτάθη¬ 
κε η δημόσια υγεία και παιδεία έως και το 
τελευταίο χωριό και έγιναν εκατομμύρια 
εμβολιασμοί, δόθηκαν πρωτόγνωρα δι¬ 
καιώματα στις γυναίκες. Σαν θαυμαστής 
της Κουβανέζικης Επανάστασης και των 
Γκεβάρα και Κάστρο, ο Σανκάρα συγκρό¬ 
τησε τις Επιτροπές Υπεράσπισης της Επα¬ 
νάστασης, στα κουβανέζικα πρότυπα. Το 
επαναστατικό του πρόγραμμα τον έκανε 
σύμβολο σε όλη την Αφρική και φωτο¬ 
γραφίες του εμφανίζονταν μέχρι και στην 
πρόσφατη λαϊκή εξέγερση. Παρόλα αυτά, 
τα μικρά αλλά ισχυρά και συντηρητικά 
μεσαία στρώματα, οι ντόπιοι φύλαρχοι και 
βεβαίως ο γαλλικός ιμπεριαλισμό άνοιξαν 
τελικά τον δρόμο για την ανατροπή και 
δολοφονία του, τον Οκτώβρη του 1987, 
από τον μετέπειτα δικτάτορα Κομπαορέ. 

70 χρόνια από τον Δεκέμβρη ίου 1944 

■ Κώστας Δίκαιος 


Η ελληνική επανάσταση 
του 1941-44 (ονομά¬ 
στηκε «Εθνική Αντί¬ 
σταση» για να χω- 
ρέσει στις αναλύσεις 
των ρεφορμιστών και αστών) υπήρξε 
ένας από τους τρεις μεγάλους σταθ¬ 
μούς του ελληνικού εργατικού κινή¬ 
ματος (οι άλλοι δύο είναι ο Μάης του 
1936 και το Πολυτεχνείο του 1973). 
Αμφισβήτησε ένοπλα την αστική 
εξουσία, αλλά ηττήθηκε το Δεκέμβρη 
του 1944 από την προδοσία της ίδιας 
της ηγεσίας της και την ιμπεριαλιστι¬ 
κή επέμβαση. 

1. Ο Β' Παγκόσμιος Πόλεμος υπήρ¬ 
ξε μια γιγάντια σύγκρουση ανάμεσα 
στους ιμπεριαλιστές, αλλά ταυτό¬ 
χρονα (λόγω και της συμμετοχής της 
ΕΣΣΔ στο «αντιφασιστικό» στρατό¬ 
πεδο) έθεσε σε κίνηση την εργατική 
τάξη και τα φτωχά λαϊκά στρώματα. 
Στην Ελλάδα ειδικά, η επέμβαση του 
ιταλικού φασισμού ξεσήκωσε μια 
«παλλαϊκή αντίσταση», που εξέπληξε 
ακόμα και την ίδια την αστική πολιτι- 
κο-στρατιωτική ηγεσία. Αφού παρα¬ 
κολούθησε τρομαγμένη το «αλβανικό 
έπος», ερχόμενη αντιμέτωπη με τα 
χιτλερικά στρατεύματα έσπευσε είτε 
να διαφύγει με το βασιλιά στο Κάιρο, 
εναποθέτοντας όλες τις ελπίδες της 
στους βρετανούς ιμπεριαλιστές, είτε 
να συνθηκολογήσει, φτιάχνοντας την 
κυβέρνηση δοσίλογων του στρατηγού 
Τσολάκογλου. Η κατοχική εξαθλίωση, 
η πείνα, η καταστροφή των μικροα¬ 
στικών και μεσοαστικών στρωμάτων 
(αρπαγή πλούτου από τις αρχές κατο¬ 
χής αλλά και τους έλληνες συνεργάτες 
τους, μαυραγορίτες κ.λπ.), αλλά και η 
αγωνιστική τάση που είχε προκαλέσει 
ο πόλεμος και η νίκη εναντίον των 
ιταλών φασιστών το 1940, δημιούρ¬ 
γησαν συνθήκες ριζοσπαστικοποίη- 
σης των μαζών. Υπήρξε μια ενότητα 
της εργατικής τάξης με τους αγρότες 
και τα μικροαστικά/μεσοαστικά της 
πόλης, με βάση τον εθνικοαπελευθε- 
ρωτικό αγώνα όσο και την επιθυμία 
των μαζών ν’ απαλλαγούν απ’ την πα¬ 
λιά άρχουσα τάξη και το σύστημά της, 
που τα θεωρούσαν σάπια (λόγω των 
προπολεμικών δικτατοριών) και προ¬ 
δοτικά (γιατί συνεργάζονταν με τους 
Ναζί ή είχαν εγκαταλείψει τη χώρα και 
το λαό, τρωγοπίνοντας στα βρετανικά 


σαλόνια, την ίδια στιγμή που 300.000 
λαού πέθαιναν από πείνα). 

Σ’ αυτές τις συνθήκες αναπτύ¬ 
χθηκε με ταχύτητα το αντιστασιακό 
κίνημα. Η αρχή έγινε ολότελα αυθόρ¬ 
μητα και πρωτοβουλιακά (βασικά από 
παλιά μέλη και στελέχη του ΚΚΕ, όχι 
παραπάνω από 200, που είχαν ξεφύγει 
απ’ τις φυλακές του Μεταξά, ανάμεσά 
τους και ο Αρης Βελουχιώτης), χωρίς 
την καθοδήγηση κανενός κόμματος. 
Από τις τρεις πιο σημαντικές οργα¬ 
νώσεις (ΕΑΜ-ΕΛΑΣ, ΕΔΕΣ, ΕΚΚΑ), 
αρχικά το ΕΑΜ είχε τις πιο μετριοπα¬ 
θείς επιδιώξεις, ωστόσο κάτω από την 
καθοδήγηση πλέον του ΚΚΕ, μέχρι το 
1944 αριθμούσε 1,6 εκ. μέλη, ο ΕΛΑΣ 
75.000 μόνιμα και 50.000 εφεδρικά, η 
ΟΠΛΑ (Οργάνωση Προστασίας Λα¬ 
ϊκών Αγωνιστών) 6.000 και η ΕΠΟΝ 
600.000 νεολαίους, σαν αποτέλεσμα 
του δεξιού προσανατολισμού του 
ΕΔΕΣ και ενός μέρους της ΕΚΚΑ, 
που στήριξαν τους βρετανούς ιμπε¬ 
ριαλιστές, την κυβέρνηση στο Κάιρο 
και ακόμα τους δοσίλογους στην Ελ¬ 
λάδα. Στην ουσία, χωρίς υπερβολή, τα 
3/4 του ενήλικου πληθυσμού και της 
νεολαίας είχαν πολιτικά οργανωθεί 
και έπαιρναν ενεργητικά μέρος στην 
«Εθνική Αντίσταση»! 

Ταυτόχρονα, ένα είδος λαϊκής 
εξουσίας άρχισε ν’ αναπτύσσεται στα 
ελεύθερα βουνά, όπου ο λαός, από την 
πρώτη στιγμή της ένοπλης πάλης του, 
αμφισβητούσε όπου μπορούσε την 
πολιτική εξουσία της αστικής τάξης. 
Η συνέλευση της ένοπλης αντάρτικης 
ομάδας, η συνέλευση των πολιτών 
του χωριού, οι εκλεγμένες επιτροπές, 
τα λαϊκά διακστήρια, η αυτοδιοίκηση, 
ήταν μορφές και σπέρματα της δικτα¬ 
τορίας του προλεταριάτου. Στη συνέ¬ 
χεια, η οργανωμένη καθοδήγηση από 
το ΚΚΕ, ήρθε να συστηματοποιήσει 
και να ελέγξει αυτό που υπήρχε ήδη. 
Αποκορύφωμα αυτής της διαδικασίας 
ήταν η συγκρότηση της Προσωπινής 
Επιτροπής Εθνικής Απελευθέρωσης 
(ΠΕΕΑ) στις 11 Μάρτη 1944, ως κυ¬ 
βέρνηση της ανταρτοκρατούμενης 
Ελλάδας, που ήταν το αντίβαρο της 
λαϊκής εξουσίας όχι μόνο απέναντι 
στην κυβέρνηση των δοσίλογων αλλά 
και απέναντι στην αστική κυβέρνηση 
στο Κάιρο, που στήριζαν οι βρετανοί 
ιμπεριαλιστές και δεν αναγνώριζε τον 


ΕΛΑΣ. 

2. Ωστόσο, σ’ αυτή την πορεία υπήρ¬ 
χαν τρία σημαντικά προβλήματα. 

Πρώτο, η ηγεσία, η ιδεολογική και πο¬ 
λιτική κατεύθυνση, η οργάνωση και 
δράση του ΚΚΕ. Από την 6η Ολομέ¬ 
λεια της ΚΕ το 1934, το ΚΚΕ παύει 
να είναι επαναστατικό. Ασπάζεται τα 
«Λαϊκά Μέτωπα», υποτάσσοντας και 
διαλύοντας την εργατική τάξη στους 
«προοδευτικούς» αστούς και στο μι¬ 
κροαστικό συνονθύλευμα, για την 
«ολοκλήρωση της αστικοδημοκρα- 
τικής επανάστασης», ενώ εγκαταλεί¬ 
πει τη σοσιαλιστική επανάσταση. Η 
εσωκομματική δημοκρατία στραγγα¬ 
λίζεται οριστικά και αναπτύσσεται η 
προσωπολατρεία (Ζαχαριάδης), οδη¬ 
γώντας σε πλήρη σταλινοποίηση του 
ΚΚΕ (ακολουθώντας την ΕΣΣΔ και 
την Γ' Διεθνή). Έτσι, το ΚΚΕ, αντί να 
ενισχύσει μέσα στις ριζοσπαστικοποι- 
ημένες ένοπλες μάζες τις αρχές του 
εργατικού κινήματος, να εκμεταλλευ¬ 
τεί την απουσία των αστικών δυνάμε¬ 
ων και την εξαιρετικά μικρή επιρροή 
τους, τη συμμαχία με τους αγρότες και 
τα μικροαστικά στρώματα, για να προ¬ 
ωθήσει μορφές της δικτατορίας του 
προλεταριάτου, να οδηγήσει προς τη 
σοσιαλιστική επανάσταση, προσκολ- 
λάται στη «δημοκρατική ειρηνική εξέ¬ 
λιξη», την «εθνική ενότητα» με τις μα- 
ριονέτες των Βρετανών στην Αίγυπτο, 
την αστική «νομιμότητα και τάξη», 
ακόμα κι αν αυτή αναγκαστικά θα πε¬ 
ριλάμβανε και τους δοσίλογους! Κα- 
λούσε όσους δεν ήταν κομμουνιστές 
να μπουν στο ΕΑΜ και να πάρουν τη 
διοίκησή του, πιστό στα Λαϊκά Μέτω¬ 
πα. Μετέτρεψε τον ΕΛΑΣ -στρατολο¬ 
γώντας και παραχωρώνας τη διοίκηση 
σε αξιωματικούς του ελληνικού αστι¬ 
κού στρατού- από αντάρτικο, λαϊκό 
μόρφωμα σε στρατιωτικό σώμα αστι¬ 
κής μορφής και λειτουργίας. Άλλαξε 
τον συσχετισμό δύναμης στο εσω¬ 
τερικό του κόμματος (προπολεμικά 
αριθμούσε μερικές χιλιάδες μέλη, ενώ 
το 1944 είχε 400.000!) στρατολογώ¬ 
ντας αθρόα μικροαστούς, βιοτέχνες, 
στρατιωτικούς κ.λπ. Το 1944, μόλις το 
18% ήταν εργάτες ή εργατικής κατα¬ 
γωγής, αποδυναμώνοντας τη θέλη¬ 
ση του προλεταριάτου για κοινωνική 
επανάσταση, ενισχύοντας τη γραμμή 
ταξικής συνεργασίας της ηγεσίας. Εί¬ 
ναι χαρακτηριστική η σύνθεση της 
ΠΕΕΑ. Από ταξική άποψη, το Εθνικό 
Συμβούλιο του βουνού δεν εκπροσω¬ 
πούσε τις εξεγερμένες μάζες, που η 
μεγάλη τους πλειοψηφία ήταν προ¬ 
λετάριοι και φτωχοί αγρότες. Πάνω 
απ’ το 85% των μελών του Συμβούλια 
προέρχονταν από διάφορες ομάδες 
της αστικής τάξης και των μεσοστρω- 
μάτων. Περισσότερο θύμιζε αστικό 
κοινοβούλιο και καθόλου συνέλευση 
του επαναστάτη μένου λαού. 

Το δεύτερο πρόβλημα ήταν η στα¬ 
λινική φύση της ΕΣΣΔ, που την ηγεσία 
της πιστά ακολουθούσε το ΚΚΕ. Η 
συμμαχία ιμπεριαλιστών-ΕΣΣΔ «ενά¬ 
ντια στο φασισμό» από μόνη της απο¬ 


τελούσε πρόβλημα, μιας και στο όνο¬ 
μα των αντιφασιστικού-πατριωτικού 
πολέμου αποκρύπτονταν η πραγμα¬ 
τική φύση των βρετανών και αμερικά- 
νων ιμπεριαλιστών. Ακόμη παραπέρα, 
όμως, η σταλινική γραφειοκρατία δεν 
επιθυμούσε εξάπλωση της επανάστα¬ 
σης, φοβούμενη την αμφισβήτησή της 
στην ίδια την ΕΣΣΔ από την πυρο¬ 
δότηση μιας πολιτικής επανάστασης. 
Έτσι, οι συμφωνίες της με τους ιμπε¬ 
ριαλιστές είχαν χαρακτήρα αντεπα- 
ναστατικό (βλ. διάλυση Γ' Διεθνούς), 
προωθώντας κοινωνικές και πολιτικές 
αλλαγές μόνο όσο ήταν κάτω από τον 
πλήρη έλεγχό της και με την ανοχή 
των ιμπεριαλιστών. Στη Συνδιάσκεψη 
της Τεχεράνης (1/12/1943) καθορί¬ 
στηκαν οι ζώνες στρατιωτικής δράσης 
κάθε «συμμάχου», αφήνοντας εκτός 
εμβέλειας του Κόκκινου Στρατού 
την Ελλάδα. Τον Οκτώβρη του 1944, 
Τσώρτσιλ και Στάλιν συμφώνησαν ότι 
η Ελλάδα θα παραμείνει στην επιρροή 
του βρετανικού ιμπεριαλισμού. Επο¬ 
μένως, η στάση της ΕΣΣΔ στην ελλη¬ 
νική επανάσταση θα ήταν «ουδέτερη», 
αν και συχνά πίεσε το ΚΚΕ ν’ αποδε¬ 
χτεί άνευ όρων τη συνεργασία με τα 
ανύπαρκτα κόμματα της διαλυμένης 
αστικής τάξης. Αυτή η στάσή «έκοψε 
κυριολεκτικά τα πόδια» του ΚΚΕ. 

Τρίτο, οι ιμπεριαλιστές και ό,τι είχε 
απομείνει απ’ την ελληνική μπουρζου¬ 
αζία είχαν ξεκαθαρίσει ότι δεν θα επέ¬ 
τρεπαν ούτε καν τη «δημοκρατική εξέ¬ 
λιξη» που ονειρευόταν το ΚΚΕ, πόσο 
μάλλον τους πόθους των μαζών για 
λαϊκή εξουσία. Τον Απρίλη του 1943, οι 
γερμανοί ιμπεριαλιστές διόρισαν την 
κυβέρνηση του I. Ράλλη και ίδρυσαν 
τα περιβόητα Τάγματα Ασφαλείας», 
τους «γερμανοτσολιάδες» (φορούσαν 
στολή ευζώνων), όπου προσχώρησαν 
όλα τα κοινωνικά κατακάθια και ένα 
τμήμα του ΕΔΕΣ. Μαζί με τη χωροφυ¬ 
λακή και τους Χίτες, που είχαν εξοπλί¬ 
σει οι Ναζί, αποτελούσαν τη δύναμη 
κρούσης της ελληνικής αστικής τάξης 
των δοσίλογων. Στόχος τους ήταν να 
χτυπήσουν τον ΕΛΑΣ, να στηρίξουν 
την αστική εξουσία είτε έμεναν οι Γερ¬ 
μανοί είτε έρχονταν οι Βρετανοί. Οι 
βρετανοί ιμπεριαλιστές, γνωρίζοντας 
τη δυνατότητα του ΕΛΑΣ να ελέγξει 
τη χώρα όταν θα έφευγαν οι Γερμα¬ 
νοί, προετοίμαζαν τόσο τη συνεργα¬ 
σία τους με τον ΕΔΕΣ, τους Χίτες, τη 
χωροφυλακή και τους δοσίλογους, 
όσο και την ένοπλη σύγκρουση με τον 
ΕΛΑΣ. Γι’ αυτό τσάκισαν στρατιωτικά 
το κίνημα των αντιφασιστών στρατι¬ 
ωτών και ναυτών στην Αίγυπτο, σέρ- 
νοντάς τους σε εξορίες και φυλακές, 
συγκροτώντας τον Ιερό Λόχο και την 
Τρίτη Ορεινή Ταξιαρχία, αφού είχαν 
«φιλτράρει» μόνο τους «εθνικόφρο- 
νες» φαντάρους και αξιωματικούς. Εί¬ 
χαν βέβαια υπόψη και τις συμφωνίες 
με τον Στάλιν για ουδετερότητα και 
τις παλινωδίες του ΚΚΕ. 

> συνεχίζεται στο επόμενο 
φύλλο της Εργατικής Πάλης 


























